ഗ്രാമമെന്നു നടിക്കുന്ന തടവറ: പൗരത്വപട്ടിക വരും മുമ്പേ തടവറയായി മാറിയ ഒരു മുസ്ലിം ഗ്രാമത്തിന്റെ കഥ\nWed Jul 15 2020 17:35:45 GMT+0530 (India Standard Time)\nഗ്രാമവാസികളുടെ എണ്ണം കൂടിവന്നാല് 1500 വരും. എല്ലാവരും മുസ്ലിങ്ങളാണ്. ഗ്രാമത്തിനു പുറത്തേക്കു പോകാനും വരാനും ഒരു വഴി മാത്രമേയുളളൂ. അവിടെ ബിഎസ്എഫ് ഒരു ചെക്‌പോസ്റ്റ് സ്ഥാപിച്ചിട്ടുണ്ട്. ഗ്രാമത്തിനു പുറത്തേക്കു പോകേണ്ടവരും ഗ്രാമത്തിലേക്ക് വരേണ്ടവരും ചെക് പോസ്റ്റിലെ രജിസ്റ്ററില് പേര് എഴുതിക്കൊടുക്കണം.\nBRJ15 Jan 2020 4:33 PM GMT\nമിലിക് സുല്‍ത്താന്‍പൂര്: മിലിക് സുല്‍ത്താന് പൂരിനെ ഒരു ഗ്രാമമെന്നാണോ തടവറയെന്നാണോ വിളിക്കേണ്ടതെന്നതിനെ കുറിച്ച് ആ ഗ്രാമത്തിലെ അന്തേവാസികള്‍ക്ക് ഒരു രൂപവുമില്ല. മിലിസ് സുല്‍ത്താന്‍പൂര് കൊല്‍ക്കൊത്തയില് നിന്ന് 300 കിലോമീറ്റര് അകലെ ഇന്തോ-ബംഗ്ലാദേശ് അതിര്‍ത്തിയിലെ ഒരു ചെറുഗ്രാമമാണ്. ഗ്രാമവാസികളുടെ എണ്ണം കൂടിവന്നാല് 1500 വരും. എല്ലാവരും മുസ്ലിങ്ങളാണ്. ഗ്രാമത്തിനു പുറത്തേക്കു പോകാനും വരാനും ഒരു വഴി മാത്രമേയുളളൂ. അവിടെ ബിഎസ്എഫ് ഒരു ചെക്‌പോസ്റ്റ് സ്ഥാപിച്ചിട്ടുണ്ട്. ഗ്രാമത്തിനു പുറത്തേക്കു പോകേണ്ടവരും ഗ്രാമത്തിലേക്ക് വരേണ്ടവരും ചെക് പോസ്റ്റിലെ രജിസ്റ്ററില് പേര് എഴുതിക്കൊടുക്കണം.\nപുറത്തുപോകുന്നവര് എന്തിനാണ് പോകുന്നതെന്ന വിവരം പറയണം. എഴുതിയും കൊടുക്കണം. എന്തൊക്കെ സാധനങ്ങളാണ് കൊണ്ടുപോകുന്നതെന്ന് പോലിസ് പരിശോധിക്കും. അത് ഒരു രജിസ്റ്ററില് എഴുതിവയ്ക്കും. പുറത്തുനിന്നു വരുമ്പോള് എന്താണ് കൊണ്ടു വന്നിരിക്കുന്നതെന്ന് എഴുതിവയ്ക്കും. ആ രജിസ്റ്റര് ഓരോരുത്തരും സൂക്ഷിക്കും. പുറത്തപോകുമ്പോള് രജിസ്റ്റര് ബിഎസ്എഫ് ഔട്ട് പോസ്റ്റില് സൂക്ഷിക്കണം. തിരിച്ചുപോരുമ്പോള് തിരികെ ലഭിക്കും.\nസാധനങ്ങള് വാങ്ങാന് പുറത്തുപോകുന്നവര് എന്തൊക്കെ സാധനങ്ങളാണ് വാങ്ങേണ്ടതെന്ന് എഴുതി നല്‍കണം. തിരിച്ചുവന്നാല് വാങ്ങിയ സാധനങ്ങളുടെ ലിസ്റ്റ് അവിടെ സൂക്ഷിച്ചിട്ടുള്ള രജിസ്റ്ററില് പോലിസുകാര് ഒത്തുനോക്കും. പോകുമ്പോള് ഏത് സാധനങ്ങളാണോ എഴുതി നല്‍കിയത് ആ സാധനങ്ങള് മാത്രമേ ഗ്രാമത്തിലേക്ക് കൊണ്ടുവരാന് അനുവദിക്കൂ.\nകുട്ടികള് സ്‌കൂളിലേക്ക് പോയാലും സ്ഥിതി ഇതുതന്നെ. അവരും എഴുതി നല്‍കണം. സൈക്കിളുകളും സ്‌കൂട്ടറുകളും ഗ്രാമത്തിലേക്ക് കൊണ്ടുപോരാനാവില്ല.\n6 മണിക്കു മുമ്പ് ഗ്രാമത്തില് നിന്ന് പുറത്തുപോകാന് അനുവദിക്കില്ല. ആറ് മണിക്കു ശേഷവും പാടില്ല.\nബന്ധുക്കള്‍ക്ക് ഗ്രാമത്തിലേക്ക് വരാന് ബിഎസ്എഫ് അനുമതി നല്‍കണം. അല്ലാത്തവര്‍ക്ക് വരാനാവില്ല.\nഓരോരുത്തരും അവരുടെ കൈയിലുള്ള പണത്തിന്റെ കണക്ക് പോലിസിനെ ഏല്‍പ്പിക്കണം.\nഅതിര്‍ത്തിയില് നിന്ന് 200 മീറ്റര് അകലെ വരെ മാത്രമേ ഗ്രാമവാസികള് പോകാവൂ. അതിനപ്പുറം പ്രവേശനം നിരോധിക്കപ്പെട്ടിരിക്കുന്നു.\nഅകണ്ഡബേരിയ ഗ്രാമപഞ്ചായത്തിലെ ഈ ഗ്രാമത്തിലേക്ക് ഒരിക്കല് ഒരു പത്രപ്രവര്‍ത്തകന് വന്നു. പിന്നീട് മുതിര്‍ന്ന ബിഎസ്എഫ് ഉദ്യോഗസ്ഥന് വന്ന ശേഷമാണ് തടി കഴിച്ചിലായത്. പൗരത്വപട്ടിക വരും മുമ്പ് തങ്ങള് തടവറയിലാണെന്നാണ് ഗ്രാമവാസികള് പറയുന്നത്.\nഗ്രാമവാസികള് നിയമവിരുദ്ധ പരിപാടികളില് ഏര്‍പ്പെടുന്നുവെന്നാരോപിച്ചാണ് ബിഎസ്എഫ് ഇതൊക്കെ ചെയ്യുന്നത്. അതിര്‍ത്തിയില് നിന്ന് ഒന്നര കിലോമീറ്റര് ദൂരമാണ് ഈ ഗ്രാമത്തിലേക്ക്. ഗ്രാമവാസികളുടെ സ്വഭാവമാണ് ഈ നിയന്ത്രണങ്ങള്‍ക്കു പിന്നിലെന്നാണ് ബിഎസ്എഫുകാര് ആരോപിക്കുന്നത്. നുഴഞ്ഞുകയറ്റവും കാരണമാണെന്ന് പോലിസ് അവകാശപ്പെടുന്നു. അതിര്‍ത്തിയില് ഇതുവരെയും വേലി കെട്ടിയിട്ടില്ല. പക്ഷേ, അതിന്റെ മുഴുവന് പഴിയും അനുഭവിക്കേണ്ടിവരുന്നവര് ഇവരാണ്. ഇതൊരു ഗ്രാമമെന്നു നടിക്കുന്ന തടവറയാണോ അതോ തടവറയായ ഗ്രാമമോ?


മലയാളസിനിമ ഭയാനകം, ബീജിംഗ് ഇന്റര്‍നാഷണല് ഫിലിം ഫെസ്റ്റിവലില് മികച്ച സിനിമാറ്റോഗ്രാഫി പുരസ്‌കാരം സ്വന്തമാക്കി | Talkies\nജയരാജ് സംവിധാനം ചെയ്ത ഭയാനകം ബീജിംഗ് ഇന്റര്‍നാഷണല് ഫിലിം ഫെസ്റ്റിവലില് മികച്ച സിനിമാറ്റോഗ്രാഫി പുരസ്‌കാരം സ്വന്തമാക്കി. നിഖില് എസ് പ്രവീണ് ആണ് ചിത്രത്തിന്റെ സിനിമാറ്റോഗ്രാഫി. 65ാമത് നാഷണല് ഫിലിം അവാര്‍ഡിലും ചിത്രം നല്ല സിനിമാറ്റോഗ്രാഫി പുരസ്‌കാരം സ്വന്തമാക്കിയിരുന്നു.\nജയരാജ്, നായകന്, എഴുത്തുകാരനും, ജേര്‍ണലിസ്റ്റുമായ രഞ്ജി പണിക്കരും ചേര്‍ന്ന് അവാര്‍ഡ് സ്വീകരിച്ചു.\nസിനിമ പറയുന്നത് ഫസ്റ്റ് വേള്‍ഡ് വാര് വെറ്റിറന് കേരളത്തിലെ കുട്ടനാട്ടിലെ ചെറിയ ഒരു ഗ്രാമത്തില് പോസ്റ്റ്മാനായി രണ്ടാംലോകമഹായുദ്ധ കാലത്ത് എത്തുന്നതാണ്. യുദ്ധത്തില് പങ്കെടുക്കുന്നവരെ സംബന്ധിച്ചുള്ള നല്ലതും ചീത്തതുമായ വാര്‍ത്തകള് അദ്ദേഹം കുടുംബാംഗങ്ങളെ അറിയിക്കുന്നു. ജയരാജിന്റെ അഭിപ്രായ്ത്തില് കേരളത്തില് നിന്നുമുള്ള അറുനൂറോളം സൈനികര് മരണപ്പെട്ടിരുന്നു.\nഫെ്സ്റ്റിവലില് അവസാനം ഷാരൂഖ് ഖ്ാന് അഭിനയിച്ച സീറോ എന്ന ബോളിവുഡ് സിനിമ പ്രദര്‍ശിപ്പിച്ചു. ഏപ്രില് 17ന് ചൈനയിലേക്കെത്തിയ ഷാരൂഖും ഫെസ്്റ്റിവലില് പങ്കെടുത്തു. സംവിധായകന് കബീര് ഖാനൊപ്പം ചൈന-ഇന്ത്യ ഫിലിം കോര്‍പ്പറേഷന് ഡയലോഗ് പങ്കെടുത്തു.\nഫെസ്റ്റിവലില് ഇന്ത്യയില് നിന്നുമുള്ള അഞ്ച് സിനിമകള് പ്രദര്‍ശിപ്പിച്ചു. സത്യജിത് റേയുടെ പതേര് പാഞ്ചാലി ഉള്‍പ്പെടെ. അപര് സന്‍സാര്, അപരാജിത, റൊമാന്റിക് കോമഡി ലവ് പെര് സ്‌ക്വയര് ഫൂട്ട്, 2018ലെ ഇന്ത്യന് റൊമാന്റിക് കോമഡി ,ത്രില്ലര് ഇതിഫാഖ് എന്നിവ.\nവെയില്‍മരങ്ങള്, ഔട്ട് സ്റ്റാന്റിംഗ്…\n← ജിത്തു ജോസഫ് കാര്‍ത്തി സിനിമയില് ഗോവിന്ദ് വസന്ത സംഗീതം നല്‍കുന്നു → വിജയ് സേതുപതി , ശ്രുതി ഹാസന് ഒരുമിക്കുന്ന ആദ്യസിനിമ, ഇരുവരും ഒന്നിച്ച് പ്രഖ്യാപിച്ചു, ലാഭം


ഇന്ധന വിലവർധനവിനെതിരായ ചക്രസ്‌തംഭന സമരം വിജയിപ്പിക്കുക: സിപിഐ എം | Kerala | Deshabhimani | Saturday Jun 19, 2021\nതിരുവനന്തപുരം > പെട്രോളിയം വില വര്‍ധനവിനെതിരെ തിങ്കളാഴ്‌ച ട്രേഡ് യൂണിയന് സംയുക്ത സമിതി ആഹ്വാനം ചെയ്‌തിട്ടുള്ള ചക്ര സ്‌തംഭന സമരം വിജയിപ്പിക്കണമെന്ന് സിപിഐ എം സംസ്ഥാന സെക്രട്ടറിയുടെ ചുമതലയുള്ള എ വിജയരാഘവന് അഭ്യര്‍ഥിച്ചു.\nഇന്ധനവില ദിനംപ്രതി വര്‍ദ്ധിപ്പിച്ച് ജനങ്ങളെ കൊള്ളയടിക്കുന്നത് മോഡി സര്‍ക്കാര് നിര്‍ബാധം തുടരുകയാണ്. അധിക നികുതിയും സെസും അടിക്കടി ഉയര്‍ത്തി പിഴിയുകയാണ്. അസംസ്‌കൃത എണ്ണയ്ക്ക് അന്താരാഷ്ട്ര വിപണിയില് വില ഇടിയുമ്പോഴും, ഇന്ത്യയില് മാത്രം പെട്രോളിയം ഉല്‍പനങ്ങള്‍ക്ക് വില കുതിക്കുന്നത് മോദി സര്‍ക്കാറിന്റെ ബോധപൂര്‍വമായ നടപടിയാണ്. പെട്രോളിന്റെയും ഡീസലിന്റെയും നികുതി അടസ്ഥാനവിലയേക്കാള് ഉയര്‍ന്നിരിക്കുകയാണ്. സംസ്ഥാനത്ത് രണ്ടിന്റെയും വില നൂറു രൂപയില് എത്തിനില്‍ക്കുന്നു.\nഉദാരവത്കരണ നയങ്ങളുടെ ഭാഗമായി നാടിന്റെ പെട്രോളിയം മേഖല സ്വകാര്യ കുത്തകള്‍ക്ക് തുറന്നിട്ടുകൊടുത്തതിന്റെ തിക്തഫലങ്ങള് രണ്ടുതരത്തിലാണ് ജനങ്ങള് അനുഭവിക്കുന്നത്. ഒരു ഭാഗത്തു കുത്തകകള്‍ക്ക് തോന്നുംപടി പെട്രോളിയം ഉല്‍പന്നങ്ങളുടെ വില നിശ്ചയിക്കാനാകുന്നു. മറുഭാഗത്ത് അസംസ്കൃത എണ്ണയുടെ വിലകുറവുമൂലം ജനങ്ങള്‍ക്ക് ലഭിക്കേണ്ട വിലക്കുറവിന്റെ ആനുകൂല്യം പൂര്‍ണമായും കേന്ദ്ര സര്‍ക്കാര് കവരുന്നു. ജനങ്ങള്‍ക്ക് നല്ല ദിനങ്ങള് വാഗ്ദാനം ചെയ്‌ത് 2014 മുതല് അധികാരത്തില് തുടരുന്ന സര്‍ക്കാരാണ് ഇത്തരത്തില് ജനദ്രോഹ നടപടികള്‍മാത്രം സ്വീകരിക്കുന്നത്.\nതലതിരിഞ്ഞ ഇന്ധനനയം കേരളത്തിലെ മോട്ടോര് വ്യവസായ മേഖലയെ പൂര്‍ണമായും തകര്‍ത്തു. പൊതു, സ്വകാര്യ ട്രാന്‍സ്പോര്‍ട് മേഖലയാകെ ദുരിതത്തിലായി. ഇന്ധന ചെലവ് കുതിച്ചുയരുന്നു. ഇതിനനുസരിച്ചുള്ള വരുമാന വര്‍ദ്ധനയില്ല. ഇപ്പോള് കോവിഡിന്റെ ഭാഗമായ നിയന്ത്രണങ്ങള് വരുമാനം പൂര്‍ണമായും ഇല്ലാതാക്കുന്ന സ്ഥിതിയിലാക്കി. ഇന്ധനവില വര്‍ദ്ധന ശരാശരി കുടുബ ബജറ്റിനെപോലും ബാധിക്കാന് തുടങ്ങി. നിശ്ചിത വരുമാനക്കാര്‍ക്കും ഇത് താങ്ങാനാകുന്നില്ല.\nഎന്നിട്ടും അധിക നികുതി വരുമാനം വേണ്ടെന്നുവച്ച് ജനങ്ങളെ സഹായിക്കുന്ന നിലപാട് സ്വീകരിക്കാന് കേന്ദ്രം തയ്യാറാകുന്നില്ല. കേന്ദ്ര നികുതി കുറച്ചാല്, സ്വാഭാവികമായി സംസ്ഥാന നികുതിയും കുറയും. ഇത് ജനങ്ങള്‍ക്ക് വലിയ ആശ്വാസമാകും. ഈ ആവശ്യം ഉന്നയിച്ചു നടക്കുന്ന സമരത്തില് മുഴുവന് പേരും അണിചേരണമെന്നും എ.വിജയരാഘവന് പ്രസ്‌താവനയില് അഭ്യര്‍ഥിച്ചു.\nതിരുച്ചിയിലും അയിത്തച്ചുവർ പ്രതിഷേധവുമായി സിപിഐ എം\nഇടുക്കി മൂലമറ്റത്ത് വിവിധ പാർടികളിൽനിന്ന് 54 പേർ സിപിഐ എമ്മിനൊപ്പം\nന്യൂനപക്ഷ വിദ്യാർഥി സ്‌കോളർഷിപ്പ്; ലീഗിന് കീഴ്‌പെട്ട് കോൺഗ്രസും അവസാരവാദ നിലപാട് എടുക്കുന്നു: എ വിജയരാഘവൻ


Ezhuth Online: നിങ്ങള്‍ക്കുമുണ്ടോ സന്‍പകു കണ്ണുകള്?\nനിങ്ങള്‍ക്കുമുണ്ടോ സന്‍പകു കണ്ണുകള്?\nരാം മോഹന് പാലിയത്ത്\nA few famous Sanpaku eyes\nജപ്പാനെപ്പറ്റി നിങ്ങള് എന്താ വിചാരിച്ചിരിക്കുന്നത്? ആധുനികതയുടെ അമ്മവീട് എന്നോ? ടെക്‌നോളജിയുടെ ഈറ്റില്ലമെന്നോ? എന്തായാലും വിചിത്രമായ വിശ്വാസങ്ങളുടേയും ആചാരങ്ങളുടേയും കാര്യത്തിലും ജപ്പാന്‍കാര് അത്ര മോശമല്ല. ഉദാഹരണത്തിന് വയറുകീറി ആത്മഹത്യ ചെയ്യുന്ന കാര്യം തന്നെ ആലോചിച്ചു നോക്കൂ. സെപ്പുകു എന്നും ഹരകിരി എന്നുമാണ് ജപ്പാനീസ് ഭാഷയില് ഇതറിയപ്പെടുന്നത്. ഇതൊക്കെ നമ്മുടെ സതിയും മറ്റും പോലെ അന്യം നിന്നുപോയ ആചാരമാണെന്നൊന്നും കരുതേണ്ടതില്ല. കാലം ഏറെയായിട്ടില്ല, 1970-ലാണ് പ്രശസ്ത സാഹിത്യകാരന് യൂകിയോ മിഷിമ വയര് സ്വയം കീറി ആത്മഹത്യ ചെയ്തത്.\nകേരളത്തിലുള്ളപോലത്തെ ചില രസികന് കുലത്തൊഴിലുകളുമുണ്ട് ജപ്പാനില് - ഉദാഹരണത്തിന് ആഗോള ഇലക്ട്രോണിക്‌സ് ഭീമനായ സോണിയുടെ സ്ഥാപകന് അകിയൊ മൊറിറ്റയുടെ കുടുംബക്കാരുടെ പരമ്പരാഗത ജോലി എന്താണെന്നോ - അരിയില് നിന്ന് ഒരിനം മദ്യമുണ്ടാക്കല്. പഴയ ചില ഗോതുരുത്തുകാരെപ്പോലെയാണ് ഇപ്പോളും ചില മൊറിറ്റോ കുടുംബക്കാര് - മറ്റേതെങ്കിലും ഫീല്‍ഡില് കോടീശ്വരന്മാരായാലും അരിമദ്യം വാറ്റല് മറന്നൊരു കളിയില്ല. (അകിയോ മൊറിറ്റയുടെ പ്രസിദ്ധമായ മേഡ് ഇന് ജപ്പാന് എന്ന ആത്മകഥ വായിക്കും മുമ്പുതന്നെ അരി മദ്യത്തിന്റെ മംഗ്ലോയ്ഡ് കണക്ഷന് നേരിട്ട് ബോധ്യപ്പെട്ടിട്ടുണ്ട്. 1990-ലെ ദില്ലി വിന്ററില് ഒന്നു രണ്ടു രാത്രി ഞങ്ങളുടെ തണുപ്പിനെ ഓടിച്ചു വിട്ടത് റെഡ് ഫോര്‍ട്ടിന്റെ ഓപ്പോസിറ്റുള്ള നേപ്പാളി കോളനിയില് നിന്നു വാങ്ങിയ അരിമദ്യം. 1980-കളില് രുചിച്ചിട്ടുള്ള ഗോതുരുത്തിയന് തലയോളം വന്നില്ലെങ്കിലും നേപ്പാളി അരിച്ചാരായവും സൊയമ്പനായിരുന്നു).\nപറഞ്ഞുവന്നത് വയറുകീറി ആത്മഹത്യയായ സെപ്പുകുവിനെ പറ്റിയാണല്ലൊ. ശബ്ദം കൊണ്ട് സെപ്പുകുവിനോട് സാമ്യമുള്ള മറ്റൊരു ജാപ്പനീസ് പദമാണ് സന്‍പകു. അതു പക്ഷേ ഒരാചാരമല്ല, അന്ധവിശ്വാസമാണ്. കൃഷ്ണമണിക്കു മുകളിലോ താഴെയോ കണ്ണിന്റെ വെള്ളഭാഗം കാണപ്പെടുന്നതിനെയാണ് സന്‍പകു എന്നു പറയുന്നത്. സന്‍പകു എന്നാല് മൂന്ന് വെള്ള അല്ലെങ്കില് കാലിയായ മൂന്ന് ഭാഗങ്ങള് എന്നര്‍ത്ഥം. സാധാരണയായി ഭൂരിപക്ഷം മനുഷ്യരുടെ കണ്ണുകളിലും കൃഷ്ണമണിയുടെ ഇടത്തും വലത്തുമായി രണ്ട് വെള്ള ഭാഗമാണുണ്ടാവുക. എന്നാല് അപൂര്‍വം ചിലരില് മൂന്ന് വെള്ള കാണും - ഇടത്തും വലത്തും പോരാതെ ഒന്നുകില് കൃഷ്ണമണിയുടെ താഴെ, അല്ലെങ്കില് മുകളില്. ഇത്തരം കണ്ണുകളാണ് സന്‍പകു കണ്ണുകള്.\nചൈനീസ് വിശ്വാസമനുസരിച്ച് കൃഷ്ണമണിക്കു താഴെ വെളുത്തഭാഗം ദൃശ്യമായിരുന്നാല് അത് യിന് സന്‍പകു. ശാരീരികമായ തകരാറുകളാണ് യിന് സന്‍പകുക്കാര്‍ക്കുണ്ടാവുക എന്നാണ് വിശ്വാസം. മധുരം, ധാന്യങ്ങള് എന്നിവ അമിതമായി കഴിക്കുന്നവര്, മുഴുക്കുടിയന്മാര്, ലഹരിപദാര്‍ത്ഥങ്ങള്‍ക്കടിമയായവര്... ഇത്തരക്കാര്‍ക്കിടയില് യിന് സന്‍പകുക്കാര് ഏറെയാണെന്നാണ് ജപ്പാന്‍കാരുടെ വിശ്വാസം.\nമുകള്‍വശത്തെ വെള്ള കാണുന്നത് യാംഗ് സന്‍പകു. മാനസികമായ തകരാറുകളാണ് യാംഗ് സന്‍പകുക്കാരുടെ വിധി എന്നാണ് വിശ്വാസം. മനോരോഗികള്, കൊലപാതകികള്, അക്രമവാസനയുള്ളവര് എന്നിവര്‍ക്കിടയില് യാംഗ് സന്‍പകുക്കാരെ കാണാമത്രെ.\nപ്രസിദ്ധരായ ചില സന്‍പകുക്കാരെ എടുത്താല് മറ്റൊരു അപായമണി കൂടി മുഴങ്ങുന്നതു കേള്‍ക്കാം. ഏബ്രഹാം ലിങ്കണ്, ജോണ് എഫ്. കെന്നഡി, മരിലിന് മണ്‍റോ, ഇന്ദിരാഗാന്ധി. അസ്വഭാവിക മരണങ്ങളില് കലാശിച്ച അസാധ്യ പ്രതിഭകള്.\nമലയാളത്തിലെ ചില പ്രതിഭകളുടെ മുഖചിത്രങ്ങള് മുഖചിത്രങ്ങളായി അച്ചടിച്ച പ്രസിദ്ധീകരണങ്ങള് കണ്ടപ്പോളാണ് നമ്മുടെ നാട്ടിലും സന്‍പകൂസിന് പഞ്ഞമില്ലല്ലോ എന്നു മനസ്സിലായത്. സിനിമാതാരം പൃഥ്വിരാജ്, കഥാകൃത്തുക്കളായ സുഭാഷ്ചന്ദ്രന്, ആര്. ഉണ്ണി എന്നിവരാണ് ഇങ്ങനെ കണ്ണുകാട്ടിത്തന്ന മലയാളി സന്‍പകൂസ്. നിരീക്ഷിച്ചാല് വിവിധ മേഖലകളില് നിന്ന് ഇനിയും പലരേയും കണ്ടെത്താനാകും എന്നുറപ്പ്. എന്നാല് ഒരു കാര്യം മനസ്സിലാക്കണം - നിങ്ങള് കരുതുന്ന പോലെ ഇതത്ര സര്‍വസാധാരണമായ സംഗതിയല്ല. അല്ലെങ്കിലും പ്രതിഭ എന്നു പറയുന്നത് സര്‍വസാധാരണമല്ലല്ലോ അഥവാ പ്രതിഭ എന്നു പറയുന്നത് ഒരിത്തിരി അബ്‌നോര്‍മാലിറ്റിയുടെ അംശം കലര്‍ന്ന വകുപ്പാണല്ലൊ.\nഇനി ഒരു ക്ഷമാപണം - ഇങ്ങനെ ഒരു അന്ധവിശ്വാസം കൂടി പഠിപ്പിച്ചതിന്. അറിഞ്ഞതില് നിന്ന് മോചനമില്ലെന്നല്ലേ പറയുന്നത്.\nഇടതുപക്ഷ മനസ്സും ആദ്യത്തെ അച്ചുകൂടവുമൊക്കെപ്പറഞ്ഞ് അഭിമാനിക്കുന്നവരാണെങ്കിലും അന്ധവിശ്വാസങ്ങളുടെ കാര്യത്തിലും നമ്മള് മലയാളീസ് ആരുടേയും പിന്നിലല്ല. പ്രേമിക്കുന്നവര് തമ്മില് സമ്മാനമായി ഫൈവ് സ്റ്റാര് മിഠായി കൈമാറാന് പാടില്ല, പേന കൈമാറാന് പാടില്ല, തൂവാല കൈമാറാന് പാടില്ല തുടങ്ങിയ മോഡേണ് അന്ധവിശ്വാസങ്ങള് കൂടി അവയുടെ ഓള്‍റെഡി നീണ്ടലിസ്റ്റില് ചേര്‍ത്തുകൊണ്ട് മുന്നേറുന്നവരാണു നമ്മള് - അക്കൂട്ടത്തില് കിടക്കട്ടെ ഈ ഉണ്ടക്കണ്ണുകളും.\nPosted by ezhuth online at 6:46 AM\nLabels: 6, ram mohan paliyath\nezhuth /march 2013\nezhuth online/march 2013\nപിടയുന്ന മനസുകളുടെ മേല്‍വിലാസം\nഇതു വെറും ഗ്യാസ് അല്ല കേട്ടോ!!! ഇതാ ചില വസ്തുതകള്...\nPost-postmodernism – Rejection and making : m k h...\nഈ ഇലകളില് സ്‌നേഹം\nതീവണ്ടി കാണിച്ചു തരുന്ന കാഴ്ച്ചകള്\nതൊമ്മനും ഞാനും പിന്നെ ഒരു മലവെള്ളപ്പാച്ചിലും


സോഷ്യല് മീഡിയ ഹര്‍ത്താല് കലാപമായി; മലപ്പുറത്ത് ഏഴു ദിവസം നിരോധനാജ്ഞ | Gramajyothi News\nസോഷ്യല് മീഡിയ ഹര്‍ത്താല് കലാപമായി; മലപ്പുറത്ത് ഏഴു ദിവസം നിരോധനാജ്ഞ\nApril 16, 2018 7:33 pm Published by : Web Desk\nഇന്നു വൈകിട്ട് നാലു മണി മുതല് ഏഴു ദിവസത്തേക്കാണ് നിരോധനാജ്ഞ പ്രഖ്യാപിച്ചിരിക്കുന്നത്. അക്രമാസക്തമായി ജനങ്ങള് സംഘടിക്കുന്നതും പൊതുസമ്മേളനങ്ങള് പ്രകടനങ്ങള് എന്നിവയും നിരോധിച്ചിട്ടുണ്ട\nഇന്നു വൈകിട്ട് നാലു മണി മുതല് ഏഴു ദിവസത്തേക്കാണ് നിരോധാജ്ഞ പ്രഖ്യാപിച്ചിരിക്കുന്നത്. അക്രമാസക്തമായി ജനങ്ങള് സംഘടിക്കുന്നതും പൊതുസമ്മേളനങ്ങള് പ്രകടനങ്ങള് എന്നിവയും നിരോധിച്ചിട്ടുണ്ട\nസോഷ്യല് മീഡിയ ഹര്‍ത്താലിനെ തള്ളി സിപിഎം നേരത്തെ രംഗത്ത് വന്നിരുന്നു. നവ മാധ്യമങ്ങളിലൂടെയുള്ള ഹര്‍ത്താല് ആഹ്വാനങ്ങള് നാട്ടില് അരാജകത്വം സൃഷ്ടിക്കുന്നതായി സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്.\nസംഘടനകളില്ലാത്ത സമരങ്ങള് അംഗീകരിക്കാനാകില്ല . കത്വ സംഭവത്തില് കുറ്റവാളികള്‍ക്ക് പരമാവധി ശിക്ഷ നല്‍കണം. ഇതിനായി എല്ലാവരും ഒറ്റക്കെട്ടായി നില്‍ക്കണമെന്നും അദേഹം പറഞ്ഞു. എന്നാല്, ഇത്തരം പ്രശ്‌നങ്ങളുടെ പേരില് ചിലര് വര്‍ഗീയ ചേരിതിരിവിന് ശ്രമിക്കുന്നുണ്ടെന്നും കൊടിയേരി ആരോപിച്ചു.


കരിക്ക് വിപണിയിൽ തൊടിയൂർ ചങ്ങാതികളുടെ മാതൃക\nബോർഡിന്റെ കൊല്ലം ജില്ലയിലെ ചങ്ങാതിക്കൂട്ടം പരിശീലനപരിപാടിയിൽ\nപങ്കെടുത്ത 12 ചങ്ങാതിമാർ തൊടിയൂർ ആസ്ഥാനമായി ഒരു ചങ്ങാതിക്കൂട്ടം\nക്ലബ്ബ് രൂപീകരിച്ച് ലഭ്യമായ അറിവുകൾ കർമ്മപഥത്തി ലെത്തിക്കുവാൻ\nതീരുമാനിച്ചു. അതിന്റെ ഭാഗമായി മനോരമ ഇക്കഴിഞ്ഞ ഒക്ടോബർ 18-ാം തീയതി\nകൊല്ലത്ത് നടത്തിയ വേണാട് ഫെസ്റ്റിൽ കരിക്കും നാളികേരോൽപന്നങ്ങളും\nവിൽക്കുന്ന ഒരു സ്റ്റാൾ ബോർഡിന്റെ പൈന്തുണയോടെ തുറന്നു. കരിക്കിന്റെ\nവിപണനസാധ്യതകളെക്കുറിച്ച് കാര്യമായ ധാരണയൊന്നും ഇല്ലായിരുന്നുവേങ്കിലും\nകരിക്കിന് പുറമേ ഇളനീർ ഷേയ്ക്ക്, ഇളനീർ പ്രഥമൻ തുടങ്ങിയവും സ്റ്റാളിൽ\nവിൽപ്പന നടത്തി. ചമ്മന്തിപ്പൊടി, തീയൽമിക്സ് എന്നിവയുടെ വിപണനവും\nഉണ്ടായിരുന്നു. തുടക്കത്തിൽ മന്ദഗതിയിലായിരുന്നു വേങ്കിലും തിരക്ക്\nകൂടിയ ദിവസങ്ങളിൽ കച്ചവടം തകൃതിയായി നടന്നു. ദിവസേന 250ൽ കൂടുതൽ\nകരിക്കിന്റെ വിൽപന നടന്നിരുന്നു. 10 മുതൽ 12 രൂപ വരെ നൽകി കെട്ടിയിറക്കിയ\nകരിക്ക് 20 രൂപയ്ക്കാണ് വിപണനം നടത്തിയത്.\nനഗരജീവിതത്തിൽ നാടൻ കരിക്കിനുള്ള സ്ഥാനം അടിവരയിടുന്നതായി തൊടിയൂർ\nചങ്ങാതികളുടെ കരിക്ക് വൽപന. തമിഴ്‌നാട്ടിൽ നിന്ന് വരുന്ന\nകരിക്കിനേക്കാളും ജനത്തിന് പ്രിയം മാധുര്യമേറിയ നാടൻ കരിക്ക് തന്നെ.\nകരിക്ക് കുടിക്കുന്നതിനൊപ്പം അതിന്റെ കാമ്പ്കൂടി ഭക്ഷിച്ച ശേഷമാണ്\nഭൂരിപക്ഷം പേരും മടങ്ങിയത്. 10 ദിവസം നീണ്ടമേളയിൽ മൂവായിരത്തിലേറെ\nകരിക്ക് വിൽക്കുവാൻ അവർക്ക് സാധിച്ചു. ലാഭം ഒട്ടും ചോർന്ന് പോകാതെ\nകരിക്ക് കെട്ടിയിറക്കിയത് മുതൽ വിപണനം വരെ ഒരു കുടക്കീഴിൽ\nസമന്വയിപ്പിക്കുവാൻ ചങ്ങാതിക്കൂട്ടം പരിശീലനം വഴി സിദ്ധിച്ച\nആത്മധൈര്യത്താൽ സാധിച്ചതിന്റെ ചാരിതാർത്ഥ്യത്തിലാണ് തൊടിയൂർ


പൊവ്വലില് ബൈക്കുകള് കൂട്ടിയിടിച്ച് ആദൂര് സ്വദേശി മരിച്ചു; മൂന്നുപേര്‍ക്ക് പരിക്ക് - MALABAR FLASH\nHome Accident Kasaragod News Obituary കാസര്‍കോട് കേരളം കേരള വാര്‍ത്ത പൊവ്വലില് ബൈക്കുകള് കൂട്ടിയിടിച്ച് ആദൂര് സ്വദേശി മരിച്ചു; മൂന്നുപേര്‍ക്ക് പരിക്ക്\nപൊവ്വലില് ബൈക്കുകള് കൂട്ടിയിടിച്ച് ആദൂര് സ്വദേശി മരിച്ചു; മൂന്നുപേര്‍ക്ക് പരിക്ക്\nകാസര്‍കോട്: പൊവ്വല് മാസ്തിക്കുണ്ടില് ബൈക്കുകള് തമ്മില് കൂട്ടിയിടിച്ച് ആദൂര് സ്വദേശി മരിച്ചു. മൂന്നുപേര്‍ക്ക് പരിക്കേറ്റു. ആദൂര് തെരുവത്ത് ഹൗസിലെ എ.കെ.എസ്. ആറ്റക്കോയ തങ്ങള് (50) ആണ് മരിച്ചത്.[www.malabarflash.com]\nബലി പെരുന്നാള് ദിനമായ വെള്ളിയാഴ്ച വൈകുന്നേരം 5.30 മണിയോടെയായിരുന്നു അപകടം.\nആറ്റക്കോയയുടെ മകള് സാജിദയെ പരിക്കേറ്റ് നുള്ളിപ്പാടിയിലെ കെയര്‍വെല് ആസ്പത്രിയില് പ്രവേശിപ്പിച്ചു. മറ്റൊരു ബൈക്കിലുണ്ടായിരുന്ന പൊവ്വലിലെ ഷരീഫിനെ(35) ഗുരുതരമായി പരിക്കേറ്റ് മംഗലാപുരം ആസ്പത്രിയില് പ്രവേശിപ്പിച്ചു.


Non covid Manjeri College മഞ്ചേരി മെഡിക്കൽ കോളജിൽ കൊവിഡ് ഇതര ചികിത്സ പുനരാരംഭിക്കുന്നു\nമഞ്ചേരി മെഡിക്കൽ കോളജിൽ കൊവിഡ് ഇതര ചികിത്സ പുനരാരംഭിക്കുന്നു\nമഞ്ചേരി മെഡിക്കൽ കോളജിൽ കൊവിഡ് ഇതര ചികിത്സ പുനരാരംഭിക്കുന്നു. കഴിഞ്ഞ മാർച്ചിലാണ് മഞ്ചേരി മെഡിക്കൽ കോളജിനെ പൂർണ്ണമായും കൊവിഡ് ചികിത്സാ കേന്ദ്രമാക്കി മാറ്റിയത്. കൊവിഡ് ഇതര ചികിത്സകൾ നിർത്തിലാക്കിയതിനെതിരെ വലിയ പ്രതിഷേധവും ഉയർന്നിരുന്നു.\nപത്ത് മാസത്തെ ഇടവേളക്ക് ശേഷമാണ് മഞ്ചേരി മെഡിക്കൽ കോളജ് ആശുപത്രിയിൽ കൊവിഡ് ഇതര ചികിത്സകൾ പുനരാരംഭിക്കുന്നത്. അത്യാഹിത വിഭാഗത്തിൽ ചികിത്സ തേടിയെത്തിയ ഗുരുതരാവസ്ഥയിലുള്ള രോഗിയെ ഇന്നലെ ആശുപത്രിയിൽ പ്രവേശിപ്പിച്ചു. ഒരാഴ്ചക്കകം ഒപി പ്രവർത്തനവും തുടങ്ങാനാണ് തീരുമാനം.\nജില്ലയിലെ പ്രധാന കൊവിഡ് ആശുപത്രിയാണ് മഞ്ചേരി മെഡിക്കൽ കോളജ്. പേ വാർഡും ബി ബ്ലോക്കും കൊവിഡ് ചികിത്സക്ക് വേണ്ടി നിലനിർത്തി അത്യാഹിത വിഭാഗം പ്രവർത്തിക്കുന്ന ബ്ലോക്കും എബ്ലോക്കും ഉപയോഗിച്ചാണ് കൊവിഡ് ഇതര ചികിത്സ പുനരാരംഭിക്കുന്നത്. മെഡിക്കൽ ഐസിയു, സർജിക്കൽ ഐസിയു, പീഡിയാട്രിക് ഐസിയു ഉൾപ്പടെ 300 ൽ അധികം കിടക്കകളും കൊവിഡ് ഇതര രോഗികൾക്കായി സജീകരിച്ചിട്ടുണ്ട്. കൊവിഡ് സാഹചര്യത്തിൽ മെഡിക്കൽ കോളജിൽ നിന്നും സ്ഥലം മാറ്റിയ 46 ഡോക്ടർമാരും ഉത്തരവ് റദ്ദാക്കിയതോടെ തിരിച്ചെത്തിയിട്ടുണ്ട്.\nStory Highlights – Non covid treatment resumes at Manjeri Medical College\nRead more on: Covid 19 | manjeri medical college\nകൊവിഡ് വ്യാപനം; തെലങ്കാനയില് ലോക്ക്ഡൗൺ മേയ് 30 വരെ നീട്ടി\nജനനത്തിലും മരണത്തിലും ഒരുമിച്ച് മീററ്റിലെ ഇരട്ട സഹോദരങ്ങൾ\nക്ഷേത്രങ്ങളിൽ ഇനി ഭക്തിഗാനങ്ങളില്ല പകരം കൊവിഡ് സന്ദേശം\nകൊവിഡ് -19 പ്രതിസന്ധി: ഹരിയാനയിലെ കർഷകർ തക്കാളിയും കാപ്സിക്കവും നശിപ്പിക്കുന്നു\nഇന്ത്യൻ ക്രിക്കറ്റ് താരം പ്രിയ പുനിയയുടെ മാതാവ് കൊവിഡ് ബാധിച്ച് മരിച്ചു\nകൊല്ലത്തും ബ്ലാക്ക് ഫംഗസ്\nപിണറായി വിജയന് സര്‍ക്കാരിന്‍റെ സത്യപ്രതിജ്ഞയ്ക്കെതിരെ ഹൈക്കോടതിയില് ഹര്‍ജി\nപാർട്ടി തീരുമാനം അംഗീകരിക്കുന്നു; പുതുമുഖങ്ങൾ കൂടുതൽ തിളക്കത്തോടെ പ്രവർത്തിക്കും; പിന്തുണയ്ക്ക് നന്ദി; കെ കെ ശൈലജ\nകൗതുകകരമായ സമാനതകളുമായി എം ബി രാജേഷും പി. ശ്രീരാമകൃഷ്ണനും\nബീഡി തൊഴിലാളിയെ സത്യപ്രതിജ്ഞാ ചടങ്ങിലേക്ക് ക്ഷണിച്ച് മുഖ്യമന്ത്രി; പോകുന്നില്ലെന്ന് ജനാർദ്ദനൻ\nമുഖ്യമന്ത്രി കഴിഞ്ഞാൽ പ്രായ കൂടുതൽ കെ കൃഷ്ണൻകുട്ടിക്ക്; ചെറുപ്പം റിയാസിന്\nരണ്ടാം പിണറായി സർക്കാറിൽ രണ്ട് മുൻ മേയർമാർ മന്ത്രി പദത്തിൽ\nരക്തസമ്മര്‍ദ്ദം: നിയുക്ത മന്ത്രി വി അബ്ദുറഹ്മാന് ആശുപത്രിയില്\nഇന്നത്തെ പ്രധാന വാര്‍ത്തകള് (18-05-2021)


kb ganesh kumar to resign | പിള്ളയുടെ കാപട്യവും തന്ത്രങ്ങളും വെള്ളാപ്പള്ളിയെ ഓർമിപ്പിച്ച ജയചന്ദ്രനും കൂറുമാറി; പേഴ്‌സണൽ സ്റ്റാഫ് കാർഡു കാട്ടി മകനെ ദുർബലനാക്കാൻ അച്ഛൻ; ചാണ്ടിയും ചെന്നിത്തലയുമായുള്ള ചർച്ചകൾ അന്തിമ ഘട്ടത്തിലേക്ക്; ഗണേശ് കുമാറിന്റെ നീക്കങ്ങൾ നിരീക്ഷിച്ച് ഇടതുമുന്നണിയും - MarunadanMalayali.com\nJune 01, 2017 | 12:59 PM IST | Permalink\nതിരുവനന്തപുരം: കെബി ഗണേശ് കുമാറിനെ അയോഗ്യനാക്കാനുറച്ചുള്ള നീക്കങ്ങൾ ആർ ബാലകൃഷ്ണ പിള്ള തുടങ്ങിയതായി റിപ്പോർട്ട്. ഗണേശ് കുമാറിന്റെ അതിവിശ്വസ്തരെ തന്നെ അടർത്തിയെടുത്ത് കേരളാ കോൺഗ്രസ് ബിക്കുള്ളിൽ പത്തനാപുരം എംഎൽഎയെ ഒതുക്കാനാണ് നീക്കം. അതിനിടെ ഇടതു മുന്നണിയിൽ നിന്നിട്ട് കാര്യമില്ലെന്ന് ഗണേശ് കുമാർ പ്രതികരിച്ചതായാണ് സൂചന. ആർ ബാലകൃഷ്ണപിള്ള കാബിനറ്റ് പദവിയോടെ മുന്നോക്ക സമുദായ ക്ഷേമ കോർപ്പറേഷൻ അധ്യക്ഷസ്ഥാനം ഏറ്റെടുത്തത് കേരളാ കോൺഗ്രസി(ബി)ന് മന്ത്രിപദം നഷ്ടമാക്കിയെന്ന വാദം പുകയുന്നതിനിടെയാണ് ഗണേശൻ മറു തന്ത്രങ്ങൾ നടത്തുന്നതായി തന്നെയാണ് സൂചന. ഇത് മനസ്സിലാക്കി ഗണേശിന്റെ വിശ്വസ്തരെ അടർത്തിയെടുത്ത് സ്റ്റാഫിൽ നിയമിക്കാനാണ് പിള്ളയുടെ നീക്കം.\nസമുദായ നേതാക്കളെ തെറ്റിദ്ധരിപ്പിച്ച് അവരെ മന്ത്രി കെ.ബി. ഗണേശ്‌കുമാറിനെതിരാക്കാനും സംസ്ഥാന രാഷ്ട്രീയത്തിൽനിന്ന് ഉന്മൂലനം ചെയ്യാനുമുള്ള നിലവാരമില്ലാത്ത പ്രവർത്തനങ്ങളാണ് ആർ ബാലകൃഷ്ണപിള്ള നടത്തുന്നതെന്നു ആരോപിച്ച തിരുവനന്തപുരത്തെ നേതാവാണ് പാച്ചല്ലൂർ ജയചന്ദ്രൻ. നടി ശ്രീവിദ്യയുടെ വിൽപ്പത്രത്തിന്റെ പേരിൽ കെ ബി ഗണേശ്കുമാർ എംഎൽഎയെ അപകീർത്തിപ്പെടുത്താനും പൊതുസമൂഹത്തെ തെറ്റിദ്ധരിപ്പിക്കാനും ഗണേശ്കുമാറിന്റെ അഴിമതിവിരുദ്ധ പ്രവർത്തനങ്ങളെ ഭയക്കുന്നവർ ശ്രമിക്കുന്നതായി പ്രസ്താവന ഇറക്കിയ ഗണേശിന്റെ വിശ്വസ്തൻ. ജയചന്ദ്രനെ അടർത്തിയെടുത്ത് ഗണേശിന്റെ പാർട്ടിയിലെ കരുത്ത് കുറയ്ക്കാനാണ് പിള്ളയുടെ ശ്രമം. ഇതിന്റെ ഭാഗമായാണ് ജയചന്ദ്രനെ പേഴ്‌സണൽ സ്റ്റാഫിൽ കൊണ്ടുവരാൻ പിള്ള നീക്കം സജീവമാക്കിയത്. തിരുവനന്തപുരത്ത് പിള്ളയെ വെല്ലുവിളിച്ച് അഡഹോക് കമ്മറ്റിയുണ്ടാക്കിയ നേതാവാണ് ജയചന്ദ്രൻ.\nഗണേശ്‌കുമാറിനെ ഇല്ലാതാക്കാൻ ഏതു നീചപ്രവർത്തിയും നടത്താൻ മടികാണിക്കാത്ത ബാലകൃഷ്ണപിള്ള സംസ്ഥാനത്തെ പരിഹാസ്യനായ നേതാവായി മാറിക്കഴിഞ്ഞു. എൻഎസ്എസിനെ ഗണേശ്‌കുമാറിനെതിരാക്കാൻ ശ്രമിച്ചു പരാജയപ്പെട്ട ബാലകൃഷ്ണപിള്ളയുടെ കാപട്യവും തന്ത്രങ്ങളും നന്നായി അറിയാവുന്ന വെള്ളാപ്പള്ളി നടേശൻ അദ്ദേഹത്തിന്റെ തന്ത്രങ്ങളിൽ വീണതെങ്ങനെയെന്ന് അറിയില്ല. ബാലകൃഷ്ണപിള്ള വെള്ളാപ്പള്ളിയെ സന്ദർശിക്കുന്നതിനു മുമ്പുവരെ പലഘട്ടങ്ങളിലും കേരളത്തിലെ മികച്ച മന്ത്രിയായും മികച്ച ഭരണകർത്താവായും ഗണേശ്‌കുമാറിനെ വെള്ളാപ്പള്ളി നടേശൻ പുകഴ്‌ത്തിയിട്ടുള്ളതാണ്. പിള്ളയുടെ രാഷ്ട്രീയ തന്ത്രം വെള്ളാപ്പള്ളി മനസിലാക്കേണ്ടിയിരിക്കുന്നു എന്നൊക്കെ പറഞ്ഞ് സജീവമായ ജയചന്ദ്രനെ പേഴ്‌സണൽ സ്റ്റാഫിൽ എല്ലാം മറന്ന് പിള്ളയെടുക്കുമ്പോൾ അത് പുതിയ വിവാദവുമാകുന്നു.\nപൊലീസിനു നൽകിയ പരാതിയിൽ പിള്ള തന്നെ കുറ്റമാരോപിച്ച വ്യക്തിയെ എതിർപ്പുകൾ മറികടന്ന് സ്റ്റാഫിൽ നിയമിക്കാൻ ആലോചിക്കുന്നത് അദ്ദേഹത്തിന്റെ അനുകൂലികൾക്കിടയിലും അമർഷത്തിന് ഇടയാക്കിയിട്ടുണ്ട്. പാർട്ടി ചെയർമാന്റെ കോലം കത്തിക്കുകയും പാർട്ടി ഓഫീസ് തകർക്കുകയും ചെയ്ത വ്യക്തിയാണ് ജയചന്ദ്രൻ എന്ന് പിള്ളയെ അനുകൂലിക്കുന്നവരും പറയുന്നു. താൻ മന്ത്രിയാകാനുള്ള സാധ്യത ഇല്ലാതാക്കിയതിലുള്ള അതൃപ്തിക്കു പുറമേ, പിള്ളയുടെ സ്റ്റാഫിലേക്ക് താൻ നിർദ്ദേശിച്ചവരെ പരിഗണിക്കാത്തതും പാരവച്ച് മറുകണ്ടം ചാടിയവരെ പരിഗണിക്കുന്നതും ഗണേശ് കുമാറിനെ അലോസരപ്പെടുത്തുന്നുണ്ട്. യു.ഡി.എഫ്. കാലത്ത് ഗണേശിന്റെ മന്ത്രിസ്ഥാനം തെറിപ്പിക്കാനായി പിള്ളയുടെ നേതൃത്വത്തിൽ ശ്രമം നടക്കുന്നതിനിടെ ഗണേശ് അനുകൂലികൾ ചേർന്ന് ഗണേശ്‌കുമാർ ജനകീയവേദി എന്ന ബദൽ പ്രസ്ഥാനം ഉണ്ടാക്കിയിരുന്നു.\nസാംസ്‌കാരിക സംഘടനയെന്ന് അവകാശപ്പെടുമ്പോഴും സമാന്തര രാഷ്ട്രീയ പ്രവർത്തനമായിരുന്നു രീതി. പിള്ളയെ പരസ്യമായി വെല്ലുവിളിച്ചായിരുന്നു പ്രവർത്തനം. അതിനു മുൻനിരയിലുണ്ടായിരുന്ന നേതാവ് ജയചന്ദ്രൻ. ഇനിയും ഗണേശുമായി പരസ്യമായി തെറ്റാനുള്ള സാധ്യത പിള്ള തിരിച്ചറിയുന്നു. അതുകൊണ്ടാണ് ജയചന്ദ്രനെ പോലെ ഉള്ളവരെ കൂടെ നിർത്താൻ പിള്ളയുടെ ശ്രമം. പ്രതിസന്ധി ഘട്ടത്തിലും ഒപ്പം നിന്നവരെ തഴഞ്ഞ്, ഇങ്ങനെയൊരാൾക്കു പദവി നൽകുന്നത് പിള്ളപക്ഷത്തു കടുത്ത എതിർപ്പിനു വഴിവച്ചിരിക്കുകയാണ്. ഇതോടെ പിള്ള ഗ്രൂപ്പിലെ പ്രതിസന്ധി ഉമ്മൻ ചാണ്ടി സർക്കാരിന്റെ കാലത്തേക്കാൾ ശക്തമായി. ഇതോടെ പാർട്ടി പിളരുമെന്നാണ് റിപ്പോർട്ട്. എൽഡിഎഫിന്റെ ഭാഗമായാണ് കഴിഞ്ഞ തെരഞ്ഞെടുപ്പിൽ പ്രവർത്തിച്ചതെങ്കിലും കേരളകോൺഗ്രസ്ബിയുടെ മുന്നണി പ്രവേശനം ഇപ്പോഴും അടഞ്ഞ അധ്യായമാണ്. ഈ സാഹചര്യത്തിലാണ് ഗണേശ് യുഡിഎഫിലേക്ക് കൂടുമാറാൻ തയ്യാറെടുക്കുന്നത്.\nഗണേശ് കുമാർ അതിന് മുതിർന്നാൽ എംഎൽഎ സ്ഥാനം നഷ്ടമാക്കുമെന്നാണ് ബാലകൃഷ്ണ പിള്ളയുടെ നിലപാട്. കേരളാ കോൺഗ്രസ് ബിയുടെ എംഎൽഎയാണ് ഗണേശ്. പാർട്ടി തീരുമാനങ്ങൾക്ക് വിരുദ്ധമായ തീരുമാനമെടുത്താൽ വലിയ വിലകൊടുക്കേണ്ടി വരും. എംഎൽഎ സ്ഥാനത്ത് നിന്ന് തന്നെ അയോഗ്യനാക്കാനുള്ള അധികാരം പാർട്ടി ചെയർമാനായ തനിക്കുണ്ടെന്നാണ് ബാലകൃഷ്ണ പിള്ളയുടെ നിലപാട്. ഇടതു മുന്നണി വിട്ട് യുഡിഎഫിലേക്ക് ഗണേശ് പോയാൽ അയോഗ്യനാക്കുമെന്ന നിലപാടിൽ തന്നെയാണ് പിള്ള. സ്പീക്കറും സിപിഎമ്മുകാരനായതിനാൽ ഇതിന് വേഗത്തിൽ കഴിയുകയും ചെയ്യും. ഇതോടെ കേരളാ കോൺഗ്രസ് ബി പൊട്ടിത്തെറിയിലേക്ക് നീങ്ങുകയാണ്. പാർട്ടിയുടെ ബഹുഭൂരിഭാഗത്തേയും ഒപ്പം നിർത്തി യുഡിഎഫിലേക്ക് പോയാൽ നിയമ പോരാട്ടത്തിലൂടെ ഇതിനെ മറികടക്കാനാകും. ഇതിനുള്ള ചരടുവലികൾ ഗണേശും തുടങ്ങിയിട്ടുണ്ട്. ഇതിന് വേണ്ടിയാണ് ജയചന്ദ്രനെ പോലുള്ളവരെ അടർത്തിയെടുക്കുന്നത്.\nഅതിനിടെ പത്തനാപുരത്തെ എംഎൽഎ സ്ഥാനം ഗണേശ് രാജിവയ്ക്കുമെന്നും സൂചനയുണ്ട്. ഇതു ചെയ്താൽ ഗണേശിനെ അയോഗ്യനാക്കുന്നത് ഒഴിവാക്കാനാകും. അതിന് ശേഷം യുഡിഎഫ് സ്ഥാനാർത്ഥിയായി പത്തനാപുരത്ത് അവതരിക്കും. മികച്ച ജനപിന്തുണയുള്ളതിനാൽ വീണ്ടും ജയിക്കാനാകുമെന്നാണ് ഗണേശിന്റെ നിലപാട്. അങ്ങനെ വന്നാൽ പത്തനാപുരത്ത് ഇടത് സ്ഥാനാർത്ഥിയായി മത്സരിക്കാൻ താൻ ഒരുക്കമാണെന്ന് ബാലകൃഷ്ണ പിള്ളയും നിലപാട് എടുത്തു കഴിഞ്ഞു. തെരഞ്ഞെടുപ്പിൽ മത്സരിക്കാനുള്ള ആയോഗ്യതാ കാലാവധി പി്ള്ള പിന്നിട്ടു കഴിഞ്ഞു. അതുകൊണ്ട് തന്നെ ഇനി നിയമസഭാ തെരഞ്ഞെടുപ്പിൽ മത്സരിക്കാം. അതുകൊണ്ട് തന്നെ എംഎൽഎ സ്ഥാനം ഗണേശ് രാജിവച്ചാൽ അച്ഛനും മകനും മാറ്റുരയ്ക്കുന്ന ഉപതെരഞ്ഞെടുപ്പ് സാധ്യതയാണ് രാഷ്ട്രീയ കേരളത്തിന് മുന്നിൽ ഇപ്പോഴുള്ളത്. അതിനിടെ ഗണേശ് പുതിയ പാർട്ടിയുണ്ടാക്കാതെ കോൺഗ്രസിൽ ചേരുമെന്നും സൂചനയുണ്ട്.\nയു.ഡി.എഫ്. വിട്ട് ഇടതുമുന്നണിയോടു ചേർന്നു നിന്നപ്പോഴും തെരഞ്ഞെടുപ്പിൽ വിജയിച്ചപ്പോഴും ഗണേശ് മന്ത്രിപദം ആഗ്രഹിച്ചിരുന്നു. ഇത് അസ്ഥാനത്താക്കുന്നതാണ് പിള്ളയുടെ സ്ഥാനം. പുതിയ സാഹചര്യത്തിൽ, യു.ഡി.എഫുമായി അടുക്കാനും അടുത്ത ലോക്‌സഭാ തെരഞ്ഞെടുപ്പോടെ അതിന്റെ ഭാഗമാകാനുമുള്ള നീക്കത്തിലാണു ഗണേശും കൂട്ടരും. അദ്ദേഹം മുസ്ലിം ലീഗ് ജനറൽ സെക്രട്ടറി പി.കെ. കുഞ്ഞാലിക്കുട്ടിയുമായി നേരത്തേ ആശയവിനിമയം നടത്തിയിരുന്നു. മുന്മന്ത്രി വി.കെ. ഇബ്രാഹിംകുഞ്ഞിന്റെ സ്റ്റാഫ് അംഗങ്ങൾ നേരത്തേ ഗണേശിനെതിരേ നൽകിയ മാനനഷ്ടക്കേസുകൾ പിൻവലിച്ചു. ഇബ്രാഹിംകുഞ്ഞിനെതിരേ നേരത്തേ ഉന്നയിച്ച ആരോപണങ്ങളിൽ നിന്നു ഗണേശും പിൻവലിഞ്ഞു.\nപിള്ള 56 വർഷമായി പ്രസിഡന്റായി തുടരുന്ന പത്തനാപുരം എൻ.എസ്.എസ്. താലൂക്ക് യുണിയന് അദ്ദേഹത്തിന്റെ പുതിയ സ്ഥാനലബ്ധിയിൽ സ്വീകരണം നൽകാനെടുത്ത തീരുമാനം ഗണേശ് പക്ഷത്തിന്റെ വിയോജിപ്പ് മൂലം തിരുത്തേണ്ടിവന്നു. തുടർന്ന് പാർട്ടിയുടെ ട്രേഡ് യൂണിയനെക്കൊണ്ട് അടിമാലിയിൽ സ്വീകരണം സംഘടിപ്പിക്കേണ്ടിയും വന്നു. ഗണേശിനെ കോൺഗ്രസിലെത്തിക്കാൻ ഉമ്മൻ ചാണ്ടിക്കും രമേശ് ചെന്നിത്തലയ്ക്കും താൽപ്പര്യം ഏറെയാണ്. രണ്ടുപേരും സംയുക്തമായാണ് ഇതിന് ചരട് വലിക്കുന്നത്. ഈ നീക്കങ്ങളെല്ലാം ഇടതു മുന്നണി സസൂക്ഷ്മം നിരീക്ഷിക്കുന്നുണ്ട്. പിള്ളയേയും ഗണേശിനേയും ഒരുമിച്ച് ഇടതുപക്ഷത്ത് നിലനിർത്താനാകില്ലെന്ന തിരിച്ചറിവിൽ സി.പി.എം എത്തിക്കഴിഞ്ഞു.


കേരള സന്തോഷ് ട്രോഫി ടീമിനെ ജിജോ ജോസഫ് നയിക്കും; മുന് ഗോകുലം താരങ്ങളായ രാജേഷും, അര്‍ജുന് ജയരാജും ടീമില് – MLive\nകേരള സന്തോഷ് ട്രോഫി ടീമിനെ ജിജോ ജോസഫ് നയിക്കും; മുന് ഗോകുലം താരങ്ങളായ രാജേഷും, അര്‍ജുന് ജയരാജും ടീമില്\nകൊച്ചി: കേരളത്തിന്രെ സന്തോഷ് ട്രോഫി ടീമിനെ എസ് ബി ഐയുടെ ജിജോ ജോസഫ് നയിക്കും. മുമ്പ് ആറ് സന്തോഷ് ട്രേഫികളില് കേരളത്തിനു വേണ്ടി ബൂട്ട് അണിഞ്ഞ ജിജോ തന്നെയാണ് ടീമിലെ സീനിയര് താരം. തൃശൂര് സ്വദേശിയാണ്. യുവതാരങ്ങള്‍ക്ക് പ്രാധാന്യം കൊടുത്ത് പ്രഖ്യാപിച്ച ടീമിലെ എല്ലാവരും 30 വയസിന് താഴെയുള്ളവരാണ്. ലോക റെയില്‍വേ ചാമ്പ്യന്‍ഷിപ്പില് ദേശീയ ടീമിനെ പ്രതിനിധീകരിച്ച തിരുവനന്തപുരം സ്വദേശി എസ് രാജേഷ് ആയിരിക്കും മുന്നേറ്റനിരയെ നയിക്കുക.മൂന്ന് തവണ കര്‍ണാടകയ്ക്ക് വേണ്ടി സന്തോഷ് ട്രോഫിയില് മത്സരിച്ച പരിചയ സമ്പത്തോടെയാണ് രാജേഷ് ഇത്തവണ കേരളത്തിനായി ബൂട്ട് അണിയുന്നത്. മുന് ഗോകുലം കേരളാ താരവും കേരളാ ബ്‌ളാസ്റ്റേഴ്‌സിന്റെ റിസര്‍വ് താരവുമായിരുന്ന അര്‍ജുന് ജയരാജും ഇത്തവണത്തെ കേരള ടീമില് അംഗമാണ്. ഗോള് വല കാക്കാന് കേരളാ യുണൈറ്റഡ് എഫ് സി താരവും കണ്ണൂര് സ്വദേശിയുമായ മിഥുനായിരിക്കും നറുക്ക് വീഴുക.\nടീമിലെ മുതിര്‍ന്ന താരങ്ങളിലൊരാള് കൂടിയാണ് 28 കാരനായ മിഥുന്.\nഇതിന് മുമ്പ് അഞ്ച് സന്തോഷ് ട്രോഫികളില് കേരളത്തെ പ്രതിനിധീകരിച്ചിട്ടുള്ള മിഥുനോടൊപ്പം കെ എസ് ഇ ബി യുടെ ഹജ്മല് രണ്ടാം ഗോള്‍കീപ്പറായുണ്ട്. 22 അംഗ ടീമില് 15 പേര് പുതുമുഖങ്ങളാണ്. മുഹമ്മദ് സഹീഫ്, മുഹമ്മദ് സഫ്‌നാദ്, മുഹമ്മദ് അഫ്‌സല്, ഷിഖില് എന് എസ്, മുഹമ്മദ് ബാസിത് എന്നിവരാണ് ടീമിലെ അണ്ടര് 21 താരങ്ങള്. നിലവിലെ ചാമ്പ്യന്മാരാണ് കേരള.\nടീം: ഗോള് കീപ്പര്: മിഥുന് വി, ഹജ്മല്; പ്രതിരോധ നിര: സഞ്ജു ജി, മുഹമ്മദ് ആസിഫ്, വിബിന് തോമസ്, അജയ് അലക്‌സ്, മുഹമ്മദ് സഹീഫ്, മുഹമ്മദ് ബാസിത് ; മദ്ധ്യനിര: മുഹമ്മദ് റാഷിദ്, ജിജോ ജോസഫ്, അര്‍ജുന് ജയരാജ്, അഖില് പി, സല്‍മാന് കെ, ആദര്‍ശ് എം, ബുജൈര് വി, നൗഫല് പി എന്, നിജോ ഗില്‍ബര്‍ട്ട്, ഷിഖില് എന് എസ്; മുന്നേറ്റ നിര: ജെസിന് ടി കെ, എസ് രാജേഷ്, മുഹമ്മദ് സഫ്‌നാദ്, മുഹമ്മദ് അഫ്‌സല്.\nഎം.ശിവശങ്കറിന്റെ ജാമ്യം സ്റ്റേ ചെയ്യണമെന്ന ഇ ഡി യുടെ ആവശ്യം സുപ്രീം കോടതി അംഗീകരിച്ചില്ല\nPosted on March 5, 2021 March 5, 2021 Author miraclelive\nന്യൂഡല്‍ഹി: സ്വര്‍ണക്കടത്ത് കേസില് എം.ശിവശങ്കറിന്റെ ജാമ്യം സ്റ്റേ ചെയ്യണമെന്ന എന്‍ഫോഴ്സ്മെന്റ് ഡയറക്ടറേറ്റിന്റെ ആവശ്യം സുപ്രീം കോടതി അംഗീകരിച്ചില്ല . ഹര്‍ജിയില് സുപ്രീം കോടതി ശിവശങ്കറിന് നോട്ടീസ് അയച്ചു. കേസ് ആറ് ആഴ്ചയ്ക്കു ശേഷം വീണ്ടും സുപ്രീം കോടതി പരിഗണിക്കും. കേരള ഹൈക്കോടതി അനുവദിച്ച ജാമ്യം സ്റ്റേ ചെയ്യണമെന്നാവശ്യപ്പെട്ടാണ് ഇ.ഡി. സുപ്രീം കോടതിയെ സമീപിച്ചത്. എന്‍ഫോഴ്സ്മെന്റ് ഡയറക്ടറേറ്റിന്റെ ഹര്‍ജിയില് വിശദമായ വാദം കേള്‍ക്കാമെന്നും അതിനായി ശിവശങ്കറിന് നോട്ടീസ് അയയ്ക്കുകയാണെന്നും കോടതി പറഞ്ഞു. ശിവശങ്കറിനെതിരെ എന്‍ഫോഴ്സ്മെന്റ് ഡയറക്ടറേറ്റ് ഗുരുതരമായ ചില […]\nസംസ്ഥാനത്ത് ഇന്ന് 2456 പേര്‍ക്ക് കോവിഡ്; സമ്പര്‍ക്കം- 2146, രോഗമുക്തി-2060; കാസര്‍ഗോഡ് 103 പേര്‍ക്ക് രോഗം\nPosted on March 24, 2021 Author miraclelive\nസംസ്ഥാനത്ത് ഇന്ന് 2456 പേര്‍ക്ക് കോവിഡ്-19 സ്ഥിരീകരിച്ചു. കോഴിക്കോട് 333, തിരുവനന്തപുരം 300, കണ്ണൂര് 295, എറണാകുളം 245, തൃശൂര് 195, കോട്ടയം 191, മലപ്പുറം 173, കൊല്ലം 153, പത്തനംതിട്ട 117, കാസര്‍ഗോഡ് 103, പാലക്കാട് 101, ആലപ്പുഴ 94, ഇടുക്കി 86, വയനാട് 70 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. യുകെ, സൗത്ത് ആഫ്രിക്ക, ബ്രസീല് എന്നീ രാജ്യങ്ങളില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചില്ല. […]\nമഴ മാറാതെ കേരളം; ശക്തിയോടെ തുടരും: പുതിയ ന്യൂനമര്‍ദം തിങ്കളാഴ്ചയോടെ\nകര്‍ഷക സംയുക്ത സമരസമിതി കാഞ്ഞങ്ങാട്ട് ടാക്ടര് റാലി നടത്തി; കാഞ്ഞങ്ങാട് മുഖ്യ താപാല് ഓഫീസിലേക്ക് നടത്തിയ റാലി കിസാന് സഭ സംസ്ഥാന വൈസ് പ്രസിഡണ്ട് ബങ്കളം കുഞ്ഞികൃഷ്ണന് ഉദ്ഘാടനം ചെയ്തു


ലിയാം പ്ലങ്കറ്റ് ഏഴരശ്ശനി liam plunkett, cricketer, england\nപേര് ലിയാം പ്ലങ്കറ്റ്\nജനന തിയതി6:4: 1985 ജനന സമയം0:0: 0\nജന്മ സ്ഥലം Middlesbrough\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ലിയാം പ്ലങ്കറ്റ് ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ലിയാം പ്ലങ്കറ്റ് സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ലിയാം പ്ലങ്കറ്റ് കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ലിയാം പ്ലങ്കറ്റ് ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ലിയാം പ്ലങ്കറ്റ് രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ലിയാം പ്ലങ്കറ്റ് നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ലിയാം പ്ലങ്കറ്റ് വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ലിയാം പ്ലങ്കറ്റ് ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ലിയാം പ്ലങ്കറ്റ് കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ലിയാം പ്ലങ്കറ്റ് കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ലിയാം പ്ലങ്കറ്റ് വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ലിയാം പ്ലങ്കറ്റ് സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


എന്റെ പ്രിയ കുക്കുവിന്: ഇരുട്ട് നിറഞ്ഞ മുറി\nismail chemmad 2010, ഡിസംബർ 19 6:55 PM\nivide adyatthe thenga njaan\nini surumikk rakshayilla\nente kai athra nalla kai alla\nകണ്ണൂരാന് / K@nnooraan 2010, ഡിസംബർ 19 7:04 PM\nഒരു തേങ്ങ കണ്ണൂരാന്റെ വക!\nഎന്റെ കൈകള് ശുദ്ധമാണ്.\nഹംസ 2010, ഡിസംബർ 19 8:07 PM\nഅടുത്ത ഭാഗത്തെങ്കിലും സിനൂജയെ സുറുമി കാണണേ,,\nകഥ നല്ല ഭാഗങ്ങള് താണ്ടി നീങ്ങികൊണ്ടിരിക്കുന്നും . ശുഭ പ്രതീക്ഷയോടെ ഞാനും ......\npalmland 2010, ഡിസംബർ 20 5:20 AM\nkaalpanikathayude maaya prapancham srishtikkukayanallo.......\nanuvachakane peruvazhiyilaakki povaruthu....\nethenkilum oru railway stationil ethichittu povunnathanu nallathu.....\nഉമേഷ് പിലിക്കൊട് 2010, ഡിസംബർ 20 5:37 AM\nlekshmi. lachu 2010, ഡിസംബർ 20 7:00 PM\nസിദ്ധീക്ക.. 2010, ഡിസംബർ 20 9:07 PM\nവായനാ സുഖം കൂടുന്നു , അടുത്തതില് കാണാം സുറുമീ..\nThommy 2010, ഡിസംബർ 20 11:25 PM\nഅബ്ദുള് ജിഷാദ് 2010, ഡിസംബർ 21 5:46 AM\npushpamgad 2010, ഡിസംബർ 21 4:00 PM\nകുക്കുവിനോടും സുറുമിയോടും ഇംതിയാസിന്റെ രൂപത്തിലാണെങ്കില് അപരിചിതയോട് ഇലാഹിന്റെ പരീക്ഷണം എന്തേ ഈ വിധമായിപ്പോയി!\nസ്വര്‍ഗ്ഗത്തെ കുറിച്ചുള്ള അവളുടെ പ്രതീക്ഷകള് വിടര്‍ന്നുതന്നെയിരിക്കണം.\nകുക്കുവിന്റെ ഖഡ്ഗം ഉയര്‍ന്നുതിളങ്ങേണ്ടത് ഇലാഹിയുടെ മഹത്വം കളങ്കമില്ലാതെ പ്രകാശിപ്പിച്ചുതന്നെയായിരിക്കണം.\nഇതെല്ലാം ഒരുവായനക്കാരന്റെ അഭിപ്രായം മാത്രം.\nബാക്കിയെല്ലാം രചയിതാവിന്റെ ഇഷ്ടം...\nഹാപ്പി ബാച്ചിലേഴ്സ് 2010, ഡിസംബർ 21 5:45 PM\nസുറുമിയ്ക്ക് ക്രിസ്തുമസ് ആശംസകള്\nManoraj 2010, ഡിസംബർ 22 12:28 AM\nഒരു പക്ഷെ കുമാരിയെ വിളിച്ചത് സിനൂജ ആവാം. അവള് ആ വീട്ടില് തന്നെയുണ്ടെന്ന് മനസ്സ് പറയുന്നു\nഅലി 2010, ഡിസംബർ 22 8:18 AM\nആദൃതന് | Aadruthan 2010, ഡിസംബർ 22 2:11 PM\nKELIKOTTU 2010, ഡിസംബർ 24 11:09 AM\nലീല എം ചന്ദ്രന്.. 2010, ഡിസംബർ 28 4:57 AM\naakaamkayude mul munayil aanu nilkkunnath...congra...\nഹാപ്പി ബാച്ചിലേഴ്സ് 2011, ജനുവരി48:05 PM\nപുതുവത്സരാശംസകൾ സുറുമീ. കുറേ നാളായല്ലൊ പുതിയ പോസ്റ്റൊന്നുമില്ലേ?\nEchmukutty 2011, ജനുവരി 8 2:28 AM\nഞാൻ വായിച്ച് പൂർത്തിയാക്കി.\nബാക്കി വരട്ടെ. കാത്തിരിയ്ക്കുന്നു.\nSulfi Manalvayal 2011, ഫെബ്രുവരി 8 9:35 PM


സംസ്ഥാന സ്‌പോർട്‌സ് കൗൺസിലിലെ ഒഴിവുകളിൽ കായികതാരങ്ങളെ നിയമിക്കും: മന്ത്രി\nതിരു: സംസ്ഥാന സ്‌പോർട്‌സ് കൗൺസിലിൽ നിലവിലുള്ള ഒഴിവുകളിൽ കായികതാരങ്ങളെ നിയ മിക്കുമെന്ന് കായിക മന്ത്രി ഇ.പി.ജയരാജൻ പറഞ്ഞു. ജി.വി.രാജ അവാർഡ് വിതരണ ചടങ്ങിൽ അധ്യക്ഷത വഹിച്ചു സംസാരിക്കുകയായിരുന്നു മന്ത്രി.\nവിവിധ മത്‌സരങ്ങളിൽ മെഡൽ നേടിയ 498 കായികതാരങ്ങൾക്ക് സർക്കാർ ജോലി നൽകി. 83 പേർക്കു കൂടി ജോലി നൽകുന്നതിന് നടപടി സ്വീകരിച്ചു വരികയാണ്. കേരളത്തിൽ യോഗ പരി ശീലനം വ്യാപിപ്പിക്കുന്നതിന് വിദ്യാഭ്യാസ വകുപ്പുമായി ചേർന്ന് കായിക വകുപ്പ് ഒരു ബൃഹദ് പദ്ധ തിക്ക് രൂപം നൽകുകയാണെന്ന് മന്ത്രി പറഞ്ഞു.\nകായികരംഗത്തെ അടിസ്ഥാന സൗകര്യവികസനത്തിനായി ആയിരം കോടി രൂപ കിഫ്ബിയിൽ നിന്ന് അനുവദിച്ചു. 42 വിവിധോപയോഗ സ്‌റ്റേഡിയങ്ങളും സിന്തറ്റിക് ട്രാക്കോടു കൂടിയ 33 മൈ താനങ്ങളും 23 നീന്തൽക്കുളങ്ങളും സർക്കാർ ഒരുക്കുന്നതായി മന്ത്രി പറഞ്ഞു.


തൈര് - സര്‍വ്വവിജ്ഞാനകോശം\nഒരു ക്ഷീരോത്പന്നം. പാല് പുളിപ്പിച്ചുണ്ടാക്കുന്ന ഭക്ഷ്യവസ്തുവാണിത്. ലാക്റ്റോബാസിലസുകള് എന്ന ഇനം ബാക്റ്റീരിയങ്ങളാണ് പാല് പുളിപ്പിച്ച് തൈരാക്കുന്നത്.\nകാച്ചിത്തണുപ്പിച്ച പാലില് അല്പം തൈര് (ഉറ) ചേര്‍ത്ത് 12 മണിക്കൂര് സൂക്ഷിച്ചാല് പുളിച്ചുകിട്ടും. സമയം കൂടുന്തോറും തൈരിന് പുളിപ്പ് വര്‍ധിക്കുന്നു. തൈരിന്റെ രസം പുളിയാണ്. ജഠരാഗ്നിയുമായി യോജിച്ചു പരിണമിക്കുമ്പോഴും അതിന്റെ രസം മാറുന്നില്ല.\nഇന്ത്യയില് വളരെ പ്രാചീനകാലം മുതല് തൈര് (ദധി) പ്രചാരത്തിലുണ്ട്. തൈരിന്റെ ഔഷധപരവും ആരോഗ്യപരവുമായ പ്രാധാന്യത്തെക്കുറിച്ച് പണ്ടുമുതല്‍ക്കേ ഭാരതീയ ഭിഷഗ്വരന്മാര് ബോധവാന്മാരായിരുന്നു. പാല് പുളിച്ചു തൈരാകുന്നത് സൂക്ഷ്മാണുക്കളുടെ പ്രവര്‍ത്തനം മൂലമാണെന്ന് ലൂയി പാസ്ചര് കണ്ടുപിടിച്ചത് 19-ാം ശ.-ത്തിന്റെ മധ്യത്തിലാണ്. തൈരിനു സമാനമായ പാലുത്പന്നങ്ങളാണ് യോഗര്‍ട്ട്, കെഫീര്, കൌമ്മിസ് എന്നിവ. യൂറോപ്പ്, ഏഷ്യ, ആഫ്രിക്ക എന്നീ രാജ്യങ്ങളില് യോഗര്‍ട്ടിനാണ് അധികം പ്രചാരം. കൊക്കേഷ്യന് പര്‍വതപ്രാന്തങ്ങളില് ഉപയോഗിക്കുന്ന കെഫീര് ഉത്പാദിപ്പിക്കുന്നത് കോലാട്, ചെമ്മരിയാട്, പശു എന്നിവയുടെ പാലില്‍നിന്നാണ്. റഷ്യയില് പ്രചാരമുള്ള കൌമ്മിസ് ഉണ്ടാക്കുന്നത് കുതിരപ്പാലില്‍നിന്നാണ്. ടാറോ (ബാള്‍ക്കന് ദ്വീപുകള്), മസ്സുന് (യു.എസ്.), ഗിയോസു, മെസ്സോര്‍ഡ്സ്, സ്കിര് എന്നിവയ്ക്ക് യോഗര്‍ട്ടിനോടു സാദൃശ്യമുണ്ട്. ടാറ്റെ എന്ന ഇനം പാലുത്പന്നമാണ് സ്കാന്‍ഡിനേവിയന് രാജ്യങ്ങളില് തൈരിനു സമാനമായി ഉപയോഗിക്കുന്നത്. മേല്പറഞ്ഞവയെ എല്ലാം മൊത്തത്തില് കിണ്വിതക്ഷീരങ്ങള് (fermented milk) എന്നാണ് പറയാറുള്ളത്. ഇവയില് പ്രധാനമായി നടക്കുന്നത് സ്ട്രെപ്റ്റോകോക്കസ്, ലാക്റ്റോബാസിലസ് എന്നീ ബാക്റ്റീരിയങ്ങളുടെ പ്രവര്‍ത്തനഫലമായി ഉണ്ടാകുന്ന ലാക്റ്റിക് അമ്ലത്തിന്റെ ഉത്പാദനമാണ്. കാലാവസ്ഥയും സൂക്ഷിക്കുന്ന രീതിയും അനുസരിച്ച് തൈരില് ഉള്‍ക്കൊണ്ടിരിക്കുന്ന സൂക്ഷ്മാണുക്കളുടെ ഇനങ്ങള്‍ക്ക് വ്യത്യാസമുണ്ട്. കിണ്വിതക്ഷീരങ്ങള് പ്രധാനമായും രണ്ടുതരത്തിലുണ്ട്-ലാക്റ്റിക് അമ്ലം ഉത്പാദിപ്പിക്കുന്നതും ലാക്റ്റിക് അമ്ളവും ആല്‍ക്കഹോളും ഉത്പാദിപ്പിക്കുന്നതും. തൈരിന്റെ സ്വതസ്സിദ്ധമായ മണത്തിനു കാരണം ഡൈഅസിറ്റിന് എന്ന സംയുക്തമാണെന്നും സ്ട്രെപ്റ്റോകോക്കസ് സിട്രോഫിലസിന്റെ പ്രവര്‍ത്തനംകൊണ്ട് സുഗന്ധം മെച്ചപ്പെടുത്താമെന്നും 1955-ല് അനന്തരാമയ്യ എന്ന ശാസ്ത്രജ്ഞനും സംഘവും കണ്ടെത്തുകയുണ്ടായി. തൈരില് 3-5% കൊഴുപ്പ്, 3-4.5% പ്രോട്ടീന്, 4-5% ലാക്റ്റോസ്, 0.5-0.8% ഖനിജ വസ്തുക്കള്, 0.5-2.5% ലാക്റ്റിക് അമ്ലം എന്നിവ അടങ്ങിയിരിക്കുന്നു.\nപ്രാചീനരീതിയില് തൈരില് നിന്ന് വെണ്ണ വേര്‍ത്തിരിക്കുന്ന രീതി\nതൈരിന്റെ ഗുണത്തെക്കുറിച്ചും ഉപയോഗത്തെക്കുറിച്ചും ആയുര്‍വേദത്തില് സമഗ്രമായി പ്രതിപാദിച്ചിട്ടുണ്ട്. മേദസ്സിനെയും ശുക്ളത്തെയും ദേഹബലത്തെയും വര്‍ധിപ്പിക്കുന്ന തൈര് കഫവും പിത്തവും വീക്കവും ഉണ്ടാക്കുമെന്നു പറയപ്പെടുന്നു. ശീതജ്വരത്തിനും വിഷമജ്വരത്തിനും പീനസത്തിനും മൂത്രകൃഛ്രത്തിനും തൈര് ഹിതമായിട്ടുള്ളതാണ്. പാട നീക്കിയ തൈര് ഗ്രഹണി രോഗത്തിന് ഹിതമാകുന്നു. തൈര് വാതത്തെ ശമിപ്പിക്കുമെങ്കിലും മലബന്ധത്തിനു കാരണമാകാം. തൈരിന്റെ ഉപയോഗത്തെക്കുറിച്ചും പ്രത്യേകം നിര്‍ദേശിക്കുന്നുണ്ട്. വസന്തത്തിലും ഉഷ്ണത്തിലും ശരത്തിലും തൈര് ഉപയോഗിക്കാന് പാടില്ല. രാത്രിയില് തൈര് ഭക്ഷിക്കാന് പാടില്ലെന്നും ചൂടുള്ള തൈര് വര്‍ജിക്കണമെന്നും നിര്‍ദേശിക്കപ്പെട്ടിരിക്കുന്നു. ചെറുപയര്‍പരിപ്പോ തേനോ പഞ്ചസാരയോ നെല്ലിക്കയോ ഇല്ലാതെ തൈര് ഉപയോഗിക്കരുത്. നിത്യേന തൈര് ഭക്ഷിക്കുന്നതും വിലക്കിയിട്ടുണ്ട്. പാലോ തൈരോ എന്ന് ഉറപ്പിക്കാനാകാതെ മധ്യാവസ്ഥയിലുള്ള മന്ദമായ തൈരും ഉപേക്ഷിക്കണമെന്ന് വിധിച്ചിട്ടുണ്ട്. വിധിക്കു വിരുദ്ധമായ രീതിയില് തൈര് ഭക്ഷിച്ചാല് ജ്വരം, രക്തപിത്തം, പാണ്ഡുരോഗം, കുഷ്ഠം, വിസര്‍പ്പം എന്നീ രോഗങ്ങള് പിടിപെട്ടേക്കാമെന്ന് അഷ്ടാംഗഹൃദയത്തില് സൂചിപ്പിച്ചിട്ടുണ്ട്. മോര് സവിശേഷമായ ഒരു ഭക്ഷ്യപദാര്‍ഥമായി കണക്കാക്കപ്പെട്ടിരിക്കുന്നു. തൈരില് മൂന്നില് ഒന്നു ഭാഗം വെള്ളം ചേര്‍ത്തു തയ്യാറാക്കുന്ന മോര് കഷായാമ്ള രസത്തോടു കൂടിയതാണ്. അത് ജഠരാഗ്നിയെ ജ്വലിപ്പിക്കുന്നു. കഫം, വാതം, മഹോദരം, അര്‍ശസ്സ്, ഗ്രഹണിരോഗങ്ങള്, മൂത്ര തടസ്സം, അരുചി, ഗുല്മം, പാണ്ഡുരോഗം, കൂട്ടുവിഷം, ഘൃതം സേവിച്ചതിലുണ്ടാകുന്ന പിഴവുകള് എന്നിവയെ മോര് ശമിപ്പിക്കും. തൈരിന്റെ മുകള്‍ഭാഗത്തു തെളിഞ്ഞുനില്ക്കുന്ന ജല(wheey) ത്തിന് മോരിന്റെ ഗുണമുണ്ടെന്നുമാത്രമല്ല, ഏറെ സവിശേഷതകളുമുണ്ട്.\nതൈര് ഉപയോഗിച്ച് വിവിധതരം ഉപദംശങ്ങള് തയ്യാറാക്കാറുണ്ട്. പുളിശ്ശേരി, കിച്ചടി, കാളന്, തൈരുസാദം എന്നിവ ഉദാഹരണങ്ങളാണ്. നോ: ക്ഷീരോത്പന്നങ്ങള്\n"http://web-edition.sarvavijnanakosam.gov.in/index.php?title=%E0%B4%A4%E0%B5%88%E0%B4%B0%E0%B5%8D" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 06:22,9ഫെബ്രുവരി 2009.


Updated on: September 5, 2018, 11:44 AM IST\nപി.കെ ശശി എം.എൽ.എയ്‌ക്കെതിരായ പീഡനപരാതിയില് സ്വമേധയാ കേസെടുക്കേണ്ട സാഹചര്യമില്ലെന്ന് വനിതാ കമ്മീഷന് അധ്യക്ഷ എം.സി ജോസഫൈന്. പി.കെ ശശിക്കെതിരെ പരാതി കിട്ടിയിട്ടില്ല. പരാതി നല്‍കിയാല് അതിൻറെ ഉള്ളടക്കം പരിശോധിച്ച് ആവശ്യമായ നടപടി സ്വീകരിക്കും.വനിതാ കമ്മീഷന് പരാതി കിട്ടിയിട്ടില്ല. അതുകൊണ്ട് വനിതാ കമ്മീഷനെ സംബന്ധിച്ചിടത്തോളം ഇപ്പോൾ ഒരു ഉത്തരത്തിന്റെ ആവശ്യമില്ല. മാർക്സിസ്റ്റ് പാർട്ടിക്ക് പരാതി കിട്ടിയിട്ടുണ്ടെങ്കിൽ പാർട്ടിക്ക് പാർട്ടിയുടേതായ രീതിയുണ്ട്. ആ രീതിയിൽ അവർ കൈകാര്യം ചെയ്ത് തീരുമാനമെടുക്കും.\nഇടതുമുന്നണിയെ പ്രതിരോധത്തിലാക്കിയ മൂന്നാമത്തെ 'ശശി'സി.പി.എം എം.എല്.എയ്‌ക്കെതിരെ പീഡന ആരോപണം; മുന്‍കാല കേസുകളുടെ സ്ഥിതി ഇങ്ങനെപി.കെ ശശിക്കെതിരായ പരാതി: പോളിറ്റ്ബ്യൂറോയിൽ ഭിന്നതപി.കെ ശശിക്കെതിരായ ലൈംഗിക ആരോപണം: പാലക്കാട് ജില്ലയിൽ പാർട്ടിയെ പ്രതിരോധത്തിലാക്കും\nസിപിഎം എംഎല്‍എ പി കെ ശശിക്കെതിരെ ലൈംഗിക പീഡന പരാതിഇരയായ യുവതി പൊതുജനങ്ങളുടെ മുന്നില് വന്ന് പറയുകയോ പൊതു ഇടങ്ങളില് പരാതി ഉന്നയിക്കുകയോ ചെയ്താല് മാത്രമെ വനിതാ കമ്മീഷന് കേസെടുക്കാന് സാധിക്കു. ഈ യുവതിക്ക് പൊലീസില് പരാതി കൊടുക്കാമായിരുന്നിട്ടും അവര് കൊടുത്തിട്ടില്ലെന്നും ജോസഫൈന് മാധ്യമപ്രവർത്തകരോട് പറഞ്ഞു.


വിനോദസഞ്ചാരികള്‍ക്ക് 'ഗ്രീന്‍പാസ്' സംവിധാനം അവതരിപ്പിക്കാനൊരുങ്ങി ഇറ്റലി | italy introduce green pass for tourists in visiting museums and restaurants\nJul 26, 2021, 02:32 PM IST\nമ്യൂസിയങ്ങള്, റെസ്റ്റോറന്റുകള് എന്നിവ സന്ദര്‍ശിക്കാനുള്ള സാധ്യതകള് എളുപ്പമാക്കാനാണ് ഈ സംവിധാനം.\nസന്ദര്‍ശകര്‍ക്കായി ഗ്രീന്‍പാസ് സംവിധാനം അവതരിപ്പിക്കാനൊരുങ്ങി ഇറ്റലി. കായികമത്സരങ്ങള്, പ്രധാനപ്പെട്ട മ്യൂസിയങ്ങള്, റെസ്റ്റോറന്റുകള് എന്നിവ സന്ദര്‍ശിക്കാനുള്ള സാധ്യതകള് എളുപ്പമാക്കാനാണ് ഈ സംവിധാനം. രാജ്യത്ത് വീണ്ടും കോവിഡ് കേസുകള് വര്‍ദ്ധിക്കുന്ന സാഹചര്യത്തിലാണ് ഇത്. പുതിയ മാര്‍ഗനിര്‍ദേശങ്ങള് ഓഗസ്റ്റ് 6ന് നിലവില് വരും. ഗ്രീന്‍പാസ് ലഭിക്കുന്നതിനായി 48 മണിക്കൂര് മുമ്പ് എടുത്ത കോവിഡ് നെഗറ്റീവ് സര്‍ട്ടിഫിക്കറ്റോ അല്ലെങ്കില് ഒരു ഡോസ് വാക്‌സിന് സ്വീകരിച്ചതിന്റെ സര്‍ട്ടിഫിക്കറ്റോ ഹാജരാക്കണം.\nഎന്നാല് വിദേശത്തുനിന്ന് എത്തുന്ന വിനോദസഞ്ചാരികള്‍ക്ക് എങ്ങനെയാണ് പാസ് ലഭിക്കുക എന്നോ എന്തെല്ലാം രേഖകളാണ് തങ്ങളുടെ രാജ്യത്ത് നിന്നും അതിനായി ഹാജരാക്കേണ്ടതെന്നോ ഇപ്പോള് വ്യക്തമല്ല. ട്രെയിന്, ബസ്, വിമാനം എന്നിവയില് സഞ്ചരിക്കാന് ഗ്രീന്‍പാസ് ആവശ്യമായി വന്നേക്കാം. ഇക്കാര്യം സെപ്റ്റംബറില് തീരുമാനമായേക്കുമെന്നാണ് ഇറ്റലിയിലെ ഔദ്യോഗിക റിപ്പോര്‍ട്ടുകള്.\nഡബ്ല്യൂഎച്ച്ഒയുടെ റിപ്പോര്‍ട്ടുകള്‍പ്രകാരം 21 ദശലക്ഷത്തിലധികം ഇറ്റലിക്കാര് വാക്‌സിന് സ്വീകരിച്ചതായി കണക്കുകളുണ്ട്. ഏപ്രില് അവസാനത്തോടെയാണ് ഇറ്റലി തങ്ങളുടെ കോവിഡ് നിയന്ത്രണങ്ങളില് ഇളവുകള് വരുത്തിത്തുടങ്ങിയത്. ഇതിനകം ഏകദേശം 40 ദശലക്ഷത്തിലധികം ആളുകള് ഗ്രീന്‍പാസ് സ്വീകരിച്ചതായും ഇറ്റാലിയന് ആരോഗ്യമന്ത്രി അഭിപ്രായപ്പെട്ടു.\nContent highlights : italy introduce green pass for tourists in visiting museums and restaurants


യുഡിഎഫിനെ വഞ്ചിച്ച് കെ കെ രമ, നിയമസഭയിൽ യു ഡി എഫിൻ്റെ എല്ലാ നയങ്ങൾക്കും പിന്തുണയില്ല: പ്രത്യേക ബ്ലോക്ക് ആയി ഇരിക്കാൻ രമ സ്പീക്കർക്ക് കത്ത് നൽകി – Kairali News | Kairali News Live l Latest Malayalam News\nയുഡിഎഫിനെ വഞ്ചിച്ച് കെ കെ രമ, നിയമസഭയിൽ യു ഡി എഫിൻ്റെ എല്ലാ നയങ്ങൾക്കും പിന്തുണയില്ല: പ്രത്യേക ബ്ലോക്ക് ആയി ഇരിക്കാൻ രമ സ്പീക്കർക്ക് കത്ത് നൽകി\nരമേശ് ചെന്നിത്തലയുടെ ഇരിപ്പിടം വി ഡി സതീശൻ്റെ സീറ്റിന് പിന്നിൽ\nയുഡിഎഫിനെ വഞ്ചിച്ച് കെ കെ രമ. നിയമസഭയിൽ യു ഡി എഫിൻ്റെ എല്ലാ നയങ്ങൾക്കും പിന്തുണയില്ല .പ്രത്യേക ബ്ലോക്ക് ആയി ഇരിക്കാൻ രമ സ്പീക്കർക്ക് കത്ത് നൽകി. രമേശ് ചെന്നിത്തലയുടെ ഇരിപ്പിടം വി ഡി സതീശൻ്റെ സീറ്റിന് പിന്നിൽ.\nചരിത്രത്തിലാദ്യമായി ഒരു മുന്നണി തുടർ ഭരണം നേടിയിട്ട് സമ്മേളിക്കുന്ന ആദ്യ നിയമസഭ എന്ന പ്രത്യേകതയിലൂടെയാണ് 15-ാം കേരള നിയമസഭയുടെ ആദ്യ ദിവസം കടന്ന് പോയത്. അൻപത്തിമൂന്ന് പുതുമുഖങ്ങൾ ഉൾപ്പടെ 136 പേർ സത്യപ്രതിജ്ഞ ചെയ്തു അധികാരമേറ്റു.\nമന്ത്രിമാരിലും പതിനേഴ് പേർ പുതുമുഖങ്ങൾ. മൂന്നു വനിത മന്ത്രിമാർ അടക്കം 11 വനിതകൾ സഭയിലെത്തി. 14-ാം കേരള നിയമസഭയിൽ ഉണ്ടായിരുന്ന 75 പേർ ഇത്തവണയും സഭയിലുണ്ട്. 2011-ൽ സഭയിലുണ്ടായിരുന്ന 12 പേരും 2021-ലെ സഭയിലുണ്ട്.\nഉമ്മൻ ചാണ്ടി തന്നെയാണ് സഭയിൽ സീനിയർ. 12-ാം തവണയാണ് ഉമ്മൻ ചാണ്ടി സഭയിൽ എത്തുന്നത്.ഭരണപക്ഷത്ത് മുൻനിരയിൽ ആദ്യം മുഖ്യമന്ത്രി പിണറായി വിജയൻ പിന്നെ എം വി ഗോവിന്ദൻ. മന്ത്രിമാരായ കെ രാജൻ, റോഷി അഗസ്റ്റിൻ, എ കെ ശശീന്ദ്രൻ, കെ.രാധാകൃഷ്ണൻ,കെ.എൻ. ബാലഗോപാൽ എന്നിവരുമുണ്ട്.\nരണ്ടാം നിരയിൽ പി.രാജീവ്, പി പ്രസാദ്, അഹമ്മദ് ദേവർകോവിൽ, ആർ ബിന്ദു ,സജി ചെറിയാൻ, വി ശിവൻകുട്ടി, മുഹമ്മദ് റിയാസ്, ചിഞ്ചു റാണി എന്നിവരാണ് . ആൻറണി രാജുവും വീണാ ജോർജും മൂന്നാം നിരയിൽ.\nപ്രതിപക്ഷ നിരയിൽ ആദ്യ സീറ്റ് ഡെപ്യൂട്ടി സ്പീക്കറിനാണ്. രണ്ടാം സീറ്റിൽ നിയുക്ത പ്രതിപക്ഷനേതാവ് വി ഡി സതീശൻ. പി കെ കുഞ്ഞാലിക്കുട്ടി, പി ജെ ജോസഫ് അനൂപ് ജേക്കബ്, ഉമ്മൻചാണ്ടി എന്നിവർക്കൊപ്പം സിപിഐ നിയമസഭാകക്ഷി നേതാവ് ഇ. ച ന്ദ്രശേഖരൻ, സർക്കാർ ചീഫ് വിപ്പ് എൻ ജയരാജ് എന്നിവരുമുണ്ട്.\nമുൻ പ്രതിപക്ഷ നേതാവ് രമേശ് ചെന്നിത്തല വി ഡി സതീശൻ്റെ സീറ്റിന് പിന്നിൽ രണ്ടാം നിരയിലാണ് സ്ഥാനം. മുൻ പ്രതിപക്ഷ ഉപനേതാവ് എം കെ മുനീറും പിൻനിരയിലാണ്. യു ഡി എഫ് പിന്തുണയോടെ ജയിച്ച ആർ എം പി നേതാവ് കെ കെ രമ പ്രത്യേക ബ്ലോക്കായി ഇരിക്കും. യു ഡി എഫിന്റെ എല്ലാ നയങ്ങൾക്കും പിന്തുണയില്ലന്ന് അവർ മാധ്യമങ്ങളോട് പറഞ്ഞു.\nസ്പീക്കർ സ്ഥാനത്തേക്ക് മൽസരം ഉറപ്പായി. UDF പി.സി വിഷ്ണു നാഥിനെ സ്പീക്കർ സ്ഥാനത്തേക്ക് മത്സരിപ്പിക്കും .മൽസരത്തെ എം ബി രാജേഷ് സ്വാഗതം ചെയ്തു.\nസത്യവാചകം ചൊല്ലാൻ സീറ്റിൽ നിന്ന് എഴുന്നേറ്റ് രമേശ് ചെന്നിത്തല വി ഡി സതീശനെ കൈകൂപ്പി തൊഴുത ശേഷം സത്യപ്രതിജ്ഞക്കായി പോയത് കൗതുകകമായി.സതീശൻ സത്യവാചകം ചൊല്ലുമ്പോൾ ക്യാമറ കണ്ണുകൾ രമേശ് ചെന്നിത്തലയെ ഒപ്പിയെടുക്കുകയായിരുന്നു.


കൂടത്തായി കൊലക്കേസിൽ അറസ്റ്റിലായ പ്രജുകുമാർ നിരപരാധിയെന്ന് ഭാര്യ|koodathayi murder case accused praju kumars wife says about case– News18 Malayalam\nKOODATHAYI MURDER CASE ACCUSED PRAJU KUMARS WIFE SAYS ABOUT CASE\nകൂടത്തായി കേസ്: പ്രജുകുമാറിന് മാത്യുവുമായി അടുത്ത ബന്ധം ഉണ്ടായിരുന്നുവെന്ന് ഭാര്യ\nപ്രജുകുമാറിന് മാത്യുവുമായി അടുത്ത ബന്ധം ഉണ്ടായിരുന്നതായും ശരണ്യ പറഞ്ഞു.\nLast Updated : October 10, 2019, 10:56 IST\nകോഴിക്കോട്: കൂടത്തായി കൊലപാതക കേസിൽ അറസ്റ്റിലായ പ്രജുകുമാർ നിരപരാധിയാണെന്ന് ഭാര്യ ശരണ്യ. പ്രജുകുമാറിന് കേസിലെ മറ്റൊരു പ്രതി മാത്യുവുമായി അടുത്ത ബന്ധം ഉണ്ടായിരുന്നതായും ശരണ്യ പറഞ്ഞു. ജോളിയുമായി പ്രജുകുമാറിന് ബന്ധമില്ലെന്നും ശരണ്യ പറഞ്ഞു. ന്യൂസ് 18 നോടാണ് ശരണ്യ ഇക്കാര്യം പറഞ്ഞത്.\nalso read:കൂടത്തായി കൊലപാതക പരമ്പര; കസ്റ്റഡി അപേക്ഷ ഇന്ന് പരിഗണിക്കും\nമാത്യു സ്ഥിരമായി കടയിൽ വരാറുണ്ടെന്ന് ശരണ്യ പറഞ്ഞു. സ്വർണ്ണപ്പണിക്കായാണ് എത്താറുളളതെന്നും ശരണ്യ. മാത്യുവിനെക്കുറിച്ച് മോശം അഭിപ്രായം ഇല്ലെന്നും ശരണ്യ വ്യക്തമാക്കി. മാത്യുവിന് സയനൈഡ് നൽകിയോ എന്ന് അറിയില്ലെന്നും കൊടുക്കുമെന്ന് കരുതുന്നില്ലെന്നും അവർ വ്യക്തമാക്കി.\nജോളിയുമായി പ്രജുകുമാറിന് ബന്ധമില്ല. വാർത്തകളിലൂടെയാണ് ജോളിയെ കുറിച്ച് കേൾക്കുന്നത്- ശരണ്യപറഞ്ഞു. പ്രജുകുമാർ നിരപരാധിയാണെന്നും കേസിലെ സത്യം തെളിയണമെന്നും ശരണ്യ പറഞ്ഞു.\nFirst published: October 10, 2019, 10:50 IST\nkoodathaayikoodathaayi murder casekoodathayi deaths


ഉബൈദ് മാപ്പിളപ്പാട്ടിന് ജനകീയ മുഖം നല്‍കിയ കവി - ഇബ്രാഹിം ബേവിഞ്ച ~ FCC Doha\nഉബൈദ് മാപ്പിളപ്പാട്ടിന് ജനകീയ മുഖം നല്‍കിയ കവി - ഇബ്രാഹിം ബേവിഞ്ച\nPosted by FCC Doha on 3/31/2012 10:08:00 AM\n'പര്‍ദക്കുള്ളില് ഒളിപ്പിക്കപ്പെട്ട സൗന്ദര്യ'മായിക്കിടന്നിരുന്ന മാപ്പിളപ്പാട്ടിനെ മലയാള സാഹിത്യരംഗത്ത് തന്മയത്വത്തോടെ അവതരിപ്പിച്ചു എന്നതാണ് മഹാകവി ടി. ഉബൈദിന്റെ പ്രസക്തിയെന്ന് ഫ്രന്റ്‌സ് കള്‍ച്ചറല് സെന്റര് സംഘടിപ്പിച്ച സൗഹൃദ സായാഹ്നത്തില് എഴുത്തുകാരനും കോളമിസ്റ്റുമായ ഇബ്രാഹിം ബേവിഞ്ച പറഞ്ഞു.\nഅന്ധവിശ്വാസങ്ങള്‍ക്കും അനാചാരങ്ങള്‍ക്കുമെതിരെ ശക്തമായി തൂലിക ചലിപ്പിച്ച സാമൂഹിക പരിഷ്‌കര്‍ത്താവായിരുന്നു അദ്ദേഹം. ബഹുമുഖ പ്രതിഭയായ അദ്ധേഹത്തിന്റെ സംഭാവനകള് പഠിക്കുന്നതിന് പുതിയ തലമുറ വേണ്ടത്ര പ്രാധാന്യം നല്‍കുന്നില്ല. അദ്ദേഹത്തിന്റെ കവിതകള് ഇനിയും പ്രസിദ്ധീകരിച്ചിട്ടില്ലെന്നും അദ്ദേഹം കൂട്ടിച്ചേര്‍ത്തു.\nഎല്ലാ ഭാഷകളും ഒരു പോലെ എന്ന സാമൂഹിക ബോധത്തില്‍നിന്നാണ് മാപ്പിളപ്പാട്ടില് ആറിലധികം ഭാഷകള് കലരാന് കാരണം. ബാരികള്‍ക്ക് നല്ല സാഹിത്യ പാരമ്പര്യമുണ്ടെന്നും അതുവേണ്ടത്ര ചര്‍ച്ചചെയ്യപ്പെട്ടിട്ടില്ലെന്നും അദ്ദേഹം പറഞ്ഞു. എഫ്.സി.സി എക്‌സിക്യുട്ടീവ് ഡയറക്ടര് ഹബീബുര്‍റഹ്മാന് കിഴിശ്ശേരി അധ്യക്ഷത വഹിച്ചു.


മഴ കനത്തു; അണക്കെട്ടുകള് നിറയുന്നു\nHome വാര്‍ത്തകള് മഴ കനത്തു; അണക്കെട്ടുകള് നിറയുന്നു\nWednesday, 14 September 2011 14:06\tLathish PV\nമഴ കനത്തതോടെ ഇടുക്കി ജില്ലയിലെ അണക്കെട്ടുകളില് ജലനിരപ്പുയര്‍ന്നു. 11 അടി കൂടി ജലനിരപ്പ് ഉയര്‍ന്നാല് ഇടുക്കി അണക്കെട്ടു നിറയും. ഒന്‍പതടി കൂടിയുണ്ടെങ്കില് മാട്ടുപ്പെട്ടി ഡാം നിറയും. മുല്ലപ്പെരിയാറില് 123.4 അടിയാണു ജലനിരപ്പ്.ഇടുക്കി ഡാമിലെ ജലനിരപ്പ് ഒരുദിവസം കൊണ്ടു 0.42 അടി കൂടി വര്‍ധിച്ച് 2392 അടിയായി. കഴിഞ്ഞ വര്‍ഷം ഇതേ ദിവസത്തെക്കാള് 21.38 അടി കൂടുതലാണിത്.\n2403 അടി വരെ വെള്ളം സംഭരിക്കാമെങ്കിലും 2400 അടിയാകുമ്പോള് മുതല് വെള്ളം പുറത്തേക്കു വിടുകയാണു മുന്‍വര്‍ഷങ്ങളില് ചെയ്തിരുന്നത്. ഡാം നിറഞ്ഞതിനെ തുടര്‍ന്നു രണ്ടുതവണ ചെറുതോണി ഡാം തുറന്നുവിട്ടിരുന്നു. ഇന്നലെയും 10.57 ദശലക്ഷം ഘനമീറ്റര് വെള്ളം ഡാമില് ഒഴുകിയെത്തി. 15.53 ദശലക്ഷം യൂണിറ്റ് വൈദ്യുതിക്കു സമാനമാണിത്. 1875.13 ദശലക്ഷം യൂണിറ്റ് വൈദ്യുതി ഉല്‍പാദിപ്പിക്കാന് ആവശ്യമായ വെള്ളമാണ് ഇപ്പോള് ഡാമിലുള്ളത്. നിറയുമ്പോള് 2148 ദശലക്ഷം യൂണിറ്റ് വൈദ്യുതി ഉല്‍പാദിപ്പിക്കാന് ആവശ്യമായ വെള്ളമാണു ഡാമില് ഉണ്ടാവുക.\nസംഭരണശേഷിയുടെ 87.29% വെള്ളം ഇപ്പോള് ഡാമിലുണ്ട്.മാട്ടുപ്പെട്ടി ഡാമില് ജലനിരപ്പുയര്‍ന്നാല് വെള്ളം തുറന്നുവിടുന്നത് മൂന്നാര് ഹെഡ് വര്‍ക്സ് ഡാമിലേക്കാണ്. ഈ വെള്ളമാണു പള്ളിവാസല് പവര് ഹൌസിലെ വൈദ്യുതി ഉല്‍പാദനത്തിന് ഉപയോഗിക്കുന്നത്.കുണ്ടള ഡാം നിറഞ്ഞു. 1758.70 ആണു ജലനിരപ്പ്. ഡാമിന്റെ സ്പില്‍വേയിലെ നാലും അഞ്ചും ഷട്ടറുകള് തുറന്നുവിട്ടിരിക്കുകയാണ്.\nമാട്ടുപ്പെട്ടി ഡാമിലേക്കാണു കുണ്ടള ഡാമിലെ ജലം തുറന്നുവിടുന്നത്.മുല്ലപ്പെരിയാര് പ്രദേശത്തു ശക്തമായ മഴ ലഭിച്ചാല് മാത്രമേ സംഭരണശേഷിയായ 136 അടിയിലെത്തുകയുള്ളൂ. ഇപ്പോള് ഒഴുകിയെത്തുന്നതിലും കൂടുതല് വെള്ളം തമിഴ്നാട്ടിലേക്കു തുറന്നുവിട്ടിരിക്കുകയാണ്. അണക്കെട്ടിന്റെ വൃഷ്ടിപ്രദേശത്തു മഴ ദുര്‍ലഭമാണ്. കല്ലാര്‍കുട്ടി അണക്കെട്ടില് ജലനിരപ്പ് ഉയര്‍ന്നതിനെ തുടര്‍ന്ന് ഒരു ഷട്ടര് തുറന്നു. നിലവില് 456.50 മീറ്റര് വരെ ജലനിരപ്പുയര്‍ന്നിട്ടുണ്ട്. അണക്കെട്ടുകളില് ജലനിരപ്പുയര്‍ന്ന സാഹചര്യത്തില് ജാഗ്രത പാലിക്കാന് ജില്ലാ ഭരണകൂടം നിര്‍ദേശം നല്‍കി.\nThis Month 109748\nTime: 03 : 51 : 21


കോൺഗ്രസ് വിടുമെന്ന് സ്ഥിരീകരിച്ച് മുൻ പഞ്ചാബ് മുഖ്യമന്ത്രി അമരീന്ദർ സിംഗ് | Amarinder Singh says he will not remain in Congress – News18 Malayalam\nകോൺഗ്രസ് വിടുമെന്ന് സ്ഥിരീകരിച്ച് മുൻ പഞ്ചാബ് മുഖ്യമന്ത്രി അമരീന്ദർ സിംഗ്\nകഴിഞ്ഞ ദിവസം ഡൽഹിയിലെത്തിയ അമരീന്ദർ സിംഗ് ആഭ്യന്തര മന്ത്രി അമിത് ഷായുമായും ദേശീയ സുരക്ഷാ ഉപദേഷ്ടാവ് അജിത് ഡോവലുമായും കൂടിക്കാഴ്ച നടത്തിയിരുന്നു\nകോൺഗ്രസ് വിടുമെന്ന് സ്ഥിരീകരിച്ച് മുൻ പഞ്ചാബ് മുഖ്യമന്ത്രി അമരീന്ദർ സിംഗ്. ഒരു ദേശീയ മാധ്യമത്തിന് നൽകിയ അഭിമുഖത്തിലാണ് കോൺഗ്രസ് വിടുമെന്ന നിലപാട് അമരീന്ദർ വ്യക്തമാക്കിയത്. എന്നാൽ ഇപ്പോൾ ബിജെപിയിലേക്ക് ഇല്ലെന്നും അമരീന്ദർ വ്യക്തമാക്കി. കഴിഞ്ഞ ദിവസം ഡൽഹിയിലെത്തിയ അമരീന്ദർ സിംഗ് ആഭ്യന്തര മന്ത്രി അമിത് ഷായുമായും ദേശീയ സുരക്ഷാ ഉപദേഷ്ടാവ് അജിത് ഡോവലുമായും കൂടിക്കാഴ്ച നടത്തിയിരുന്നു. ഇതിന് പിന്നാലെയാണ് അമരീന്ദർ നിലപാട് വ്യക്തമാക്കിയത്. അമരീന്ദർ പുതിയ പാർട്ടി രൂപീകരിച്ചേക്കുമെന്നാണ് റിപ്പോർട്ടുകൾ.\nഅമിത് ഷായുമായുള്ള ചർച്ചയിൽ കർഷകരുടെ വിഷയങ്ങളും അജിത് ഡോവലുമായി അതിർത്തി സംസ്ഥാനമായ പഞ്ചാബിലെ സുരക്ഷാ പ്രശ്നങ്ങളും ചർച്ചചെയ്തുവെന്നാണ് പ്രതികരിച്ചത്. എന്നാൽ അതേസമയം, അമരീന്ദറിനെ കണ്ടതിന് പിന്നാലെ അജിത് ഡോവൽ അമിത് ഷായുമായും കൂടിക്കാഴ്ച നടത്തിയത് രാഷ്ട്രീയ അഭ്യൂഹങ്ങൾ കൂടുതൽ ശക്തമാക്കി.\nപഞ്ചാബ് കോൺഗ്രസിലെ രൂക്ഷമായ പടലപ്പിണക്കത്തിനൊടുവിലാണ് ഈ മാസം 18ന് ഹൈക്കമാൻഡിന്‍റെ നിർദേശപ്രകാരം അമരീന്ദർ മുഖ്യമന്ത്രി പദം രാജിവച്ചത്. പി.സി.സി. അധ്യക്ഷൻ നവ്ജ്യോത് സിംഗ് സിദ്ദുവുമായുള്ള ഭിന്നതകളാണ് രാജിക്കിടയാക്കിയത്. മുഖ്യമന്ത്രി സ്ഥാനത്തുനിന്ന് അമരീന്ദറിനെ മാറ്റണമെന്നാവശ്യപ്പെട്ട് നാലു മന്ത്രിമാർ അടക്കം 40 എം.എൽ.എമാർ ഹൈക്കമാൻഡിനെ സമീപിക്കുകയായിരുന്നു.\nമുഖ്യമന്ത്രി പദം രാജിവച്ചതിന് പിന്നാലെ അമരീന്ദർ നേതൃത്വത്തിനെതിരെ വിമർശനം ഉന്നയിച്ചിരുന്നു. രാഹുൽ ഗാന്ധിക്കും പ്രിയങ്ക ഗാന്ധിക്കും അനുഭവസമ്പത്തില്ലെന്ന് കുറ്റപ്പെടുത്തിയ അദ്ദേഹം ഉപദേശകർ ഇരുവരെയും വഴി തെറ്റിക്കുകയാണെന്നും ആരോപിച്ചിരുന്നു.\nരാജിവച്ചതിന് ശേഷം ഹരിയാന ആഭ്യന്തര മന്ത്രി അനിൽ വിജ്, പാർട്ടി ദേശീയ ജനറൽ സെക്രട്ടറി തരുൺ ചുഗ് എന്നിവരടക്കം അമരീന്ദർ സിങ്ങിനെ ബി.ജെ.പിയിലേക്ക് ക്ഷണിച്ചിരുന്നു.\nഅമരീന്ദർ സിങ്ങിനെ കേന്ദ്ര കൃഷി മന്ത്രിയാക്കാനും നീക്കമുണ്ടെന്ന് റിപ്പോർട്ടുകളും പുറത്തുവന്നു. ബി.ജെ.പിയിൽ ചേരാൻ വിസമ്മതിക്കുകയാണെങ്കിൽ പുതിയ രാഷ്ട്രീയ സംഘടന രൂപീകരിക്കാൻ കേന്ദ്ര നേതൃത്വം സഹായിക്കുമെന്നു പാർട്ടിയെ എൻ.ഡി.എയുടെ ഭാഗമാക്കുമെന്നും റിപ്പോർട്ടുകളുണ്ട്. എന്നാൽ ബി ജെ പി ഇത്തരം വാർത്തകളോട് പ്രതികരിച്ചിട്ടില്ല.\nAmarinder SinghCaptain Amarinder Singh


കൊറോണ വൈറസിനെ തോല്‍പ്പിച്ച പ്രായം കൂടിയ ദമ്പതികൾ | Kerala News | Indian News | Digital Keralam\n93 വയസ്സുള്ള റാന്നി ഐത്തല പട്ടയില് തോമസ് (93), ഭാര്യ മറിയാമ്മ (88) എന്നിവരുടെ ഒരു പരിശോധനാഫലംകൂടി നെഗറ്റീവ് ആയതോടെ ഇവര്‍ക്ക് ആശുപത്രി വിടാം. പ്രായമായവരെ കൊറോണയില്‍നിന്ന് ജീവിതത്തിലേക്ക് മടക്കിക്കൊണ്ടുവന്ന് കോട്ടയം മെഡിക്കല് കോളേജ് ആശുപത്രിക്കാണ് അപൂര്‍വനേട്ടം. 60 വയസ്സിന് മുകളില് പ്രായമുള്ളവര്‍ക്ക് വൈറസ് ബാധിച്ചാല് ജീവിതത്തിലേക്ക് മടക്കികൊണ്ടുവരാന് ബുദ്ധിമുട്ടാണെന്ന് ലോകംതന്നെ വിലയിരുത്തുമ്ബോഴാണ് കേരളത്തിലെ ആരോഗ്യമേഖല ഇവരെ ജീവിതത്തിലേക്ക് കൈപിടിക്കുന്നത്.\nപ്രായാധിക്യംമൂലമുള്ള അസുഖങ്ങള് മൂര്‍ച്ഛിച്ചതിനൊപ്പം ചുമയും പനിയും കൊറോണയുടെ ലക്ഷണങ്ങളും ഉണ്ടായിരുന്നു. പ്രമേഹവും രക്തസമ്മര്‍ദവും ചികിത്സയില് വെല്ലുവിളിയായി. തോമസിന് ആദ്യ ദിവസങ്ങളില്‍തന്നെ നെഞ്ചുവേദനയുണ്ടെന്ന് മനസ്സിലാക്കി. ഹൃദ്രോഗ സംബന്ധമായ പ്രശ്‌നങ്ങള്‍ക്ക് സാധ്യത കൂടുതലാണെന്നും കണ്ടെത്തി. അതിനാല് ഇവരെ മെഡിക്കല് ഐ സി യു വില് വി ഐ പി റൂമിലേക്ക് മാറ്റി.\nരണ്ടുപേരെയും ഓരോ മുറികളില് തനിച്ചു പാര്‍പ്പിച്ചിരുന്നതിനാല് ഇവര് രണ്ടുപേരും അസ്വസ്ഥരായി. മാര്‍ച്ച് 11-ന് ഇവര് രണ്ടുപേര്‍ക്കും പരസ്പരം കാണാന് കഴിയുന്നവിധം ട്രാന്‍സ്പ്ലാന്റ് ഐ സി യുവിലേക്ക് മാറ്റി. ഇടയ്ക്കുവെച്ച് തോമസിന് ചുമയും കഫക്കെട്ടും കൂടുതല് ആയി. തോമസിനെ വെന്റിലേറ്ററിലേക്കുമാറ്റി 24 മണിക്കൂറും സൂക്ഷ്മമായി നിരീക്ഷിച്ചു. അതിനിടയ്ക്ക് ഹൃദയാഘാതം ഉണ്ടായി.\nതോമസിനും മറിയാമ്മയ്ക്കും മൂത്രസംബന്ധമായ അണുബാധയും പ്രശ്‌നമായി. മറിയാമ്മയ്ക്ക് ബാക്ടീരിയല് അണുബാധയുംകൂടി ഉണ്ടായിരുന്നു. ഇത് രോഗം മൂര്‍ച്ഛിക്കുന്നതിന് കാരണമായി. അതിനുള്ള ചികിത്സയും ഇതിനിടയില് പ്രത്യേകം ചെയ്തു.\nനാലു ദിവസം മുമ്ബ് തോമസിന്റെ ഓക്സിജന്റെ നില മെച്ചപ്പെടുകയും ശ്വാസംമുട്ടും ചുമയും കുറയുകയും ചെയ്തതിനാല് വെന്റിലേറ്ററില്‍നിന്ന് മാറ്റി. ആരോഗ്യനില മെച്ചപ്പെട്ടതിനുശേഷം ഒരിക്കല്‍ക്കൂടി കൊറോണ ടെസ്റ്റ് എടുക്കുകയും ടെസ്റ്റ് നെഗറ്റീവ് ആവുകയും ചെയ്തു.\nഇറ്റലിയില്‍നിന്നുവന്ന മകന്റെ കുടുംബത്തില്‍നിന്നാണ് ഇവര്‍ക്ക് രോഗബാധയുണ്ടായത്. മാര്‍ച്ച് എട്ടുമുതല് ഇവര് കോട്ടയം മെഡിക്കല് കോളേജില് തീവ്രപരിചരണ വിഭാഗത്തിലായിരുന്നു. ചികിത്സയ്ക്ക് നേതൃത്വം നല്‍കിയ മെഡിക്കല് കോളേജ് സംഘത്തെ മന്ത്രി കെ കെ ശൈലജ അഭിനന്ദിച്ചു. പ്രായാധിക്യമുള്ള അവശതകള് ഒഴിച്ചാല് രണ്ടുപേരുടെയും നില തൃപ്തികരമാണെന്നും എത്രയും വേഗം ഡിസ്ചാര്‍ജ് ചെയ്യുമെന്നും ഡോക്ടര്‍മാര് അറിയിച്ചു.


തിരിച്ചുവരണമെന്ന് ഹൈക്കമാന്റിന് ആഗ്രഹം: പിള്ള | Balakrishna Pillai to decide on return to UDF - Malayalam Oneindia\nതിരിച്ചുവരണമെന്ന് ഹൈക്കമാന്റിന് ആഗ്രഹം: പിള്ള\nതിരുവനന്തപുരം: താന് യുഡിഎഫില് ഉണ്ടായിരിക്കണമെന്ന് കോണ്‍ഗ്രസ് ഹൈക്കമാന്റ് ആഗ്രഹം പ്രകടിപ്പിച്ചതിന്റെ അടിസ്ഥാനത്തില് യുഡിഎഫിലേക്ക് തിരിച്ചുപോവുന്നതിനെ കുറിച്ച് ആലോചിക്കുകയാണെന്ന് കേരള കോണ്‍ഗ്രസ് (ബി) ചെയര്‍മാന് ആര്.ബാലകൃഷ്ണപിള്ള പറഞ്ഞു.\nമുന്നണി വിട്ടത് ചില പ്രശ്നങ്ങളുടെ പേരിലാണ്. അതൊക്കെ പരിഹരിച്ചാല് യുഡിഎഫില് തിരിച്ചെത്തും. അതു സംബന്ധിച്ച് തിങ്കളാഴ്ച യുഡിഎഫുമായി ചര്‍ച്ച നടത്തും.\nഎല്‍ഡിഎഫില് കയറിപ്പറ്റാനുള്ള കുറുക്കുവഴിയായിട്ടല്ല ജനതാദളുമായി ലയനചര്‍ച്ച നടത്തിയത്. പല വിഷയങ്ങളിലും അവരുമായി അഭിപ്രായഐക്യമുള്ളതിനാല് ലയനചര്‍ച്ച നടത്തുകയായിരുന്നു. ജനതാദള് ഇങ്ങോട്ടുവന്നാണ് ലയനചര്‍ച്ചക്കു മുന്‍കൈയെടുത്തത്. ലയനചര്‍ച്ച അവസാനിച്ചതായി പിള്ള പറഞ്ഞു.\nഇന്ദിരാ കോണ്‍ഗ്രസുമായി യാതൊരു അടുപ്പവുമുണ്ടായിരുന്നില്ല. അവര് മുന്നണി വിട്ടപ്പോഴും അവരുമായി ബന്ധപ്പെട്ടിട്ടില്ല. പഞ്ചായത്ത് തിരഞ്ഞെടുപ്പ് കുറ്റമറ്റ രീതിയിലല്ല നടക്കുന്നത്.\nയുഡിഎഫില് ചേര്‍ന്നാല് മന്ത്രിസ്ഥാനം ലഭിക്കുമോയെന്ന ചോദ്യത്തിന് അത്ര ചീപ്പാണ് താനെന്ന് കരുതുന്നുണ്ടോയെന്നായിരുന്നു പിള്ളയുടെ മറുപടി.


കോവിഡ് മരണത്തിൽ ഇന്ത്യ മൂന്നാം സ്ഥാനത്ത്;മരണം ഒരുലക്ഷം കടന്നു\nകോവിഡ് മരണത്തിൽ ഇന്ത്യ മൂന്നാം സ്ഥാനത്ത്; രാജ്യത്ത് മരണം ഒരു ലക്ഷം കടന്നു\nഅമേരിക്കയും ബ്രസീലുമാണ് കോവിഡ് മരണത്തില് ഇന്ത്യയ്ക്കു മുന്നിൽ. അമേരിക്കയ്ക്ക് ശേഷം ഏറ്റവും കൂടുതൽ രോഗബാധിതരുള്ളതും ഇന്ത്യയിലാണ്.\n03 Oct, 2020 at 03:54 AM\nരാജ്യത്തെ കോവിഡ് മരണം ഒരു ലക്ഷം കടന്നു. ഒരു ലക്ഷത്തിലധികം കോവിഡ് മരണങ്ങൾ റിപ്പോര്‍ട്ട് ചെയ്ത മൂന്നാമത്തെ രാജ്യമായി ഇന്ത്യ മാറി. കഴിഞ്ഞ ഇരുപത്തിനാല് മണിക്കൂറിനിടെ വീണ്ടും ആയിരത്തിലധികം മരണങ്ങളാണ് റിപ്പോര്‍ട്ട് ചെയ്തത്. 80000 പേര്‍ക്ക് കോവിഡ് സ്ഥിരീകരിച്ചു. ഇതോടെ ആകെ കേസുകൾ 64.5 ലക്ഷവും കടന്നു. ഒമ്പതര ലക്ഷത്തിൽ താഴെ പേരാണ് നിലവിൽ ചികിത്സയിലുള്ളത്.\nമാർച്ച് 13 നാണ് രാജ്യത്ത് ആദ്യ കോവിഡ് മരണം റിപ്പോർട്ടുചെയ്‌തത്. 125 ദിവസത്തിന് ശേഷം ജൂലൈ 16 ന് കോവിഡ് മരണം 25,000മായി. ഒരുമാസത്തിന് ശേഷം ആഗസ്‌ത് 15 ന് മരണം അരലക്ഷമായി. തുടർന്ന് 25 ദിവസം കൊണ്ടാണ്, സെപ്‌തംബർ 09 ന് കോവിഡ് മരണം 75,000 ആകുന്നത്. ഇപ്പോഴിതാ കോവിഡ് മരണം ഒരു ലക്ഷം കടന്നിരിക്കുകയാണ്.\nഇതോടെ ലോകത്ത് കോവിഡ് ബാധിച്ച് മരിച്ചവരുടെ പത്തിലൊന്നും ഇന്ത്യക്കാരായി. കഴിഞ്ഞ ദിവസമാണ് ലോകത്ത് ആകെ മരിച്ചവരുടെ എണ്ണം 10 ലക്ഷമായത്. കഴിഞ്ഞ ഒരു മാസമായി ഇന്ത്യയില് പ്രതിദിന മരണ നിരക്ക് ആയിരത്തിലേറെയാണ്.\nഅമേരിക്കയും ബ്രസീലുമാണ് കോവിഡ് മരണത്തില് ഇന്ത്യയ്ക്കു മുന്നിൽ. അമേരിക്കയ്ക്ക് ശേഷം ഏറ്റവും കൂടുതൽ രോഗബാധിതരുള്ളതും ഇന്ത്യയിലാണ്. രോഗബാധിതരുടെ കാര്യത്തില് മൂന്നാം സ്ഥാനത്താണ് ബ്രസീല്. പക്ഷേ, രോഗമുക്തരുടെ എണ്ണത്തിൽ ഇന്ത്യയാണ് ഒന്നാം സ്ഥാനത്ത്.\ncovid 19Corona India\nഎൻ.സി.പി മുന്നണി വിടില്ല,പാലായില് തന്നെ മത്സരിക്കും; ടി പി പീതാംബരൻ\nഡല്‍ഹി സംഘര്‍ഷം; 22 കേസുകള് രജിസ്റ്റര് ചെയ്തു


HAPPY WORLD: ഇതു നമുക്ക് പുന്ണ്യ കാലം\nഇതു നമുക്ക് പുന്ണ്യ കാലം\nമണ്ഡലക്കാലം - മലയാളികളായ ഇന്ത്യാക്കാര്‍ക്കു പുണ്യമാസമാണു!\nവൃശ്ചികകുളിരില്, രാവിലെ കുളിച്ചുള്ള ക്ഷേത്രദര്‍ശനം, ശരണം വിളികള്, വലിയവനും ചെറിയവനും എന്ന വ്യത്യാസമില്ലാതെ, പരസ്പരം, ഒരേ പേരു വിളിച്ചു സംബോധന ചെയ്യുന്ന സൌഹാര്‍ദ്ദം! പരസ്പരം “സ്വമീ” മത്രം! സ്വാമീ! (ഇതെന്റെ ചെറുപ്പത്തിലെ ഓര്‍മ്മയാണു)\nഅറബിയായിരുന്ന, ‘വാവരു‘ സ്വാമിയെ, ആത്മമിത്രമായി “സഹോദരതുല്യം” കണക്കാക്കി, ജനങ്ങളില് സൌഹാദ്ദത്തിന്റെ മാതൃക കാണിച്ച ശ്രീ അയ്യപ്പസ്വാമി, നമ്മുടെ മാര്‍ഗ്ഗദര്‍ശി ആകട്ടെ! “അവിടത്തെ പ്രസാദമായി --അപ്പത്തിനും അരവണക്കും ഒപ്പം തന്നെ, സൌഹാര്‍ദ്ദവും, നൈര്‍മല്യവും, സാഹോദര്യവും- കൈ നീട്ടി വാങ്ങി അനുഗ്രഹീതരാവൂ!”\nഅഹംങ്കാരവും, ആര്‍ത്തിയും, അസമത്വവും, സ്വര്‍ത്ഥതയുമെല്ലാം --അലിഞ്ഞു തീരട്ടെ!\nവെറും ഒരു സിനിമാപ്പാട്ട്:\nഇന്ദ്രനും, ചന്ദ്രനുമല്ലാ! ....\n" THE GODS OWN COUNTRY" -\nഎഴുതിയതു ഒരു “ദേശാഭിമാനി” at 12/08/2007 06:38:00 pm\nമതത്തിന്റെ പേരില് ഇന്ന് നടക്കുന്ന ആ പരാക്രമങ്ങള്. പരസ്പരം കൊന്നും ചത്തും മതത്തെ സ്‌നെഹിക്കുന്നതൊക്കെ അനേക വര്‍ഷങ്ങള്‍ക്ക് മുന്‍പേ അവര് മുന്‍കൂട്ടി കണ്ടിരുന്നു എന്നതിന്റെ ഉത്തമോദാഹരണങ്ങളാണ് ഇതും ഇതേപോലെ കേരളത്തിലെ മറ്റു പലയിടങ്ങളിലെയും ആചാരങ്ങള്. മുസ്ലിമായ വാവരു സ്വാമിയെ കണ്ട് മലകയറി അയ്യപ്പ ദര്‍ശനം നടത്തി സായൂജ്യമടഞ്ഞ് തിരികെ അര്‍ത്തുങ്കല് ക്രിസ്ത്യന് പള്ളിയില് പോയി മാലയൂരുക ! മത സാഹോദര്യത്തിന്റെ എത്ര മഹത്തായ കാഴ്ച..!\n9 Dec 2007, 05:44:00\nകൊടുംകാറ്റ് വീഴും മുമ്പേ....(areminder!)


ഇന്നുമുതല് സൂക്ഷിക്കുക!, ഈ അഡ്രസില് വരുന്ന ഇ-മെയില് തുറക്കരുത്, 20 ലക്ഷം ആളുകളെ ലക്ഷ്യമിട്ട് സൈബര് ആക്രമണത്തിന് പദ്ധതി; മുന്നറിയിപ്പുമായി കേന്ദ്രം - Rose Malayalam | Rose Malayalam\nUpdated on 22-06-2020 at 10:52 am\nഇന്നുമുതല് രാജ്യത്ത് വ്യാപകമായ തോതില് സൈബര് ആക്രമണത്തിന് ചിലര് പദ്ധതിയിടുന്നതായി കേന്ദ്രസര്‍ക്കാരിന്റെ മുന്നറിയിപ്പ്. കോവിഡിനെതിരായ ഔദ്യോഗിക അറിയിപ്പ് എന്ന വ്യാജേന വ്യക്തിഗത വിവരങ്ങള് ചോര്‍ത്തി എടുക്കും. ജാഗ്രത പാലിക്കണമെന്ന് ഇന്ത്യന് കംപ്യൂട്ടര് എമര്‍ജന്‍സി റെസ്‌പോണ്‍സ് ടീം അറിയിച്ചു. കേന്ദ്ര വിവര സാങ്കേതികവിദ്യ മന്ത്രാലയത്തിന്റെ കീഴില് പ്രവര്‍ത്തിക്കുന്ന സ്ഥാപനമാണ് ഇന്ത്യന് കംപ്യൂട്ടര് എമര്‍ജന്‍സി റെസ്‌പോണ്‍സ് ടീം.\nഇന്നുമുതല് സൈബര് ആക്രമണ ക്യാംപെയിന് തുടങ്ങമിടാന് ചിലര് ശ്രമിക്കുന്നതായാണ് സര്‍ക്കാര് മുന്നറിയിപ്പ്. ncov2019@gov.in എന്ന വ്യാജ ഇ-മെയിലിലൂടെ വിവരങ്ങള് ചോര്‍ത്താനാണ് പദ്ധതി. ഇത്തരത്തില് വ്യാജ ഇ-മെയിലുകളിലൂടെ സാമ്പത്തിക വിവരങ്ങള് വരെ ചോര്‍ത്തിയെടുക്കാനാണ് സൈബര് ആക്രമണകാരികള് ലക്ഷ്യമിടുന്നത്. കോവിഡ് പ്രതിരോധ പ്രവര്‍ത്തനങ്ങളുടെ ഭാഗമായുളള കേന്ദ്രസര്‍ക്കാരിന്റെ സഹായ പദ്ധതികളുടെ വിതരണം എന്ന പേരിലാണ് തട്ടിപ്പ്. പ്രാദേശിക സര്‍ക്കാരുകള് എന്ന വ്യാജേന ഉപഭോക്താക്കളെ വിശ്വസിപ്പിച്ച് തട്ടിപ്പ് നടത്താനാണ് സൈബര് ആക്രമണകാരികള് പദ്ധതിയിടുന്നത്. ഇതില് വീഴാതെ ജാഗ്രത പാലിക്കണമെന്ന് സെര്‍ട് മുന്നറിയിപ്പ് നല്‍കി.\nവിശ്വാസയോഗ്യമായ വിവരങ്ങളാണെന്ന് തെറ്റിദ്ധരിപ്പിച്ചാണ് തട്ടിപ്പ്. ഇവര് അയക്കുന്ന ലിങ്കില് ക്ലിക്ക് ചെയ്യുന്നതോടെ, സിസ്റ്റത്തില് മാല്‍വെയര് ഇന്‍സ്റ്റാളാകും. ഇതോടെ വിവരങ്ങള് ചോരുന്ന സ്ഥിതി ഉണ്ടാകുമെന്നും സെര്‍ട് മുന്നറിയിപ്പ് നല്‍കുന്നു. 20 ലക്ഷം ഉപഭോക്താക്കള്‍ക്ക് വ്യാജ ഇ-മെയില് ഐഡിയിലൂടെ സന്ദേശങ്ങള് കൈമാറാനാണ് സൈബര് ആക്രമണകാരികള് ലക്ഷ്യമിടുന്നത്. വിശ്വാസയോഗ്യമല്ലാത്ത ഇ-മെയില് സന്ദേശങ്ങളോ, സന്ദേശങ്ങളോ തുറന്നുനോക്കരുത്. അജ്ഞാത ലിങ്കുകളില് ക്ലിക്ക് ചെയ്യരുതെന്നും സെര്‍ട് മുന്നറിയിപ്പ് നല്‍കി.


'എന്റെ മാതാവ്' പരമ്പരയിലെ ക്ലാരയുടെ കൈപിടിച്ച് ഷാൻ ജിയോ ; ചിത്രങ്ങളുമായി താരം! - Cine Kerala\nHome Social Media ‘എന്റെ മാതാവ്’ പരമ്പരയിലെ ക്ലാരയുടെ കൈപിടിച്ച് ഷാൻ ജിയോ ; ചിത്രങ്ങളുമായി താരം!\n‘എന്റെ മാതാവ്’ പരമ്പരയിലെ ക്ലാരയുടെ കൈപിടിച്ച് ഷാൻ ജിയോ ; ചിത്രങ്ങളുമായി താരം!\nമിനിസ്ക്രീനിലൂടെ ശ്രദ്ധേയയായ താരമാണ് ആന്മരിയ. ദത്തുപുത്രി എന്ന സീരിയലിലൂടെയാണ് ആൻമരിയ അഭിനയലോകത്തേക്ക് എത്തുന്നത്. തുടർന്ന് നിരവധി ഹിറ്റ് പരമ്പരകളുടെ ഭാഗമാകുവാൻ ആൻമരിയയ്ക്ക് സാധിച്ചു. തുടർന്ന് ബിഗ് സ്ക്രീനിലേക്കും ആന്മരിയ ചുവടുവച്ചു. സൂര്യ ടീവിയിൽ സംപ്രേഷണം ചെയ്യുന്ന എന്റെ മാതാവ് എന്ന ഹിറ്റ് പരമ്പരയിലാണ് ആൻമരിയ ഇപ്പോൾ അഭിനയിച്ചുകൊണ്ടിരിക്കുന്നത്. എന്റെ മാതാവിനെ ആന്മരിയ യുടെ കഥാപാത്രം വളരെയധികം ശ്രദ്ധിക്കപ്പെട്ടിരുന്നു. ദിലീപിനൊപ്പം വെൽക്കം ടു സെൻട്രൽ ജയിൽ, മാസ്ക്, അയാൾ ജീവിച്ചിരിപ്പുണ്ട് തുടങ്ങിയ ചലച്ചിത്രങ്ങളുടെ ഭാഗമാകുവാൻ ആന്മരിയയ്ക്ക് സാധിച്ചു.\nനിരവധി വെബ് സീരിയലുകളിലും ഹ്രസ്വചിത്രങ്ങളിലും താരം വേഷമിട്ടിട്ടുണ്ട്. എൺപതുകളിലെ ഏഭ്യന്മാർ എന്ന ചലച്ചിത്രത്തിലാണ് താരം അവസാനമായി അഭിനയിച്ചിരിക്കുന്നത്. സമൂഹമാധ്യമങ്ങളിൽ സജീവമാണ് താരം. ഇന്നിപ്പോൾ താരം പങ്കു വച്ചിരിക്കുന്ന ഒരു വിശേഷമാണ് സമൂഹ മാധ്യമങ്ങൾ ഒന്നടങ്കം ഏറ്റെടുത്തിരിക്കുന്നത്. താരത്തിന്റെ വിവാഹം കഴിഞ്ഞ ദിവസം കഴിഞ്ഞിരിക്കുകയാണ്. സോഫ്റ്റ്‌വെയർ എൻജിനീയറും പ്രശസ്ത ഫുഡ് വ്ലോഗറുമായ ഷാൻ ജിയോ ആണ് താരത്തിന്റെ വരൻ. വിവാഹ ചിത്രങ്ങളൊന്നും ഇരുവരും സമൂഹ മാധ്യമങ്ങൾ വഴി പങ്കു വച്ചിട്ടില്ല. എന്നാൽ ഇരുവരും ഒരുമിച്ചുള്ള ഒരു ചിത്രമാണ് താരം പങ്കുവച്ചിരിക്കുന്നത്.\nചിത്രത്തിനൊപ്പം “ഷാൻ ജിയോയ്ക്കൊപ്പം പുതിയ യാത്രയ്ക്ക് തുടക്കം കുറിച്ചിരിക്കുന്നു” എന്നാണ് ആന്മരിയ എഴുതിയത്. നിരവധി ആരാധകരാണ് താരത്തിന് ആശംസയുമായി തിരിക്കുന്നത്. കഴിഞ്ഞ ലോക് ഡൗൺ കാലയളവിലായിരുന്നു സമൂഹമാധ്യമങ്ങളിൽ വളരെയധികം സ്വീകാര്യനായി തുടങ്ങിയത്. നിരവധി ആരാധകരാണ് ഷാനിനും ഉള്ളത്. കൊറോണക്കാലം ആയതിനാൽ തന്നെ കോവിഡ മാനദണ്ഡങ്ങൾ എല്ലാം പാലിച്ചുകൊണ്ട് അടുത്ത സുഹൃത്തുക്കളുടെയും ബന്ധുക്കളുടെയും സാന്നിധ്യത്തിലായിരുന്നു ഇരുവരുടേയും വിവാഹം നടന്നത്. പലരും ഇരുവരും ഒരുമിച്ചുള്ള ചിത്രം പങ്കുവെച്ചതിനും തുടർന്ന് എന്താണ് കാര്യം എന്ന് അറിയാതെ തിരക്കിയപ്പോഴാണ് ഇരുവരുടെയും വിവാഹം കഴിഞ്ഞ വിവരം താരങ്ങൾ പറയുന്നത് തന്നെ. എന്തായാലും സോഷ്യൽ മീഡിയയും ആരാധകരും ഒന്നടങ്കം ഏറ്റെടുത്തിരിക്കുകയാണ് ഈ താരവിവാഹം.


ജിത്തുവിന്റെ ലോകം: ഹജിയാലിയിലെ സായാഹ്നം - ഭാഗം 4\nPosted by Sujith at 11:42 AM\nബ്ലോഗിൽ സീരിയൽ കഥകൾ എഴുതാൻ പാടില്ല എന്നു എന്നെ പോലെ തെന്നെ താങ്കളും... :-)\n~delete this comment if u think itsamisfit~\nഇതൂ വളരെ നല്ല എഴുത്ത്. ഇന്നാണ് എനിക്ക് വായിക്കാന് ഭാഗ്യം സിദ്ധിച്ചത്. “കാലൊച്ച”യും എനിക്ക് വളരെ ഇഷ്ടപ്പെട്ടു.\nനല്ല ഇഷ്ടമായി ജിത്തൂ. ഇനിയും എഴുതുക.


അയ്യപ്പന്റെ തിരുവാഭരണങ്ങള് നഷ്ടപ്പെട്ടു; അന്വേഷണം വേണമെന്ന് സന്ദീപാനന്ദഗിരി\nശബരിമലയിൽ നിന്ന് വിലപിടിപ്പുള്ള ഒട്ടേറെ തിരുവാഭരണങ്ങൾ നഷ്ടപ്പെട്ടിട്ടുണ്ടെന്ന് സ്വാമി സന്ദീപാനന്ദഗിരി. നഷ്ടപ്പെട്ട തിരുവാഭരണങ്ങൾ വീണ്ടെടുക്കേണ്ടത് സർക്കാരിന്‍റെ കൂടി ഉത്തരവാദിത്വമാണ്. വിഷയം ഗൗരവമായിക്കണ്ട് അന്വേഷണം നടത്തണമെന്നും സന്ദീപാനന്ദഗിരി.\nThiruvananthapuram, First Published Nov 2, 2018, 3:17 PM IST\nതിരുവനന്തപുരം: ശബരിമലയിൽ വിലപിടിപ്പുള്ള ഒട്ടേറെ തിരുവാഭരണങ്ങൾ നഷ്ടപ്പെട്ടിട്ടുണ്ടെന്ന് സ്വാമി സന്ദീപാനന്ദഗിരി. ഇതില് പന്തളം രാജകുടുംബത്തിനും ഉത്തരവാദിത്വമുണ്ട്. നഷ്ടപ്പെട്ട തിരുവാഭരണങ്ങൾ വീണ്ടെടുക്കേണ്ടത് സർക്കാരിന്‍റെ കൂടി ഉത്തരവാദിത്വമാണെന്നും ഈ വിഷയത്തെ ഗൗരവമായിക്കണ്ട് അന്വേഷണം നടത്തണമെന്നും സന്ദീപാനന്ദഗിരി വാർത്താസമ്മേളനത്തിൽ ആവശ്യപ്പെട്ടു.\nവിശ്വാസത്തെ വിശ്വാസം കൊണ്ടുതന്നെ നേരിടണം. പല കാലങ്ങളായി ശബരിമലയിലെ തിരുവാഭരണങ്ങളിൽ നിന്ന് വിലയേറിയ വൈരങ്ങളും രത്നങ്ങളും നഷ്ടപ്പെട്ടിട്ടുണ്ട്. ദേവപ്രശ്നത്തിലൂടെയല്ല ഇത് കണ്ടെത്തേണ്ടത്. ശരിയായ അന്വേഷണത്തിലൂടെയാണ്. സർക്കാർ വിഷയത്തിന്‍റെ ഗൗരവം മനസ്സിലാക്കി അന്വേഷണം നടത്തണമെന്നും സന്ദീപാനന്ദഗിരി പറഞ്ഞു.\nശബരിമലയുടെ പേരില് ഇപ്പോഴുള്ള വിവാദം തികച്ചും രാഷ്ട്രീയപരമാണ്. രാഷ്ട്രീയ പ്രേരിതമായ സംഭവങ്ങള് കൊണ്ട് ജനങ്ങളെ തെറ്റിദ്ധരിപ്പിച്ച് സമരത്തിനിറക്കുകയാണെന്നും സന്ദീപാനന്ദഗിരി ആരോപിച്ചു. സ്ത്രീകളെ പ്രവേശിപ്പിച്ചാൽ ശബരിമലയുടെ യശസ് ഉയരും. മലയരയ മഹാസഭ പറയുന്ന കാര്യങ്ങൾ ശരിയാണെന്നും ശബരിമലയില് അവർക്കുള്ള അവകാശം തിരികെ നൽകണമെന്നും സന്ദീപാനന്ദ ഗിരി ആവശ്യപ്പെട്ടു.\nആശ്രമത്തിന് നേരെയുണ്ടായ ആക്രമണത്തിന്‍റെ ഉത്തരവാദിത്തം ആർഎസ്എസിനാണെന്ന് സന്ദീപാനന്ദഗിരി ആവർത്തിച്ചു. മുഖ്യമന്ത്രിയുൾപ്പെടെയുള്ള നേതാക്കൾ ആശ്രമം സന്ദർശിച്ച് പിന്തുണ ഉറപ്പുനൽകി. എന്നാല്, ആശ്രമം കത്തിച്ച് ഇത്ര ദിവസമായിട്ടും ആശ്വാസവാക്കുമായി ബിജെപിയില് നിന്നോ ആര്‍എസ്എസില് നിന്നോ ആരും വന്നില്ലെന്നും സന്ദീപാനന്ദഗിരി കൂട്ടിച്ചേര്‍ത്തു. 2014 -ൽ തുഞ്ചൻ പറമ്പിൽ വച്ച് ആര്‍എസ്എസുകാർ ആക്രമിച്ചിരുന്നുവെന്നും തുടർന്നും പലതവണ തന്നെ ആക്രമിച്ചുവെന്നും സന്ദീപാനന്ദഗിരി വെളിപ്പെടുത്തി.\nLast Updated Nov 2, 2018, 5:42 PM IST


'ആമ്പിളെയാനാ വണ്ടിയെ തൊട്‌റാ,' ഹര്‍ത്താല് ദിനത്തില് അക്രമികളില് നിന്ന് കെഎസ്ആര്‍ടിസി ബസിനെ രക്ഷിച്ച് തമിഴ്‌നാട് പോലീസ് ഉദ്യോഗസ്ഥന്റെ ആക്രോശം; ഇത് സിങ്കം സ്‌റ്റൈലെന്ന് കൈയ്യടിച്ച് സോഷ്യല് മീഡിയ\nSunday, June 16, 2019 23:21:55 PM\nYou are here » Home » Breaking News, Top Stories Australia, Top Stories Europe, Top Stories Middleeast, Top Stories UK, Top Stories USA, Videos » ‘ആമ്പിളെയാനാ വണ്ടിയെ തൊട്‌റാ,’ ഹര്‍ത്താല് ദിനത്തില് അക്രമികളില് നിന്ന് കെഎസ്ആര്‍ടിസി ബസിനെ രക്ഷിച്ച് തമിഴ്‌നാട് പോലീസ് ഉദ്യോഗസ്ഥന്റെ ആക്രോശം; ഇത് സിങ്കം സ്‌റ്റൈലെന്ന് കൈയ്യടിച്ച് സോഷ്യല് മീഡിയ\n‘ആമ്പിളെയാനാ വണ്ടിയെ തൊട്‌റാ,’ ഹര്‍ത്താല് ദിനത്തില് അക്രമികളില് നിന്ന് കെഎസ്ആര്‍ടിസി ബസിനെ രക്ഷിച്ച് തമിഴ്‌നാട് പോലീസ് ഉദ്യോഗസ്ഥന്റെ ആക്രോശം; ഇത് സിങ്കം സ്‌റ്റൈലെന്ന് കൈയ്യടിച്ച് സോഷ്യല് മീഡിയ\nസ്വന്തം ലേഖകന്: ‘ആമ്പിളെയാനാ വണ്ടിയെ തൊട്‌റാ,’ ഹര്‍ത്താല് ദിനത്തില് അക്രമികളില് നിന്ന് കെഎസ്ആര്‍ടിസി ബസിനെ രക്ഷിച്ച് തമിഴ്‌നാട് പോലീസ് ഉദ്യോഗസ്ഥന്റെ ആക്രോശം; ഇത് സിങ്കം സ്‌റ്റൈലെന്ന് കൈയ്യടിച്ച് സോഷ്യല് മീഡിയ. ഹര്‍ത്താലിനിടെ കെ.എസ്.ആര്.ടി.സി ബസ് അക്രമികളില്‍നിന്ന് സംരക്ഷിച്ച തമിഴ്‌നാട് പോലീസ് ഉദ്യോഗസ്ഥനാണ് ഇപ്പോള് സമൂഹ മാധ്യമങ്ങളില് താരം. ശബരിമല സ്ത്രീപ്രവേശനത്തിനെതിരേ നടന്ന പ്രതിഷേധങ്ങള്‍ക്കിടെ കേരള തമിഴ്‌നാട് അതിര്‍ത്തിയായ കളിയിക്കാവിളയില് വെച്ചാണ് ഹര്‍ത്താല് അനുകൂലികള് കെ.എസ്.ആര്.ടി.സി ബസിനെ വളഞ്ഞത്.\nഡ്രൈവറെ മര്‍ദിക്കാനും ശ്രമിച്ചു. ഈ സമയത്താണ് തമിഴ്‌നാട് പോലീസ് സ്ഥലത്തെത്തിയത്. കളിയിക്കാവിള എസ്.ഐ. മോഹന അയ്യര് ബസിനു മുന്നിലെത്തി പ്രതിഷേധക്കാരെ വിരട്ടിയോടിക്കുകയായിരുന്നു. ”ആമ്പിളെയാനാ വണ്ടിയെ തൊട്രാ” എന്ന് ആക്രോശിച്ച് മുന്നോട്ട് കുതിച്ച മോഹന അയ്യരെ കണ്ടതോടെ പ്രതിഷേധക്കാര് പിന്തിരിയുകയായിരുന്നു.\nസംഭവത്തിന്റെ വീഡിയോ സമൂഹ മാധ്യമങ്ങളില് വ്യാപകമായി പ്രചരിച്ചിരുന്നു. ഇത് ശ്രദ്ധയില്‍പ്പെട്ട കെ.എസ്.ആര്.ടി.സി. എം.ഡി. ടോമിന് തച്ചങ്കരി തമിഴ്‌നാട് പോലീസ് അധികൃതരെ നേരിട്ട് വിളിക്കുകയും എസ്.ഐ. മോഹന അയ്യര്‍ക്ക് പാരിതോഷികം നല്‍കുമെന്ന് അറിയിക്കുകയും ചെയ്തു.\nഎസ്.ഐ.യുടെ ഇടപെടലിനെത്തുടര്‍ന്നാണ് ബസിന് കേടുപാടില്ലാതെ കടത്തിവിടാന് കഴിഞ്ഞത്. സമൂഹ മാധ്യമങ്ങളില് നിരവധിപേര് എസ്.ഐ.യെ പ്രശംസിച്ച് രംഗത്ത് വന്നിട്ടുണ്ട്. ഇതേത്തുടര്‍ന്നാണ് എസ്.ഐ.യെ അനുമോദിക്കാന് കെ.എസ്.ആര്.ടി.സി. തീരുമാനിച്ചത്.


സയനൈഡിന്റെ ഗന്ധം ചിലർക്കുമാത്രം അനുഭവിച്ചറിയാൻ കഴിയും കാരണമെന്ത് ? - Boolokam\nHome Boolokam സയനൈഡിന്റെ ഗന്ധം ചിലർക്കുമാത്രം അനുഭവിച്ചറിയാൻ കഴിയും കാരണമെന്ത് ?\nസയനൈഡിന്റെ ഗന്ധം ചിലർക്കുമാത്രം അനുഭവിച്ചറിയാൻ കഴിയും കാരണമെന്ത് ?\nസയനൈഡിന്റെ മണം എന്താണ് എന്ന് നോക്കിയാൽ smell of bitter almond എന്ന് എവിടെയും വായിക്കാൻ സാധിക്കും. വ്യക്തിപരമായ അനുഭവത്തിൽ ഉള്ള ഏകദേശ മണം പറയാം, കപ്പ ഇല ഞെരടിയ ശേഷം മണത്തു നോക്കിയാൽ ലഭിക്കുന്ന മണത്തിന് ഏതാണ്ട് സമാനം.സയനൈഡിന്റെ ഗന്ധം എല്ലാവർക്കും തിരിച്ചറിയാൻ സാധിക്കില്ല. സമൂഹത്തിലെ പകുതിയിൽ താഴെ ആൾക്കാർക്ക് മാത്രമേ ഈ മണം തിരിച്ചറിയാൻ സാധിക്കുകയുള്ളൂ. ഈ മണം തിരിച്ചറിയാൻ ഉള്ള കഴിവ് നിർണയിക്കുന്നത് ഒരു ജനറ്റിക് ഫാക്ടർ ആണ്. അത് എല്ലാവർക്കും ലഭിക്കുന്ന കഴിവല്ല. കോട്ടയം മെഡിക്കൽ കോളേജിൽ ജോലി ചെയ്യുന്ന കാലത്ത് ഞെട്ടിച്ചിരുന്നത് സുനിലാണ്. സുനിലിന് അൽപം അകലെ നിന്നുപോലും ഈ മണം മനസിലാക്കുവാൻ സാധിക്കുമായിരുന്നു.\nകൂടത്തായിയിൽ നടന്ന ആറ് മരണങ്ങളിൽ ഒന്നിൽ മാത്രമേ പോസ്റ്റ്മോർട്ടം പരിശോധന നടന്നിട്ടുള്ളൂ.സാധാരണ പോസ്റ്റ്മോർട്ടം പരിശോധന നടത്തി, രക്തവും മറ്റ് സാമ്പിളുകളും രാസപരിശോധനയ്ക്ക് അയച്ച്, ഫലം കിട്ടിയ ശേഷം മാത്രമാണ് വിഷം ഏതാണ് എന്ന് സ്ഥിരീകരിച്ച റിപ്പോർട്ട് കൊടുക്കാറ്. എന്നാൽ പോസ്റ്റ്മോർട്ടം പരിശോധന ചെയ്ത കൂടത്തായി കേസിൽ രാസപരിശോധന റിപ്പോർട്ട് വരുന്നതിനു മുൻപ് തന്നെ സയനൈഡ് മൂലമാണ് മരണം എന്ന് പോസ്റ്റ്മോർട്ടം പരിശോധന നടത്തിയ ഡോക്ടർ സോനു ആർ കൺക്ലൂഡ് ചെയ്തു എന്ന വാർത്ത ഇന്ത്യൻ എക്സ്പ്രസിൽ വായിച്ചു. ഡോക്ടർക്ക് ആ ഗന്ധം തിരിച്ചറിയാനുള്ള കഴിവ് ഉണ്ടായിരുന്നു. സ്വന്തം കഴിവിൽ വിശ്വാസവുമുണ്ടായിരുന്നു.\nഇങ്ങനെയുള്ള കാര്യങ്ങൾ അധികം ആരും അറിയാറില്ല, ചർച്ച ചെയ്യാറുമില്ല. ഇങ്ങനെയും ചില കാര്യങ്ങൾ ഇവിടെ നടക്കുന്നുണ്ട്. അതും ജനങ്ങൾ അറിയേണ്ടതുണ്ട്. ഇന്ത്യൻ എക്സ്പ്രസ് വാർത്തയിൽ നിന്നാണ് ഈ വിവരം അറിഞ്ഞത്. ഈ ഡോക്ടർ സോനു ആർ ഇപ്പോൾ നമ്മോടൊപ്പമില്ല. രണ്ട് മാസങ്ങൾക്ക് മുമ്പ് ഡോ സോനു ആർ അന്തരിച്ചു. ആദരാഞ്ജലികൾ…\nPrevious articleഇനി പരമാവധി പൊതുജനങ്ങളുടെ പണമെടുത്ത് കോർപ്പറേറ്റുകളുടെ കടം വീട്ടും !\nNext articleപുതിയ വിശുദ്ധ ബിസിനസ് പച്ച പിടിക്കൻ സർവ്വസാധ്യതയും കാണുന്നു, തൃശൂർകാർ ഒരു കലക്ക് കലക്കും


ആദ്യ കുഞ്ഞിനെ കവർന്നെടുത്തതിന്റെ സങ്കടം മാറ്റി ദൈവം തന്ന സമ്മാനമാണിവൻ; വിമാനത്തിൽ പ്രസവിച്ച സിമി | women giving birth| women giving birth on plane| woman giving birth on plane to hawaii\nOct 10, 2021, 10:21 AM IST\nവിമാനം ചെങ്കടലിന് മുകളിലൂടെ പറക്കുമ്പോൾ സിമി പ്രസവിച്ചു.\nസിമി മരിയയ്ക്കും കുഞ്ഞിനുമൊപ്പം മലയാളി സംഘം വിമാനത്തിൽ\nകൊച്ചി: ആദ്യ പ്രസവത്തിലെ കുഞ്ഞ് ജനിച്ച് ഒരാഴ്ചയ്ക്കകം മരിച്ചുപോയതിന്റെ ഓർമയിൽ ഏറെ കരുതലോടെയാണ് ഏഴുമാസം ഗർഭിണിയായ സിമി ലണ്ടനിൽ നിന്ന് കേരളത്തിലേക്കു പറന്നത്. ഗർഭപാത്രത്തിലെ ദ്രവം പൊട്ടിയൊഴുകാതിരിക്കാൻ പ്രത്യേക ചികിത്സാ മുന്നൊരുക്കങ്ങൾ നടത്തി പറന്ന സിമിക്കു പക്ഷേ, വിമാനത്തിൽ കാത്തുവെച്ചത് പരീക്ഷണങ്ങൾ തന്നെയായിരുന്നു. വിമാനം ചെങ്കടലിന് മുകളിലൂടെ പറക്കുമ്പോൾ സിമി പ്രസവിച്ചു.\nമാസം തികയാതെ പിറന്ന, ഭാരംകുറഞ്ഞ കുഞ്ഞ് മരണത്തെ മുഖാമുഖം കാണുമ്പോൾ ദൈവദൂതരെപ്പോലെ അരികിലെത്തി ശുശ്രൂഷിക്കാൻ വിമാനത്തിലുണ്ടായിരുന്നു ഒരു മലയാളിസംഘം തന്നെ. കേരളം വരെ പറന്നെത്താനുള്ളത്രയും സമയം കുഞ്ഞ് ജീവിച്ചിരിക്കില്ലെന്ന് തിരിച്ചറിഞ്ഞതോടെ എ.സി. ഓഫ് ചെയ്ത് താപനില ക്രമീകരിച്ച് വിമാനം ജർമനിയിലെ ഫ്രാങ്ക്ഫുർടിലേക്ക് പറത്തി ക്യാപ്റ്റൻ. നാടകീയരംഗങ്ങൾക്കൊടുവിൽ ഫ്രാങ്ക്ഫുർടിൽ പറന്നിറങ്ങി കുഞ്ഞ് ജീവിതത്തിലേക്കു തിരിച്ചെത്തിയപ്പോൾ സിമി നെഞ്ചിൽ കൈവെച്ചു പറഞ്ഞുപോയി: “ഇതൊരു അത്ഭുതപ്പിറവിയാണ്. എന്റെ ആദ്യ കുഞ്ഞിനെ കവർന്നെടുത്തതിന്റെ സങ്കടം മാറ്റി ദൈവം തന്ന സമ്മാനമാണിവൻ.”\nലണ്ടനിൽ നിന്ന് കേരളത്തിലേക്കുള്ള യാത്രയ്ക്കിടയിൽ എയർ ഇന്ത്യ വിമാനത്തിൽ പ്രസവിച്ച സിമി മരിയ ഫിലിപ്പ് നന്ദി പറഞ്ഞതു മുഴുവൻ വിമാനത്തിൽ അവരുടെ കൂടെയുണ്ടായിരുന്ന എറണാകുളം കുന്നുകര സ്വദേശിയായ ഡോക്ടർ ഇൻഷാദ് ഇബ്രാഹിമിനും സംഘത്തിനും. വെയ്ൽസിലെ റെക്സാം മൈലർ ആശുപത്രിയിൽ ജോലിചെയ്യുന്ന ഇൻഷാദ് കുടുംബവുമായി നാട്ടിലേക്കു വരുമ്പോഴാണ് അത്ഭുതപ്പിറവിയിൽ ഒരു നിയോഗംപോലെ ഉൾപ്പെടുന്നത്.\n“വിമാനം പറന്നുയർന്ന് രണ്ടര മണിക്കൂർ കഴിഞ്ഞപ്പോഴാണ് സിമിയുടെ ഗർഭപാത്രത്തിലെ വെള്ളം പൊട്ടിയൊഴുകിയത്. വിമാനത്തിലുണ്ടായിരുന്ന മലയാളി ഡോക്ടറായ റിച്ച ഫിലിപ്പും നഴ്‌സ് ലീല ബേബിയും സിമിയെ ആദ്യം പരിചരിച്ചു. വിമാനത്തിലെ ഫുഡ് ഏരിയയുടെ തറയിൽ ഒരു പുതപ്പുവിരിച്ച് കിടത്തിയാണ് ഞങ്ങൾ പ്രസവശുശ്രൂഷ തുടങ്ങിയത്. കുട്ടിയുടെ തല വേഗത്തിൽ പുറത്തേക്കുവന്നെങ്കിലും അനക്കം കുറവായിരുന്നു. കുട്ടി കരയാതിരുന്നതോടെ ഞങ്ങളുടെ ടെൻഷൻ കൂടി. കുഞ്ഞിന്റെ പുറത്തും മുഖത്തും അൽപ്പനേരം ഞാൻ മൃദുവായി തട്ടിയശേഷമാണ് അവൻ ആദ്യമായി കരഞ്ഞത്. അതോടെ കുറച്ച് ആശ്വാസമായി. പിന്നീട് പൊക്കിൾക്കൊടി ബന്ധം മുറിക്കാനുള്ള കത്രികയ്ക്കു വേണ്ടിയുള്ള തിരച്ചിലായിരുന്നു” -ഇൻഷാദ്, കുഞ്ഞു ജനിച്ച കഥ പറഞ്ഞു.\nഒരു കിലോഗ്രാമിലേറെ മാത്രം ഭാരമുണ്ടായിരുന്ന കുഞ്ഞിന്റെ ജീവൻ രക്ഷിക്കാനായിരുന്നു പിന്നെ ശ്രമം. വിമാനത്തിലുണ്ടായിരുന്നവരും മെഡിക്കൽ മേഖലയിൽ ജോലിചെയ്യുന്നവരുമായ മറിയാമ്മ, സ്റ്റൈഫി, പ്രതീഷ്, ജൈസൺ തുടങ്ങിയ മലയാളികളും കൂടിയെത്തിയതോടെ വിമാനം ഒരു മിനി ആശുപത്രിയായി. ചെങ്കടലിനു മുകളിലായിരുന്ന വിമാനം കൊച്ചിയിലെത്തണമെങ്കിൽ ഏഴു മണിക്കൂറിലേറെ സമയം വേണം. അത്രയും നേരം കുട്ടിയുടെ ജീവൻ നിലനിൽക്കുമോയെന്ന് സംശയമായതോടെ വിമാനം അടുത്തുള്ള ഏതെങ്കിലും സ്ഥലത്ത് ഇറക്കാനുള്ള ശ്രമത്തിലായി ക്യാപ്റ്റൻ. അങ്ങനെയാണ് എയർ ഇന്ത്യയ്ക്ക് ബേസ് ഉള്ള ഫ്രാങ്ക്ഫുർടിലെത്താൻ രണ്ടു മണിക്കൂർ മതിയാകുമെന്ന് മനസ്സിലാക്കി അങ്ങോട്ടേക്കു തിരിച്ചത്. ഇതിനിടെ കുഞ്ഞിനെ മുലയൂട്ടാൻ ശ്രമിച്ചെങ്കിലും സാധിച്ചില്ല.\nവിമാനം ലാൻഡിങ് നടത്തുന്ന സമയത്ത് പിന്നെയും പ്രശ്നങ്ങളായി. അമ്മയെയും കുഞ്ഞിനെയും നിലത്തു കിടത്തി വിമാനം ഇറക്കുന്നത് അപകടമാകുമെന്നു തിരിച്ചറിഞ്ഞ് അവരെ ബിസിനസ് ക്ലാസിലെ സീറ്റിൽ കൊണ്ടുവന്നു കിടത്തി. ഫ്രാങ്ക്ഫുർടിൽ ഇറക്കിയ സിമിയെയും കുഞ്ഞിനെയും അവിടത്തെ ആശുപത്രിയിൽ പ്രവേശിപ്പിച്ചു.\nനാട്ടിലെത്തിയ ഇൻഷാദും സംഘവും ‘എയർ ഇന്ത്യ ലേബർ ടീം’ എന്ന പേരിൽ ഒരു വാട്‌സാപ്പ് കൂട്ടായ്മയുണ്ടാക്കി ഇപ്പോഴും ഫ്രാങ്ക്ഫുർടിലുള്ള സിമിയുടെയും കുഞ്ഞിന്റെയും ആരോഗ്യവിവരങ്ങൾ തിരക്കിക്കൊണ്ടിരിക്കുന്നുണ്ട്.\nശനിയാഴ്ച രാവിലെ വാട്‌സാപ്പ് ഗ്രൂപ്പിലേക്ക് സിമിയുടെ ഒരു മെസേജ് എത്തി: “ഞങ്ങൾ അവന് ‘ഷോൺ’ എന്ന് പേരിട്ടു. ഫ്രാങ്ക്ഫുർടിൽ അമ്മയും കുഞ്ഞും സുഖമായിരിക്കുന്നു.”\nContent Highlights: Woman Gives Birth on plane, Real Life Story


ന്യായാധിപന്മാർ 17 (മലയാളം ബൈബിൾ) (മലയാളം)\n1 എഫ്രയീംമലനാട്ടില് മീഖാവു എന്നു പേരുള്ള ഒരു പുരുഷന് ഉണ്ടായിരുന്നു.\n2 അവന് തന്റെ അമ്മയോടുനിനക്കു കളവുപോയതും നീ ഒരു ശപഥം ചെയ്തു ഞാന് കേള്‍ക്കെ പറഞ്ഞതുമായ ആയിരത്തൊരുനൂറു വെള്ളിപ്പണം ഇതാ, എന്റെ പക്കല് ഉണ്ടു; ഞാനാകുന്നു അതു എടുത്തതു എന്നു പറഞ്ഞു. എന്റെ മകനേ, നീ യഹോവയാല് അനുഗ്രഹിക്കപ്പെട്ടവന് എന്നു അവന്റെ അമ്മ പറഞ്ഞു.\n3 അവന് ആ ആയിരത്തൊരുനൂറു വെള്ളിപ്പണം അമ്മെക്കു മടക്കിക്കൊടുത്തപ്പോള് അവന്റെ അമ്മകൊത്തുപണിയും വാര്‍പ്പുപണിയുമായ ഒരു വിഗ്രഹം ഉണ്ടാക്കുവാന് ഞാന് ഈ വെള്ളി എന്റെ മകന്നുവേണ്ടി യഹോവേക്കു നേര്‍ന്നിരിക്കുന്നു; ആകയാല് ഞാന് അതു നിനക്കു മടക്കിത്തരുന്നു എന്നു പറഞ്ഞു.\n4 അവന് വെള്ളി തന്റെ അമ്മെക്കു മടക്കിക്കൊടുത്തപ്പോള് അവന്റെ അമ്മ ഇരുനൂറു വെള്ളിപ്പണം എടുത്തു തട്ടാന്റെ കയ്യില് കൊടുത്തു; അവന് അതുകൊണ്ടു കൊത്തുപണിയും വാര്‍പ്പുപണിയുമായ ഒരു വിഗ്രഹം ഉണ്ടാക്കി; അതു മീഖാവിന്റെ വീട്ടില് ഉണ്ടായിരുന്നു.\n5 മീഖാവിന്നു ഒരു ദേവമന്ദിരം ഉണ്ടായിരുന്നു; അവന് ഒരു ഏഫോദും ഗൃഹബിംബവും ഉണ്ടാക്കിച്ചു തന്റെ പുത്രന്മാരില് ഒരുത്തനെ കരപൂരണം കഴിച്ചു; അവന് അവന്റെ പുരോഹിതനായ്തീര്‍ന്നു.\n6 അക്കാലത്തു യിസ്രായേലില് രാജാവില്ലായിരുന്നു; ഔരോരുത്തന് ബോധിച്ചതു പോലെ നടന്നു.\n7 യെഹൂദയിലെ ബേത്ത്--ലേഹെമ്യനായി യെഹൂദാഗോത്രത്തില്‍നിന്നു വന്നിരുന്ന ഒരു യുവാവു ഉണ്ടായിരുന്നു; അവന് ലേവ്യനും അവിടെ വന്നുപാര്‍ത്തവനുമത്രേ.\n8 തരംകിട്ടുന്നേടത്തു ചെന്നു പാര്‍പ്പാന് വേണ്ടി അവന് യെഹൂദയിലെ ബേത്ത്ളേഹെംപട്ടണം വിട്ടു പുറപ്പെട്ടു തന്റെ പ്രയാണത്തില് എഫ്രയീംമലനാട്ടില് മീഖാവിന്റെ വീടുവരെ എത്തി.\n9 മീഖാവു അവനോടുനീ എവിടെനിന്നു വരുന്നു എന്നു ചോദിച്ചു. ഞാന് യെഹൂദയിലെ ബേത്ത്ളേഹെമില്‍നിന്നു വരുന്ന ഒരു ലേവ്യന് ആകുന്നു; തരം കിട്ടുന്നേടത്തു പാര്‍പ്പാന് പോകയാകുന്നു എന്നു ഉത്തരം പറഞ്ഞു.\n10 മീഖാവു അവനോടുനീ എന്നോടുകൂടെ പാര്‍ത്തു എനിക്കു പിതാവും പുരോഹിതനുമായിരിക്ക; ഞാന് നിനക്കു ആണ്ടില് പത്തു വെള്ളിപ്പണവും ഉടുപ്പും ഭക്ഷണവും തരാം എന്നു പറഞ്ഞു അങ്ങനെ ലേവ്യന് അകത്തു ചെന്നു.\n11 അവനോടുകൂടെ പാര്‍പ്പാന് ലേവ്യന്നു സമ്മതമായി; ആ യുവാവു അവന്നു സ്വന്തപുത്രന്മാരില് ഒരുത്തനെപ്പോലെ ആയ്തീര്‍ന്നു.\n12 മീഖാവു ലേവ്യനെ കരപൂരണം കഴിപ്പിച്ചു; യുവാവു അവന്നു പുരോഹിതനായ്തീര്‍ന്നു മീഖാവിന്റെ വീട്ടില് പാര്‍ത്തു.\n13 ഒരു ലേവ്യന് എനിക്കു പുരോഹിതനായിരിക്കയാല് യഹോവ എനിക്കു നന്മചെയ്യുമെന്നു ഇപ്പോള് തീര്‍ച്ചതന്നേ എന്നു മീഖാവു പറഞ്ഞു.


ബാലസുരക്ഷാ യാത്ര സമാപിച്ചു\nFri Apr 26 2019 03:47:03 GMT+0530 (IST)\nHome > kozhikode local\nകോഴിക്കോട്: ജില്ലയിലെ എല്ലാ പഞ്ചായത്തുകളും കേന്ദ്രീകരിച്ച് ചൈല്‍ഡ് ലൈനും ജില്ലാലീഗല് സര്‍വീസസ് അതോറിറ്റിയും സംയുക്തമായി സംഘടിപ്പിച്ച ബാലസുരക്ഷാ യാത്ര ഒളവണ്ണ പഞ്ചായത്തില് സമാപിച്ചു. സമാപന സമ്മേളനം പി ടി എ റഹീം എംഎല്‍എ ഉദ്ഘാടനം ചെയ്തു. വിവിധ പഞ്ചായത്തുകളില് നേരിട്ട് സന്ദര്‍ശനം നടത്തി ചൈല്‍ഡ് ലൈന് സംഘടിപ്പിച്ച യാത്ര ജില്ലയെ ബാലസൗഹൃദമാക്കുന്നതിന് പ്രചോദനം നല്‍കുന്നതാണെന്ന് അദ്ദേഹം പറഞ്ഞു.\nജില്ലാ പഞ്ചായത്ത് പ്രസിഡന്റ് ബാബു പറശ്ശേരി അധ്യക്ഷതവഹിച്ചു. ചൈല്‍ഡ് ലൈന് ഡയരക്ടര് ഇ പി ഇമ്പിച്ചിക്കോയ, അഡീ. ജില്ലാ ജഡ്ജ് ആര് എല് ബൈജു, സബ് ജഡ്ജ് എം പി ജയരാജ്, ബ്ലോക്ക് പഞ്ചായത്ത് പ്രസിഡന്റ് മനോജ്കുമാര്, ഗ്രാമപ്പഞ്ചായത്ത് പ്രസിഡന്റ് കെ തങ്കമണി, ഗ്രാമപ്പഞ്ചായത്ത് വൈസ് പ്രസിഡന്റ് മനോജ് പാറത്തൊടി, എ സുരേഷ്, ചൈല്‍ഡ് ലൈന് സെന്റര് കോ-ഓഡിനേറ്റര് ഫെമിജാസ്, റെയില്‍വെ ചൈല്‍ഡ് ലൈന് കോ-ഓഡിനേറ്റര് ആകാശ് ഫ്രാന്‍സിസ്, ചൈല്‍ഡ് ലൈന് ഡെ. ഡയരക്ടര് ഡോ. എം അബ്ദുല് ജബ്ബാര്, കൗണ്‍സിലര് കുഞ്ഞോയി പുത്തൂര് സംബന്ധിച്ചു.\nകുട്ടികളുടെ അവകാശങ്ങളും ചൈല്‍ഡ് ലൈനും എന്ന വിഷയത്തില് ചൈല്‍ഡ്‌ലൈന് ജില്ലാ കോ-ഓഡിനേറ്റര് എം പി മുഹമ്മദലി ക്ലാസെടുത്തു. തുടര്‍ന്ന് തുമ്പയില് എഎല്‍പി സ്‌കൂളിലെ വിദ്യാര്‍ഥികള് അവതരിപ്പിച്ച തുമ്പിപൂക്കള് എന്ന നാടകം വേദിയില് അരങ്ങേറി.കുട്ടികള്‍ക്കായി ഡോക്യുമെന്ററി പ്രദര്‍ശനവും ചിത്ര പ്രദര്‍ശനവും നടത്തി.\nപഞ്ചായത്തിലെ കുടുംബശ്രീ, ബാലസഭ, കൗമാരക്ലബ്ബ്, അധ്യാപകര്, അങ്കണവാടി അധ്യാപകര്, ജനപ്രതിനിധികള്, രാഷ്ട്രീയപാര്‍ട്ടി പ്രതിനിധികള് സമാപനസംഗമത്തില് പങ്കെടുത്തു.\nസംസ്ഥാനത്തെ ഏഴ് പ്രാഥമികാരോഗ്യ കേന്ദ്രങ്ങള്‍ക്ക് എന്‍ക്യൂഎഎസ് അംഗീകാരം\nകരിപ്പൂരില് വന് സ്വര്‍ണവേട്ട; ഏഴു യാത്രക്കാരില് നിന്ന് 2.2 കിലോ സ്വര്‍ണം പിടികൂടി\nമുസ്‌ലിം വിരുദ്ധ പ്രസംഗം: ശ്രീധരന് പിള്ളയ്ക്ക് കേന്ദ്ര തിരഞ്ഞെടുപ്പ് കമ്മീഷന്റെ നോട്ടീസ്\nസ്കൂൾ വിദ്യാർഥികളെ നീന്തൽ പഠിപ്പിക്കാൻ സ്പ്ലാഷ് പദ്ധതി\nസുരേഷ് കല്ലടയെ പോലിസ് മൂന്നര മണിക്കൂര് ചോദ്യം ചെയ്തു;യാത്രക്കാരെ മര്‍ദിച്ചത് തന്റെ അറിവോടെയല്ലെന്ന് സുരേഷ് കല്ലട\nകനത്ത മഴ, കാറ്റ്: മലയോര മേഖലയിലേക്ക് രാത്രിയാത്ര ഒഴിവാക്കണം\nചീഫ് ജസ്റ്റിസിനെതിരായ ലൈംഗികാരോപണം: ജ. എന് വി രമണ പിന്മാറി; ഇന്ദു മല്‍ഹോത്ര സമിതിയില്\nകാര്‍ത്തിക്കിന്റെ വെടിക്കെട്ട് പാഴായി; നൈറ്റ് റൈഡേഴ്‌സിനെതിരേ റോയല്‍സിന് ജയം\nഇരകൾക്ക് ഐക്യദാര്‍ഢ്യം; ശ്രീലങ്കന് പതാകയണിഞ്ഞ് ബുര്‍ജ് ഖലീഫ


ഉറക്കത്തില് എണീറ്റുനടന്ന വയോധികന് തിരക്കേറിയ നടുറോഡില്; രക്ഷകരായി പൊലീസ് | police escaped old man who walking in midnight\nഉറക്കത്തില് എണീറ്റുനടന്ന വയോധികന് തിരക്കേറിയ നടുറോഡില്; രക്ഷകരായി പൊലീസ്\nകേള്‍വിക്കുറവുള്ള വയോധികന് വീട് കേരളവര്‍മ കോളേജിന് സമീപം മാത്രമാണെന്നാണ് ഓര്‍മ. തുടര്‍ന്ന് ഇയാളെ സുരക്ഷിതമായി ഒരിടത്തിരുത്തി ഫോട്ടോയെടുത്ത് പൊലീസ് വീടുതപ്പിയിറങ്ങി.\nThrissur, First Published Aug 26, 2021, 11:26 AM IST\nതൃശൂര്: ഉറക്കത്തില് എണീറ്റ് നടന്ന വയോധികനെ അര്‍ധരാത്രി പട്രോളിങ്ങിനിറങ്ങിയ പൊലീസ് വീട്ടിലെത്തിച്ചു. തൃശൂര് നഗരത്തിലെ തൃശൂര്-കോഴിക്കോട് പാതയിലാണ് സംഭവം. പുലര്‍ച്ചെയാണ് പൊലീസ് പട്രോള് സംഘം വയോധികനെ റോഡില് കാണുന്നത്. മുണ്ട് മാത്രമാണ് ധരിച്ചിരുന്നത്. റോഡില് കൈകുത്തി എണീക്കാന് ശ്രമിക്കുകയായിരുന്നു ഇയാള്.\nകേള്‍വിക്കുറവുള്ള വയോധികന് വീട് കേരളവര്‍മ കോളേജിന് സമീപം മാത്രമാണെന്നാണ് ഓര്‍മ. തുടര്‍ന്ന് ഇയാളെ സുരക്ഷിതമായി ഒരിടത്തിരുത്തി ഫോട്ടോയെടുത്ത് പൊലീസ് വീടുതപ്പിയിറങ്ങി. വീടുകള് കയറിയിറങ്ങി പൊലീസ് ഫോട്ടോ കാണിച്ച് അന്വേഷിച്ചു. ഒടുവില് ഒന്നരമണിക്കൂറിന് ശേഷം വീട് കണ്ടെത്തി വയോധികനെ വീട്ടുകാരെ ഏല്‍പ്പിച്ചു. രാത്രിയില് ഉറക്കത്തിനിടെ ഇറങ്ങി നടക്കുന്ന ശീലമുള്ളയാളാണെന്നും മൂത്രമൊഴിക്കാന് പുറത്തിറങ്ങിയപ്പോള് വഴിതെറ്റിപ്പോയതാണെന്നും വീട്ടുകാര് അറിയിച്ചു.\nസിപിഒമാരായ കെഎ അജേഷ്, മനു, പൊലീസ് കണ്‍ട്രോള് റീം ഡ്രൈവര് ഷിനുമോന് എന്നിവരാണ് ഇയാളെ വീട്ടിലെത്തിച്ചത്. കാറിലെത്തിയാണ് ബന്ധുക്കള് വയോധികനെ വീട്ടിലേക്ക് കൊണ്ടുപോയത്. വീട്ടുകാര് പൊലീസുകാരോട് നന്ദിയറിയിച്ചു.\nLast Updated Aug 26, 2021, 11:29 AM IST\nഉറക്കത്തില് എണീറ്റ് നടന്നു


നിങ്ങള്‍ക്ക് അങ്കാറ ആവാന് സാധിക്കുമോ? | islamonlive.in\nടര്‍ക്കിഷ് തലസ്ഥാനമായ അങ്കാറയില് നടന്ന ചാവേര് സ്‌ഫോടനത്തിലെ ഇരകള്‍ക്ക് ഐക്യദാര്‍ഢ്യമര്‍പ്പിക്കണമെന്ന് ആവശ്യപ്പെട്ട് ബ്രിട്ടീഷ് വംശജനായ ജെയിംസ് ടെയ്‌ലര് ഫെയ്‌സ്ബുക്കില് കുറിച്ച വരികള് സാമൂഹ്യ മാധ്യമങ്ങളിലൂടെ ലോകശ്രദ്ധയാകര്‍ഷിച്ചുകൊണ്ടിരിക്കുന്നു. പാരീസിനു വേണ്ടിയും ചാര്‍ലി എബ്ദോക്ക് വേണ്ടിയും പോസ്റ്റുകള് ഇടുകയും പ്രൊഫൈല് പിക്ചര് മാറ്റുകയും ചെയ്തവരോട് നിങ്ങള്‍ക്ക് അങ്കാറയാവാന് സാധിക്കുമോ എന്ന് ടെയ്‌ലര് ചോദിക്കുന്നു. ടെയ്‌ലറുടെ ഫേസ്ബുക്ക് പോസ്റ്റിന്റെ വിശദരൂപം ചുവടെ:\n”തുര്‍ക്കിയെ അറിയാത്തവരുടെയും അല്ലെങ്കില് അവിടെ നടക്കുന്ന ആക്രമണങ്ങള്‍ക്കു നേരെ മനപ്പൂര്‍വം കണ്ണുകള് അടക്കുന്നവരുടെയും കണ്ണു തുറപ്പിക്കുന്നതാകട്ടെ ഈ ദുരന്തം. പട്ടണത്തിലെ തിരക്കേറിയ ഭാഗത്താണ് ആ ആക്രമണം നടന്നത്. വൈകുന്നേരം വീട്ടിലേക്ക് പോകാനായി ബസ് കാത്തുനിന്നവരെയും രാത്രി സവാരിക്കിറങ്ങിയവരെയും പാര്‍ക്കില് വിശ്രമിച്ചിരുന്നവരെയുമെല്ലാം ആ ദുരന്തം ഇല്ലാതാക്കി. നോര്‍ത്താംപ്റ്റണിലോ ബെര്‍മിംഗ്ഹാമിലോ ലണ്ടനിലോ ആണ് ഇത് സംഭവിച്ചിരുന്നതെങ്കിലോ? നിങ്ങള് ആ സമയത്ത് അവിടെയുള്ളതായി ഒന്ന് സങ്കല്‍പിക്കാനാവുമോ? എല്ലാ ദിവസവും നിങ്ങള് നടന്നുപോകുന്ന സ്ഥലവും ബസ് കാത്തുനില്‍ക്കുന്ന ബസ്സ്‌റ്റോപും മുറിച്ചു കടക്കുന്ന ആ റോഡുകളുമെല്ലാം മാഞ്ഞുപോയിരിക്കുന്നു. അതിലെ ഇരകളെ ഒന്ന് സങ്കല്‍പിച്ചു നോക്കൂ. വീട്ടിലേക്ക് തിരിക്കാനായി ബസ് കാത്തുനിന്ന കൗമാരക്കാരും, പട്ടണത്തിലൂടെ നടന്നുനീങ്ങിയ വൃദ്ധ ദമ്പതിമാരും, ടാക്‌സി കാത്തുനിന്ന പാര്‍ക്ക് സന്ദര്‍ശകരും.\nഅവരൊക്കെ ഇംഗ്ലീഷുകാര് ആയിരുന്നുവെങ്കില് ഒന്ന് സങ്കല്‍പിച്ചു നോക്കൂ. ഈ ആക്രമണം നടന്നത് ഇംഗ്ലണ്ടിലുമായിരുന്നെങ്കിലോ? അതിലെ ഇരകള് നിങ്ങള് സ്ഥിരമായി കാണുന്ന ആളുകളും നിങ്ങളുടെ സഹപ്രവര്‍ത്തകരും ആയിരുന്നെങ്കിലോ? നിങ്ങളെ പോലെ ചിരിച്ചും സന്തോഷിച്ചും നടന്ന ആളുകള്. കുടുംബങ്ങള്, വിദ്യാര്‍ഥികള്, കുട്ടികള്, കലാകാരന്മാര്, പോലീസുകാര്. ചിലപ്പോള് നിങ്ങളുടെ അടുത്ത കൂട്ടുകാരും അതിലുണ്ടാകാം. ഇതൊക്കെ നിങ്ങള്‍ക്ക് മനസ്സിലാകും. എന്നാല് അവരൊക്കെ തുര്‍ക്കി നിവാസികളായിരുന്നു എന്നതാണ് പ്രശ്‌നം.\nതുര്‍ക്കി ഒരു പശ്ചിമേഷ്യന് രാജ്യമല്ല. അങ്കാറ ഒരു യുദ്ധമേഖലയുമല്ല. മറ്റേത് യൂറോപ്യന് നഗരത്തേയും പോലെ തിരക്കേറിയ ടര്‍ക്കിഷ് നഗരം. ലണ്ടനിലും ന്യൂയോര്‍ക്കിലും പാരീസിലുമൊക്കെ ഭീകരാക്രമണങ്ങള് നടന്നാല് അതില് ദുഖിക്കാനും ഇരകള്‍ക്ക് ഐക്യദാര്‍ഢ്യമര്‍പ്പിക്കാനും എന്തെളുപ്പം സാധിക്കുന്നു. എന്നാല് അങ്കാറയില് സംഭവിക്കുമ്പോള് മാത്രം എന്തേ ഈ മൗനം? തുര്‍ക്കി ഒരു മുസ്‌ലിം രാഷ്ട്രമായത് കൊണ്ടോ? പാരീസിലും ലണ്ടനിലും ആക്രമണങ്ങള് നടന്നപ്പോള് ഉണ്ടായ വേദന അങ്കാറയോട് നിങ്ങള്‍ക്ക് തോന്നുന്നില്ലെങ്കില് നിങ്ങള് ആരോടും സഹതാപം പ്രകടിപ്പിക്കേണ്ടതില്ല. വളരെ നല്ല മനുഷ്യരുള്ള മഹത്തായ രാഷ്ട്രമാണ് തുര്‍ക്കി. ഇവിടെ ലഭിക്കുന്ന സുരക്ഷിതത്വും ആനന്ദവും മറ്റെവിടെ നിന്നും എനിക്ക് അനുഭവിക്കാനും കഴിഞ്ഞിട്ടില്ല.\nഅങ്കാറ എന്റെ വീടാണ്. കഴിഞ്ഞ 18 മാസമായി അത് അങ്ങനെയാണ്. ഇനിയും അത് അങ്ങനെ തന്നെ തുടരും. നിങ്ങള് പാരീസ് ആയിരുന്നു, ചാര്‍ലി ആയിരുന്നു, അങ്കാറയാവാന് നിങ്ങള്‍ക്ക് സാധിക്കുമോ?”


റഫീഞ്ഞയുടെ അക്രോബാറ്റിക് ഗോളില് ബാര്‍സക്ക് ജയം – Chandrika Daily\nBy Web Desk Sunday October 30, 2016 07:48 am\nറഫീഞ്ഞയുടെ അക്രോബാറ്റിക് ഗോളില് ബാര്‍സക്ക് ജയം\nടിക്കിടാക്ക കൈമോശം വന്നിട്ടില്ലെന്നറിയിച്ച സൂപ്പര് ഗോളില് ഗ്രനാഡക്കെതിരെ ബാര്‍സലോണക്ക് ജയം. സീസണിലെ ഗോളടി മികവ് തുടര്‍ന്ന ബ്രസീലുകാരന്റെ മികവില് ഏകപക്ഷീയമായ ഒരു ഗോളിനാണ് ബാര്‍സ ജയിച്ചത്. ജയത്തോടെ…\nടിക്കിടാക്ക കൈമോശം വന്നിട്ടില്ലെന്നറിയിച്ച സൂപ്പര് ഗോളില് ഗ്രനാഡക്കെതിരെ ബാര്‍സലോണക്ക് ജയം. സീസണിലെ ഗോളടി മികവ് തുടര്‍ന്ന ബ്രസീലുകാരന്റെ മികവില് ഏകപക്ഷീയമായ ഒരു ഗോളിനാണ് ബാര്‍സ ജയിച്ചത്. ജയത്തോടെ പോയിന്റ് ടേബിളില് അത്‌ലറ്റിക്കോയെ പിന്തള്ളി രണ്ടാം സ്ഥാനത്തെത്താനും ബാര്‍സക്കായി.\nകഴിഞ്ഞ മത്സരത്തില് വലന്‍സിയക്കെതിരെ നടന്ന അനിഷ്ട സംഭവങ്ങളുടെ പശ്ചാത്തലത്തില് വമ്പന് ജയം ലക്ഷ്യമിട്ടിറങ്ങിയ ബാര്‍സക്ക് പക്ഷെ ഹോംഗ്രൗണ്ടില് മത്സരം അത്ര എളുപ്പമായിരുന്നില്ല. ഗോളടിക്കാനനുവിദിക്കാതെ ആദ്യ പകുതിയില് പിടിച്ചു നിന്ന അവര്‍ക്ക് പക്ഷെ 48ാം മിനിറ്റില് ചെറുതായൊന്ന് പിഴച്ചു.\nബാര്‍സയുടെ ഹാഫില് നിന്നും തട്ടിത്തുടങ്ങിയ പന്ത് 17ഓളം പാസുകള്‍ക്കൊടുവില് ഉജ്വല ഗോളിലാണ് കലാശിച്ചത്. നെയ്മറുടെ പന്ത് പോസ്റ്റില് തട്ടിത്തെറിച്ചപ്പോള് അക്രോബാറ്റിക് മികവിലൂടെ റഫീഞ്ഞ ഗോളാക്കി മാറ്റുകയായിരുന്നു.\nസീസണില് 10 മത്സരങ്ങളില് 24 പോയിന്റോട് റയല് മാഡ്രിഡാണ് ഒന്നാം സ്ഥാനത്ത്. 22 പോയിന്റോടെ ബാര്‍സ രണ്ടാം സ്ഥാനത്തും 21 പോയിന്റുള്ള അത്‌ലറ്റിക്കോ മൂന്നാം സ്ഥാനത്തുമാണ്.\nCategories: Video Stories Tags: barca, barcelona, rafinha, supergoal


എന്‍തോട്ട് .....: വലക്കണ്ണികളിലെ കാണാ ചരടുകള്\nവലക്കണ്ണികളിലെ കാണാ ചരടുകള്\nനെറ്റുവര്‍ക്ക് മാര്‍ക്കറ്റിംഗ് ,മണി ചെയിന് ....കേരളത്തിലെ കൊച്ചു കുട്ടികള്‍ക്ക് പോലും മന:പാഠമുള്ള വാക്കുകളാണവ....കേരളത്തെ ദ്രുതഗതിയില് ഗ്രസിച്ച്കൊണ്ടിരിക്കുന്ന ഈ മാരക വിപത്തിനെ കുറിച്ചു മാധ്യമം ദിനപത്രം നടത്തിയ അന്വേഷണങ്ങളിലേക്ക്.....\nകേരളത്തെ കാത്തിരിക്കുന്നത് മണിചെയിന് കലാപം?\nഫ്രോഡ്‌സ് ഓണ് കണ്‍ട്രി\nവലിയ പേക്കാച്ചി തവളയെ വേപ്പെണ്ണയിലിട്ട് ഉണക്കി സ്റ്റഫ്‌ചെയ്ത് ഉടുപ്പിടീച്ച് ലില്ലിപ്പുട്ട് എന്ന കൊച്ചുമനുഷ്യനാണെന്ന് പറഞ്ഞുപോലും മലയാളികളെ പറ്റിച്ച് ലക്ഷങ്ങള് തട്ടിയവരുണ്ട്.കാന്തക്കിടക്കയും കരാമക്കടത്തും തൊട്ട് മരുഭൂമിയില് സ്ഥലം വാഗ്ദാനം ചെയ്തുള്ള നെറ്റ്‌വര്‍ക് റിയല് എസ്‌റ്റേറ്റുകാര്‍ക്ക് വരെ ഒരേ ശൈലി, ഒരേ രീതി. ഒരു തട്ടിപ്പിന്റെ നിലവിളികള് തീരുമ്പോള് അടുത്ത വഞ്ചന വലനെയ്ത് എത്തുന്നു. 50 പൈസയുടെ തീപ്പെട്ടിവാങ്ങിയാല് കൊള്ളികളെണ്ണിനോക്കി കുറവുകണ്ടെത്തി ഉപഭോക്തൃ കോടതിയെ സമീപിച്ചിരുന്ന മലയാളിയുടെ പ്രബുദ്ധതയെവിടെപ്പോയി.\nവിദ്യാ സമ്പന്നരായ വിവരമില്ലാത്തവരാവുകയാണോ നാം. കോടികള് തട്ടുന്ന ധന-വ്യാപാര-വാണിജ്യ ശൃംഖലകളുടെ നീരാളിക്കൈകളെക്കുറിച്ചും നോക്കുകുത്തിയാവുന്ന നിയമങ്ങളെക്കുറിച്ചും വീണ്ടും മാധ്യമം നടത്തുന്ന അന്വേഷണം ഇന്നുമുതല്\nഅമ്പലപ്പുഴ പാല്‍പായസവും ആംവെയും തമ്മിലുള്ള ബന്ധമെന്താണ്. ജ്യോമെട്രിക്കല് പ്രോഗഷനെ കുറിച്ചുള്ള ക്ലാസുകളില് മാത്രമല്ല, ഐതിഹ്യമായും മലയാളി ഏറെ കേട്ട ഈ കഥയുടെ സാരാംശം ഉള്‍ക്കൊള്ളാന് കഴിഞ്ഞിരുന്നെങ്കില്, ഒന്നിനുശേഷം എത്രയോ പൂജ്യങ്ങള് വരുന്ന വന്‍തുകയുടെ തട്ടിപ്പില്‍നിന്ന് മലയാളി രക്ഷപ്പെടുമായിരുന്നു. ചതുരംഗപ്രിയനായ അമ്പലപ്പുഴ രാജാവിന്റെ അഹങ്കാരം ശമിപ്പിക്കുന്നതിനായി ഒരു വൃദ്ധന്റെ വേഷത്തിലെത്തിയ ഭഗവാന് ശ്രീകൃഷ്ണന് രാജാവിനെ കളിയില് തോല്‍പിക്കുന്നു. സമ്മാനമായി എന്ത് പ്രതിഫലവും വാഗ്ദാനം ചെയ്ത രാജാവിനോട് വൃദ്ധന് പറഞ്ഞത് തനിക്ക് ചതുരംഗക്കളത്തിന്റെ 64 കള്ളികളിലും നിറയുന്ന രീതിയില് കുറേ നെന്മണികള് വേണമെന്നാണ്. അതായത് ആദ്യകളത്തില് ഒന്ന്, രണ്ടാം കളത്തില് രണ്ട്, മൂന്നാംകളത്തില് നാല്, നാലാം കളത്തില് എട്ട് എന്നിങ്ങനെ. ഇതുകേട്ട രാജാവ്, ഇത്രയും നിസ്സാരമായ സമ്മാനമാണോ ചോദിക്കുന്നതെന്നും കുറേക്കൂടി വലിയത് ചോദിക്കാനും നിര്‍ബന്ധിച്ചെങ്കിലും വൃദ്ധന് സ്‌നേഹപൂര്‍വം അക്കാര്യം തള്ളിക്കളഞ്ഞു. അരി അളന്നു തുടങ്ങിയപ്പോഴാണ് രാജാവിന്റെ കണ്ണു തള്ളിയത്.\nആദ്യ 20 കള്ളി എത്തിയപ്പോഴേക്കും ധാന്യമണികളുടെ എണ്ണം പത്തുലക്ഷമായി. 40 കള്ളിയില് എത്തിയപ്പോഴേക്കും അത് ഒന്നിനു ശേഷം 12 പൂജ്യങ്ങളുള്ള മഹാസംഖ്യയായി. എങ്ങനെയെങ്കിലും ഒരു കളം നിറച്ചാല് അടുത്ത കളം നിറക്കാന് അതിന്റെ ഇരട്ടിവേണം (64 കളങ്ങളും നിറക്കാന് വേണ്ട സംഖ്യ ഇതാണ് -18,14,46,74,40,73,70,95,51,615!). ഇങ്ങനെ ഭഗവാനുമുന്നില് കടക്കാരനായ രാജാവ് അമ്പലപ്പുഴ പായസംവെച്ച് ഇന്നും കടം വീട്ടുകയാണെന്നാണ് ഐതിഹ്യം.\nനിസ്സാരമായ ഈ നാലാംക്ലാസ് ഗണിതശാസ്ത്ര തത്ത്വം മറന്നുകൊണ്ടാണ് റിട്ടയേഡ് പ്രഫസര്‍മാരും എന്‍ജിനീയര്‍മാരുമൊക്കെ നാട്ടുകാര്‍ക്ക് നെറ്റ്‌വര്‍ക് കമ്പനികളുടെ ചങ്ങലക്കണ്ണികളെകുറിച്ച് ക്ലാസെടുക്കുന്നത്.\nഒരു കമ്പനിയുടെ സാധനങ്ങള് വാങ്ങാന് നിങ്ങള് ആറു സുഹൃത്തുക്കളെ കണ്ണി ചേര്‍ക്കുന്നുവെന്നിരിക്കട്ടെ. അവര് ആറുപേരും കൂടി 36 പേരെ ചേര്‍ക്കുന്നു. 36 പേരും ആറു പേരെ വീതം ചേര്‍ക്കുമ്പോള് 216 പേര് ചങ്ങലയില് കണ്ണികളാവുന്നു. കണ്ണികളുടെ എണ്ണം വര്‍ധിക്കുംതോറും നിങ്ങള്‍ക്ക് കമീഷന് ലഭിക്കുമെന്നാണ് വാഗ്ദാനം. നാനോ എക്‌സല് മുതല് ആംവെയും ആര്.എം.പിയും വരെ അനവധി കമ്പനികള് ലോകമെങ്ങും ജനങ്ങളെ പറ്റിച്ച് കോടികള് തട്ടുന്നത് ദിവസവും വളരുന്ന ഈ കണ്ണികളുടെ ലാഭത്തിന്റെ കഥ പറഞ്ഞ് മോഹിപ്പിച്ചാണ്. എന്നാല്, ഈ കണ്ണിചേര്‍ക്കല് പരിപാടി നടപ്പില്ലെന്ന് മനസ്സിലാക്കാന് അമ്പലപ്പുഴ മോഡല് ലളിതമായ കണക്ക് മാത്രം അറിഞ്ഞാല് മതി. 216 പേര് ആറു പേരെ വീതം കണ്ണി ചേര്‍ക്കുമ്പോള് 1296, അവരും ചേര്‍ത്താല് 7776... ഇങ്ങനെ നീളുന്ന കണ്ണി 13ാമത്തെ ഘട്ടത്തില് എത്തണമെങ്കില് 13,06,06,94, 016 പേര് ചേരണം. ഇതൊരിക്കലും നടക്കില്ല. കാരണം, ലോകജനസംഖ്യയെക്കാള് വളരെ കൂടിയ എണ്ണമാണത്! ഇതു മനസ്സിലാക്കാതെയാണ് 15ാമത്തെ സ്‌റ്റേജിലെത്തിയാല് 'ക്യാപ്റ്റനാക്കാമെന്നും' 20ാം സ്‌റ്റേജിലെത്തിയാല് 'കിങ്' ആക്കാമെന്നുമൊക്കെയുള്ള നെറ്റ്‌വര്‍ക് കമ്പനികളുടെ തട്ടിവിടല്. അതുകൊണ്ടുതന്നെ എന്ത് ന്യായവാദങ്ങള് നിരത്തിയാലും അടിമുടി വഞ്ചനയാണ് നെറ്റ്‌വര്‍ക്-മണിചെയിന് മാര്‍ക്കറ്റിങ്ങില് സംഭവിക്കുന്നത്.\nനമ്മള് നെറ്റ്‌വര്‍ക് മാര്‍ക്കറ്റിങ് എന്ന് വിളിക്കുന്ന തട്ടിപ്പിനെ ആഗോള സാമ്പത്തിക വിദഗ്ധര് 'പിരമിഡ് സ്‌കീം' അഥവാ 'ശൃംഖലാ പദ്ധതി' എന്നാണ് വിളിക്കുന്നത്. അതിജീവിക്കാന് കഴിയാത്ത അശാസ്ത്രീയ വ്യാപാര കുതന്ത്രം എന്നാണ് നെറ്റ്‌വര്‍ക് മാര്‍ക്കറ്റിങ് രീതിയെ വാണിജ്യവിദഗ്ധര് വിശേഷിപ്പിക്കുന്നത്. പിരമിഡ് സ്‌കീം പല തരത്തിലുണ്ട്. നാനോ എക്‌സല് മാതൃകയിലുള്ള സാധന വില്‍പന രീതി, ബിസാര് മോഡല് ലാഭ വാഗ്ദാനം, നിക്ഷേപം സ്വീകരിച്ച് വന് പലിശ വാഗ്ദാനം ചെയ്യല്, പണം മുടക്കി ഒരു ഉല്‍പന്നം വാങ്ങാന് അഞ്ചോ ആറോ പേരെ എത്തിച്ചാല് എത്തിക്കുന്നയാള്‍ക്ക് സൗജന്യമായി ഉല്‍പന്നം നല്‍കുന്ന രീതി എന്നിങ്ങനെ പലതും. ഓരോന്നിനും കുറ്റാന്വേഷണ വിദഗ്ധര് വ്യത്യസ്ത പേരുകളും നല്‍കിയിട്ടുണ്ട്. പോണ്‍സി സ്‌കീം, ഫ്രാഞ്ചൈസി ഫ്രോഡ്, മള്‍ട്ടി ലെവല് മാര്‍ക്കറ്റിങ്, ബെനിഫിറ്റ് ഫ്രോഡ് എന്നിങ്ങനെ. എല്ലാത്തരം തട്ടിപ്പിലും ചൂഷണം ചെയ്യുന്നത് മനുഷ്യന്റെ ലാഭമോഹത്തെ തന്നെ.\nബിസാര് മാതൃകയില് ലാഭം വാഗ്ദാനം ചെയ്ത് നടത്തുന്ന തട്ടിപ്പുകളെ 'പോണ്‍സി സ്‌കീം' എന്നാണ് ലോകമെങ്ങും വിളിക്കുന്നത്. 1920കളില് ഇത്തരം തട്ടിപ്പ് നടത്തിയ ഇറ്റലിക്കാരനായ ചാള്‍സ് പോണ്‍സിയില് നിന്നാണ് ഈ പേരു കിട്ടിയത്. 45 ദിവസത്തിനുള്ളില് 50 ശതമാനം ലാഭം വാഗ്ദാനം ചെയ്ത് ആയിരക്കണക്കിന് ആളുകളില്‍നിന്നാണ് ചാള്‍സ് പോണ്‍സി അക്കാലത്ത് പണം പിടുങ്ങിയത്. എന്നാല്, ഇത്തരം തട്ടിപ്പ് കണ്ടുപിടിച്ചത് പോണ്‍സിയൊന്നുമല്ല. ചരിത്രത്തില് രേഖപ്പെടുത്തപ്പെട്ട ആദ്യത്തെ വന് മണിചെയിന് തട്ടിപ്പ് നടന്നത് 1899ല് ആണ്. ന്യൂയോര്‍ക്കില് വില്യം മില്ലര് എന്ന വ്യാപാരി ആഴ്ചയില് പത്തു ശതമാനം ലാഭം വാഗ്ദാനം ചെയ്ത് നൂറുകണക്കിനാളുകളില്‍നിന്ന് പണം വാങ്ങി മുങ്ങി. 1930ല് സ്വീഡനിലും 1970 മുതല് പോര്‍ചുഗലിലും 84ല് ദക്ഷിണാഫ്രിക്കയിലും 78ല് അമേരിക്കയിലും സമാനമായ തട്ടിപ്പുകള് അരങ്ങേറി. എല്ലായിടത്തും അടിസ്ഥാന തട്ടിപ്പുതന്ത്രം ഒന്നുതന്നെയായിരുന്നു. മണിചെയിന് തട്ടിപ്പുകളുടെ ബുദ്ധികേന്ദ്രങ്ങള് ഒരു രാജ്യത്തു മാത്രം ഒരിക്കലും ഒതുങ്ങിയിട്ടില്ല. പലകാലത്ത് പല പേരില് മിക്ക രാഷ്ട്രങ്ങളിലും കണ്ണി ചേര്‍ക്കല് തട്ടിപ്പ് അരങ്ങേറിയിട്ടുണ്ട്.\nപക്ഷേ, ഒരു കാര്യത്തില് നമുക്ക് ആശ്വസിക്കാം. നമ്മള് മാത്രമല്ല, അതിബുദ്ധിമാന്മാരെന്ന് അഭിമാനിക്കുന്ന പാശ്ചാത്യ രാജ്യങ്ങളിലെ പൗരന്മാരും ഒരു കാലത്ത് ഇത്തരം ശൃംഖലാ തട്ടിപ്പുകളുടെ കെണിയില്‍വീണ് പൊള്ളിയിട്ടുണ്ട്. അവിടങ്ങളിലൊക്കെ ഭരണകൂടങ്ങള്‍ക്ക് അല്‍പംകൂടി ഉത്തരവാദിത്തം ജനങ്ങളോട് ഉള്ളതിനാല് തട്ടിപ്പു കമ്പനികള്‍ക്ക് വേഗം പിന്‍വലിയേണ്ടി വന്നു എന്നുമാത്രം. അമേരിക്കയടക്കം ലോകത്ത് 20 രാജ്യങ്ങളില് നെറ്റ്‌വര്‍ക് മാര്‍ക്കറ്റിങ് നിയമവിരുദ്ധമാണ്. കണ്ണി ചേര്‍ക്കാന് ഇറങ്ങിയാല് അകത്താവും. ശുദ്ധതട്ടിപ്പെന്ന ഗണത്തില്‍പെടുത്തി നെറ്റ്‌വര്‍ക് മാര്‍ക്കറ്റിങ് നിരോധിച്ച രാജ്യങ്ങളില് അല്‍ബേനിയ, ആസ്‌ട്രേലിയ, ബ്രസീല്, ചൈന, കാനഡ, ഡെന്മാര്‍ക്ക്, ഫ്രാന്‍സ്, ജര്‍മനി, ഹംഗറി, ഫിലിപ്പീന്‍സ്, ബ്രിട്ടന്, തുര്‍ക്കി, പോര്‍ചുഗല് എന്നിവയെല്ലാം ഉള്‍പ്പെടുന്നു. (എന്നാല്, നെറ്റ്‌വര്‍ക്കുകാര് ഇതൊന്നും സമ്മതിച്ചുതരില്ല, ലോകം മുഴുക്കെ തങ്ങളുടെ കണ്ണികള് വ്യാപിച്ചുകിടക്കുന്നെന്നാണ് പുളുവടി) എന്നിട്ടും ഇന്റര്‍നെറ്റ്‌വഴി ചിലപ്പോഴൊക്കെ ഈ രാജ്യങ്ങളിലും ഇത്തരം തട്ടിപ്പുകള് ഇന്നും അരങ്ങേറുന്നു.\nകൂട്ടത്തോടെ അരങ്ങേറിയ മണിചെയിന് തട്ടിപ്പുകള് ലോകത്ത് ചില രാജ്യങ്ങളില് ഭരണകൂടങ്ങള് നിലംപതിക്കാനും ആയിരങ്ങള് മരിക്കാനും കാരണമായിട്ടുണ്ട്! യൂറോപ്യന് രാജ്യമായ അല്‍ബേനിയയില് 1997ല് നടന്ന മണിചെയിന് കലാപം ഇത്തരത്തില് ഒന്നായിരുന്നു. കേരളത്തില് ഇപ്പോള് അരങ്ങേറിയ ബിസാര് തട്ടിപ്പിന്റെ മാതൃകയില് നിരവധി നിക്ഷേപങ്ങളിലായി പണമിട്ടവര് വഞ്ചിതരായപ്പോള് കൂട്ടത്തോടെ അല്‍ബേനിയക്കാര് തെരുവുകളിലിറങ്ങി. 2,000 പേരാണ് മരിച്ചുവീണത്. സര്‍ക്കാര് നിലംപതിക്കുകയും ചെയ്തു. ജനങ്ങളെ ഇത്തരം തട്ടിപ്പുകളിലേക്ക് ആകര്‍ഷിച്ചവരില് ഗവണ്‍മെന്റ് ഉദ്യോഗസ്ഥരും പൊലീസുകാരും ധാരാളമായി ഉണ്ടായിരുന്നുവെന്നതാണ് അല്‍ബേനിയയില് ജനരോഷം സര്‍ക്കാറിനു നേരെ തിരിച്ചുവിട്ടത്. ബിസാര് മാതൃകയില് ഷോപ്പിങ് വ്യാപാര മണിചെയിന് നടത്തി 2003ല് അമേരിക്കയില് പത്തുകോടി ഡോളര് തട്ടിയത് ഫിന്‍ലാന്‍ഡ് ക്രിമിനലുകളായിരുന്നു. ഇന്റര്‍നെറ്റ് വഴിയായിരുന്നു 'വിന്‍കാപിറ്റ' എന്ന വ്യാജ കമ്പനിയുടെ പ്രചാരണം. അയര്‍ലന്‍ഡില് 2006ല് അരങ്ങേറിയ മണിചെയിന് തട്ടിപ്പുകള് ആ രാജ്യത്തിന്റെ സമ്പദ്‌വ്യവസ്ഥ തന്നെ തകര്‍ത്തു. 2008 നവംബറില് കൊളംബിയയില് മണിചെയിന് തട്ടിപ്പിന് ഇരയായവര് തെരുവിലിറങ്ങിയതോടെ ദിവസങ്ങള് നീണ്ട കലാപം അരങ്ങേറി.\nകോടികള് വെട്ടിച്ച്, തകര്‍ന്ന് നമ്മുടെ നാടും മറ്റൊരു മണിചെയിന് കലാപത്തെ കാത്തിരിക്കയാണോ\nതുടര്‍ന്നുള്ള ഭാഗങ്ങള് താഴെ വായിക്കുക\nപോസ്റ്റ് നല്‍കിയത്:- അനീസുദ്ധീന് കൂട്ടിലങ്ങാടി -സമയം 8:26:00 PM


ഇവിടം സ്വർഗതുല്യമായ നരകം | Norfolk Island | History | Culture | Australia | Wonder World |\nമനോരമ ലേഖകൻ November 15, 2020 12:18 AM IST\nലോകത്തിലെ ഏറ്റവും ഭയപ്പെടുത്തുന്ന 10 ദ്വീപുകളെടുത്താൽ അതിലൊന്ന്\nവെറും 34.6 ചതുരശ്ര കിലോമീറ്ററേയുള്ളൂ ഈ ദ്വീപ്\nImage Credits : Rawdon Sthradher / Shutterstock.com\nസ്വർഗതുല്യമായ നരകം– അങ്ങനെ വിശേഷിപ്പിക്കാവുന്ന സ്ഥലമുണ്ടോ ഭൂമിയിൽ? ഓസ്ട്രേലിയക്കാർ പറയും ഉണ്ടെന്ന്. ലോകത്തിലെ ഏറ്റവും ഭയപ്പെടുത്തുന്ന 10 ദ്വീപുകളെടുത്താൽ അതിലൊന്നായി ഉറപ്പായും ഇടം പിടിക്കുന്ന നോർഫക് ഐലന്റാണ് ആ സ്വർഗതുല്യമായ നരകം. ഹാലോവീൻ ആഘോഷത്തിനിടെ സന്ദർശിക്കാൻ തിരഞ്ഞെടുക്കാവുന്ന ഇടം കൂടിയാണിതെന്ന് ടൂറിസം ഏജൻസികൾ ഉൾപ്പെടെ സാക്ഷ്യപ്പെടുത്തുന്നു. അത്രയേറെ പ്രേതകഥകളാണ് ഈ ദ്വീപിനെ ചുറ്റിപ്പറ്റിയുള്ളത്. പക്ഷേ അതിസുന്ദരമായ ബീച്ചുകളും കെട്ടിടങ്ങളും പുൽത്തകിടികളും പ്രകൃതിരമണീയമായ കാഴ്ചകളുമെല്ലാമായി കാഴ്ചക്കാരെ ഏറെ ആകർഷിക്കുന്ന ദ്വീപ് കൂടിയാണിത്. പ്രതിവർഷം കുറഞ്ഞത് 30,000 വിനോദസഞ്ചാരികളെങ്കിലും ദ്വീപ് സന്ദര്‍ശിക്കാനെത്തുന്നു. അവർക്കായി ‘ഹാലോവീൻ പാക്കേജുകൾ’ വരെ റെഡിയാണ്.\nവെറും 34.6 ചതുരശ്ര കിലോമീറ്ററേയുള്ളൂ ഈ ദ്വീപ്. സിഡ്നിയിൽനിന്ന് ഏകദേശം 1600 കിലോമീറ്റർ വടക്കു കിഴക്ക് മാറി പസിഫിക് സമുദ്രത്തിൽ സ്ഥിതി ചെയ്യുന്ന ദ്വീപിൽ 2016ലെ സെൻസസ് പ്രകാരം 1748 പേർ താമസിക്കുന്നുമുണ്ട്. പക്ഷേ അവർ പോലും രാത്രി ഇറങ്ങി നടക്കാൻ ഭയക്കുന്ന സ്ഥലങ്ങളുണ്ട് ദ്വീപിൽ. പലയിടത്തും തലയുയർത്തി നിൽക്കുന്ന സെമിത്തേരിക്കല്ലുകളുടെ കാഴ്ച പകൽവെളിച്ചത്തിൽതന്നെ പേടിപ്പെടുത്തുന്നതാണ്, അപ്പോൾപ്പിന്നെ രാത്രിയിലെ കാര്യം പറയേണ്ടതില്ലല്ലോ! എങ്ങനെയാണ് ഈ ദ്വീപ് ഇത്രയേറെ പേടിപ്പെടുത്തുന്നതായത്? ആ കഥ പറഞ്ഞു തുടങ്ങണമെങ്കിൽ നൂറുകണക്കിനു വർഷം പിന്നിലേക്കു പോകണം. 1700കളിലാണ് ആദ്യമായി ഈ ദ്വീപിലേക്ക് സഞ്ചാരികളെത്തുന്നത്. ഓസ്ട്രേലിയയും ഫ്രാന്‍സും ഇംഗ്ലണ്ടുമൊക്കെ അക്കാലത്തു കണ്ണുവച്ചിരുന്ന ദ്വീപാണിത്.\nImage Credits : Robert Hiette / Shutterstock.com\nപൈൻ മരങ്ങൾ ധാരാളമായി വളർന്നിരുന്നതിനാൽത്തന്നെ കപ്പലിന് ആവശ്യമായ പായ്‌മരങ്ങളും മറ്റും നിർമിക്കാനായി പലരും ദ്വീപിൽ താവളമടിക്കാറുണ്ട്. അങ്ങനെ ഒട്ടേറെ പേർ അവിടെ താമസവും തുടങ്ങി. പല തരം ആളുകൾ ഇത്തരത്തിൽ ദ്വീപിൽ താമസം ആരംഭിച്ചു. നോർഫക് ഐലന്റ് ഓസ്ട്രേലിയയുടെ കൈവിട്ടു പോകുന്ന ഘട്ടം വരെയെത്തി കാര്യങ്ങൾ. അങ്ങനെയാണ് ഓസ്ട്രേലിയയുടെ ആറാമത്തെ ഗവർണർ ബ്രിസ്ബേൻ ഒരു ഉത്തരവ് പുറപ്പെടുവിക്കുന്നത്. ദ്വീപിൽ നിലവിലുള്ള എല്ലാവരും ഒഴിഞ്ഞു പോകണം. എന്നിട്ട് അവിടെ കുറ്റവാളികൾക്കായുള്ള ഒരു കോളനി നിർമിക്കണം. കൊടുംകുറ്റവാളികളെ പൊതുസമൂഹത്തിന് ഇടയിൽനിന്നു മാറ്റിപ്പാർപ്പിക്കാൻ ഗവർണർ കണ്ട വഴിയായിരുന്നു അത്. ഒരു വെടിക്ക് രണ്ടു പക്ഷി– ദ്വീപിൽ ഓസ്ട്രേലിയയ്ക്ക് അധികാരം ഉറപ്പിക്കാനാകും എന്നതായിരുന്നു രണ്ടാമത്തേത്.\nഎന്തായാലും വൻതോതിൽ കുറ്റവാളികളെ ദ്വീപിലേക്ക് കൊണ്ടുവരാൻ തുടങ്ങി. ഇവിടേക്കു വരുന്നതുതന്നെ കുറ്റവാളികളുടെ പേടിസ്വപ്നമായി. രക്ഷപ്പെടാൻ യാതൊരു വഴിയുമില്ല. നീന്തി രക്ഷപ്പെടാനാകാത്ത വിധം ചുറ്റിലും കടലാണ്. ഇടയ്ക്കിടെ വരുന്ന കപ്പലുകളിലാകട്ടെ കർശനമായ കാവലും പരിശോധനയും. ദ്വീപിൽ അതികഠിനമായ ജോലികളും ശിക്ഷകളും ഏകാന്ത തടവുമൊക്കെയായിരുന്നു കാത്തിരുന്നത്. പലരും ഭ്രാന്തു പിടിച്ചു മരിച്ചു, ഒട്ടേറെ പേരേ വധശിക്ഷയ്ക്കു വിധേയരാക്കി. പിന്നെയുമേറെപ്പേർ വിവിധ രോഗങ്ങൾ ബാധിച്ചു മരിച്ചു. അതിനിടെ സിഡ്നിയിലേക്കും മറ്റും ആവശ്യമായ ഭക്ഷ്യവസ്തുക്കൾ കൃഷി ചെയ്തു നൽകേണ്ട ബാധ്യതയും നോർഫക് ഐലന്റിൽ താമസിക്കുന്നവരുടെ മേൽ വന്നു ചേർന്നു. അതോടെ കൊടുംകുറ്റവാളികൾക്കൊപ്പം ചെറിയ കുറ്റം ചെയ്തവരെയും കുട്ടികളെയും ഉൾപ്പെടെ ദ്വീപിലേക്കു കൊണ്ടു വരാൻ തുടങ്ങി. ദ്വീപിലും കുറ്റകൃത്യങ്ങളും കൊലപാതകങ്ങളും വർധിക്കാൻ തുടങ്ങി. കടലിൽ ചാടി രക്ഷപ്പെടാൻ നോക്കിയവരുടെ മൃതദേഹങ്ങളും അടിക്കടി തീരത്തടിഞ്ഞു.\nയുദ്ധത്തിൽ പരുക്കേറ്റ പട്ടാളക്കാരും ദ്വീപിൽ അഭയം പ്രാപിച്ചിരുന്നു. 1835ൽ ഇവിടെ കിങ്സ്റ്റനെന്ന പേരിൽ ആശുപത്രിയും നിർമിക്കപ്പെട്ടു. എന്നാൽ പതിയെ എല്ലാം നശിച്ചു. അങ്ങനെയാണ് സെമിത്തേരിക്കല്ലുകൾക്കൊപ്പം പ്രേതകഥകളും തല പൊക്കാൻ തുടങ്ങിയത്. പഴയകാല വസ്ത്രങ്ങൾ ധരിച്ച് രാത്രിയിൽ റോന്തു ചുറ്റുന്നവരെപ്പറ്റിയുള്ള കഥകൾ ദ്വീപിൽ നിറഞ്ഞു. ചിലപ്പോൾ ആ പ്രേതങ്ങൾ പട്ടാളവേഷത്തിലായിരിക്കും പ്രത്യക്ഷപ്പെടുക. രണ്ടാം ലോക മഹായുദ്ധകാലത്ത് ഓസ്ട്രേലിയയുടെ പ്രധാന വ്യോമതാവളങ്ങളിലൊന്നു കൂടിയായിരുന്നു ഈ ദ്വീപ്. ബീച്ചുകളിലും രാത്രി അനാഥപ്രേതങ്ങളുടെ നിഴലനക്കങ്ങൾ പതിവായി. 1930കളിൽ നോർഫക് ദ്വീപുമായി ബന്ധപ്പെട്ട പ്രേതകഥകൾ മുഖ്യധാരാ മാധ്യമങ്ങളിലും വാർത്തയായി. ദ്വീപിൽ ഇന്നു താമസിക്കുന്നവരിൽ പകുതിയിലേറെ പേർക്കും ഏതെങ്കിലും തരത്തിലുള്ള ഒരു പ്രേതാനുഭവം പറയാനുണ്ടാകുമെന്നാണ് റിപ്പോർട്ടുകൾ. പക്ഷേ ഉർവശീശാപം ഉപകാരമാവുകയായിരുന്നു. പ്രേതദ്വീപെന്നും പസിഫിക്കിലെ നരകമെന്നുമെല്ലാം വിശേഷണങ്ങൾ വന്നതോടെ ലോക ടൂറിസം ഭൂപടത്തിലും ഈ കൊച്ചുദ്വീപ് ഇടംപിടിക്കുകയായിരുന്നു.